ועדת הכלכלה, כנסת 25, פרוטוקול מספר 298, 2024-02-13 00:00

אליהו ברוכי: בוקר טוב

אליהו ברוכי:  אני פותח את ישיבת ועדת הכלכלה בנושא של תקנות הטיס (הפעלת מערכת כטב"ם קטן)

אליהו ברוכי:  עוד נדבר על הכותרת הזאת גם, בעזרת ה' בהמשך

אליהו ברוכי:  בדיון הקודם אישרנו כבר סעיפים שונים

אליהו ברוכי:  שאלה ראשונה לרת"א, ישבתם עם מי מהחברות? דיברנו על כך שתשבו איתם

צבי דינשטיין: כן, שוחחנו איתם

אליהו ברוכי: כן, ו-?     

קריאה: עם מי הם שוחחו?      

אליהו ברוכי: עם מי? אפשר לדעת?      

צבי דינשטיין: אני שוחחתי עם ארז

צבי דינשטיין:  עלו הערות שבעצם כל החברות שפועלות היום כחוק יצטרכו לבקש הרשאה חריגה כשהם טסים באזור אורבני, גם אם זה לא מעל אנשים וכדומה אז למעשה עשינו שני דברים

צבי דינשטיין:  דבר ראשון עצם זה שהורדנו את ההגדרה של תשתיות יאפשר להם להטיס באזורים אורבניים שאין בהם סיכון בלי לבקש הרשאה חריגה

צבי דינשטיין:  לכן כל החברות שפועלות היום באזור אורבני לפי הנתונים שנתנו להם יוכלו להמשיך בלי בקשה של הרשאה חריגה, זה דבר ראשון

צבי דינשטיין:       דבר שני, גם לבקשתם ולבקשתכם, הכנסנו בהוראת המעבר שאישורים והיתרים שנתנו להם טרם כתיבת התקנות נכניס בהוראת המעבר שנוכל במידה שנדרש לתת להם על בסיס זה הרשאה חריגה

צבי דינשטיין:  צריך להבין שעצם זה שהורדנו תשתיות הרוב המכריע של ההרשאות החריגות שהיו צריכים כבר לא יתבקשו, אבל כן יש חברות כמו הטסה מחוץ לקשר עין, או הטסה של כמה כטב"מים במקביל, שיוכלו לקבל את ההרשאה הזאת עוד טרם תחילת ה – שלצורך העניין ביום שכבר הן ייכנסו לתוקף כבר תהיה להם את ההרשאה החריגה

אליהו ברוכי: עוד פעם המשפט האחרון שאמרת

צבי דינשטיין: כשנגיע להרשאה חריגה נדבר על זה, אבל יש כל מיני תקנות שמהם מבקשים את ההרשאה החריגה, דוגמה יציאה מקשר עין או הטסה של כמה כלים במקביל, שיש חברות שפועלות היום כחוק וכבר קיבלו אישורים

אליהו ברוכי: אז הם יקבלו את זה גם הלאה?      

צבי דינשטיין: כן, הם יקבלו את זה ללא אגרה במהלך תקופת ה – לצורך העניין בשלושה חודשים האלה הם כבר יקבלו את זה

אליהו ברוכי: הבנתי

אליהו ברוכי:  רק אני רוצה לומר שיצאתי לסיור בשטח ואני אומר לכם שאני באמת באמת מוטרד מהנושא הזה

אליהו ברוכי:  הלכתי לראות ניסוי של אלביט, של הטסה וראיתי בשטח מה זה מטיס פנים, מטיס חוץ, כל הדברים האלה, ואני לא מצליח להבין איך אתם רוצים לאשר עד 25 קילו בלי מבחנים מעשיים

אליהו ברוכי:  אני אומר את זה הכי דוגרי

אליהו ברוכי:  בועז, קבענו לשבת על זה, אנחנו גם נצא ביחד לראות את הדברים בשטח

צבי דינשטיין: אני אסביר

אליהו ברוכי: טוסטוס הכי קטן היום צריך רישיון

בועז טופורובסקי: בסדר, טוסטוס, נוסעים עליו אנשים והוא נוסע ליד אנשים, הוא יכול להיכנס בבן אדם, הוא יכול להיכנס ברכב

אליהו ברוכי: וה-25 קילו לא?      

בועז טופורובסקי: באוויר?     

צבי דינשטיין: לא

צבי דינשטיין:  אני אסביר

אליהו ברוכי: אנחנו נלך לשטח לראות את זה ואז אתה תראה בשטח, זה פשוט לא יאומן

צבי דינשטיין: יושב ראש הוועדה, אני רוצה להסביר

צבי דינשטיין:  הדוגמאות הטובות שנתת, גם של מטיס פנים וחוץ, צריך להבין שהטסה שכבר יש בה רמת סיכון מסוימת, של הטסה מעל אנשים או מחוץ לקשר עין, נגיד ההדגמה שראית, היא לא נופלת תחת התקנות הסטנדרטיות של כטב"ם קטן

צבי דינשטיין:  כל הטסה שהיא מעבר, שאמרת לצורך העניין מישהו שמטיס פנים וכדומה, הוא צריך לבקש הרשאה חריגה ואז אנחנו כן דורשים ממנו מבחן מעשי והכשרה וכל הדברים שאמרת נכונה שצריך לעשות

צבי דינשטיין:       כל עוד ההטסה היא לא מסוכנת אנחנו לא רוצים לבקש מכולם

צבי דינשטיין:  כל עוד ההטסה לא מסוכנת אנחנו לא דורשים

צבי דינשטיין:  כל עוד יש סיכון בהטסה זה נופל תחת הרשאה חריגה ובה אנחנו דורשים בהתבסס על הדרישה שלו

צבי דינשטיין:  צריך להבין שהניסויים של אלביט, או בכלל כל הדוגמה של אלביט, שישבנו איתם השבוע גם אצלנו, זו לא הפעלה סטנדרטית תחת התקנות האלה

קריאה: גם איך נקבע מה חריג ומה לא, ומה מסוכן

אליהו ברוכי: אתם בעצם מעבירים תקנות שאתם אומרים הכול מותר וכל מי שרוצה משהו בלי קשר עין שיבוא אליכם

אליהו ברוכי:  אז אולי מלכתחילה תגדירו שכל זה זה לקשר עין

אליהו ברוכי:  הרבה יותר פשוט

אליהו ברוכי:  תגדירו את זה לקשר עין וכל מה שלא קשר עין יישאר בתקנות שיש להם היום

צבי דינשטיין: זה לא רק בקשר עין

צבי דינשטיין:  אפשר להטיס בקשר עין, יש חברה מצוינת שמטיסה 100 כטב"מים ביחד, עושה הופעות כאלה, אולי יצא לכם לראות, זה הטסה שהיא - - -     

אליהו ברוכי: אתה אומר שגם בקשר עין יש חריגות שאתה רוצה?      

צבי דינשטיין: כן

אליהו ברוכי: אז עדיין, כל מה שלא בקשר עין לא ייכנס לפה

צבי דינשטיין: אבל זה עדיין בקשר עין

אליהו ברוכי: אז יהיה קשר עין וכל מה שלא בקשר עין יישאר בתקנות של היום

אליהו ברוכי:  קשה לקחת את כל זה, להחיל על כל הכטב"מים ולהגיד כל מה שלא בקשר עין תבואו אלינו? תשאירו אותם מלכתחילה מבחוץ, אתה שם אותם בחריגה

אבישי פדהצור: אני אנסה, אדוני, ברשותך, להסביר את המהות, את הרעיון המסדר של הדבר הזה וגורמי המקצוע ובעלי העניין ישלימו אותי כשאטעה

אבישי פדהצור:  בגדול, לפי המצב היום, לפני שהתחלנו לקדם את התקנות, רואים את הדברים האלה כאילו הם כלי טיס מאוישים לכל דבר ועניין, שזה אומר שבשביל להטיס את הדבר הפעוט הזה שיכול להגיע ל-25 קילו, אבל הרוב המכריע הוא מתחת לארבעה קילו, אני צריך מבחנים עיוניים ומבחנים מעשיים ומפילים עליי מיזם שלם של אסדרה שהוא בכלל מוגזם

אבישי פדהצור:       המטרה של התקנות האלה זה, בשפה הצבאית, להתאים את החימוש למטרה, זאת אומרת להתאים את האסדרה למידת הסיכוי שבפעילות

אבישי פדהצור:  רוצה לומר, ככל שהפעילות היא יותר מעוטת סיכון כך הדרישות נמוכות יותר, כי הנזק הכי גדול שיקרה לאדם זה שהכטב"ם הקטן שלו ייהרס

אבישי פדהצור:  אם הוא מטיס בקשר עין, לא מעל אנשים, לא בקרבת שדות תעופה ושאר המגבלות, שזה הכללים הרגילים שלנו, אז הוא נמצא בליבה שהוא מסכן רק את הרכוש שלו ואת עצמו ושיהיה בריא, מדינת ישראל לא מתערבת לו בדברים האלה

אבישי פדהצור:  ברגע שהוא מבקש ליצור משהו שחורג מהכללים האלה ועלול לחשוף את הציבור הלא מעורב לאיזה שהוא סיכון, וזה לפי מניין תקנות קבועות שקבענו, זה הרשאה להפעלה חריגה

אבישי פדהצור:  בראייתנו, וזה גם למדנו מאומות העולם, המדרג הזה והאפשרות של המאסדר לתפור לכל אחד את החליפה שלו בהתאם לסיכון ולא להגיד עליו one size fits all, יש לנו מידה אחת שמתאימה לכולם, ולאנוס את מי שעושה הפעלה עם סיכון טיפה יותר גדול להיכנס לאותה חבילת אסדרה שמוטלת על מי שמפעיל כלי טיס בסיכון הכי גדול שיש, זה לא חכם

אבישי פדהצור:       זאת גם תעשייה שהיא מאוד דינמית, היא מאוד מתפתחת, אם אני עכשיו אציב מגבלות אסדרתיות, נקרא לזה גבוהות, אז זה עלול לפגוע בהתפתחות, זה עלול להטיל על מי שרוצה לגדול ולהתפתח לסיכון הגדול יותר נטל לא סביר, או גם אם הוא סביר הוא נטל מאוד מאוד כבד כלכלית, ואת זה אנחנו לא רוצים

אבישי פדהצור:  אנחנו כן רוצים לאפשר את ההתפתחות של התחום הזה, שוב, באופן מדוד תחת פיקוח במסגרת הרשאה להפעלה חריגה

אבישי פדהצור:       שוב, הבדיחה במרכאות מאוד מאוד כפולות אומרת שהכי בטוח שאף אחד לא יטוס, אבל זה לא בריא וזה לא חכם

אבישי פדהצור:  אנחנו כן חושבים, ואני חושב שגם ציבור בעלי העניין מסכים איתנו, שהתקנות האלה, עם הכלל שהן קובעות: טוס לפי הכללים לא נציק לך ואם אתה חורג מהכללים בוא תקבל הרשאה להפעלה חריגה ובתוך ההרשאה להפעלה חריגה אני תופר לך את החליפה שלך, זאת אומרת לא כולם יצטרכו מבחן עיוני או לא כולם יצטרכו מבחן מעשי, או לא כולם יצטרכו תעודת כושר טיסה אלא אנחנו מתאימים את החליפה למאפיינים של ההפעלה ולמידת הסיכון שבה, המתווה הזה הוא מתווה שהגם שהוא גמיש וכאילו מכביד על המאסדר, כי זה המון המון כאב ראש, כל פעם לבחון בקשה ולא לשים את כולם באותו סל, זה כן מאפשר התפתחות וצמיחה של התחום, תוך שמירה על הבטיחות, אחרת אנחנו קופאים ומתקבעים וזה דבר שהוא לא טוב ולא בריא לאף אחד מאיתנו

אליהו ברוכי: אני רק שאלתי שאלה בסיסית, לקחת את כל החבילה הזאת, עד 25 קילו, ולתת להם הנחיות גורפות ואז להגיד כל מי שבקשר עין זה בסדר, מי שלא בקשר עין הוא חריג, זה הכבדה מאוד מאוד גדולה על המאסדר ועל אלה שרוצים לבוא, כי כל אחד יצטרך עכשיו להתחיל למדוד כל פעם את מה שיש לו באופן ספציפי עם התנאים שתיתנו לו ואם הוא יגדל טיפה הוא יצטרך לחזור אליכם

אליהו ברוכי:  תשאירו את זה ככה ותיקחו רק את אלה שבקשר עין

צבי דינשטיין: אני רוצה להסביר משהו קטן, למה זה יפגע בתעשיות אם נעשה את זה ככה

צבי דינשטיין:  יש המון דברים בתקנות האלה שהם כן מקלים גם על החברות, כמו שראית, אלביט

צבי דינשטיין:  בתהליכים שהם מאוישים, כמו שאבישי אמר, צריך רישיון הפעלה אווירי, צריך אגרה שנתית

צבי דינשטיין:  לגבי הרישום, יש הרבה דברים שכן נוגעים אליהם בתקנות האלה

צבי דינשטיין:  הנושא היחיד שהוא לא מתאים, כמו שאמרת בהתחלה נכונה, זה לצורך העניין הכשרה מעשית או בדיקה של כלי הטיס עצמו, זה תלוי מאוד מה הם מבקשים, אבל יש פה הרבה דברים במעטפת, שאם היינו מחריגים אותם, אומרים, זה רק לגבי קשר עין, מי שרוצה להטיס מחוץ לקשר עין הוא לא בתקנות האלה, קרי הוא נהיה עכשיו כלי טיס מאויש, ואז כל התהליכים שאנחנו עושים לכלי טיס ראשונים, בקשה ראשונית, ספר עזר מבצעי, אגרת רישום גבוהה, אגרה לרישיון הפעלה אווירי, זה יחול עליהם, כי הם לא פה כבר

צבי דינשטיין:       אז אני אומר, מה שאנחנו עשינו, כל מה שיכולנו להקל עליהם, שלא פוגע בבטיחות, הקלנו, והעניין הספציפי, שאם אנחנו חושבים שנדרש יותר בטיחות, אם זה ברמת מבחן מעשי או מבחן עיוני נוסף ובחינה בשטח - - -     

אליהו ברוכי: סליחה, אתה מטיס משהו?      

אהרן גולדשטיין: זה במקום רחפן

קריאות: זה מצלמה

צבי דינשטיין: התקנות האלה מתאימות גם לאלביט שמטיסה 100 קילומטר כי גם על בסיס התקנות האלה יש לה הרבה הקלות, אבל אם אנחנו רואים שיש סיכון לאזרחים, זה בהתאם למה שהם מבקשים

צבי דינשטיין:  זה גם נורא משנה לנו אם הם אומרים שהם רוצים להטיס עכשיו 100 קילומטר מעל תל אביב או לעשות ניסויים בערבה, אז אנחנו נדרוש מהם דברים אחרים

צבי דינשטיין:  בגלל זה אנחנו גם לא רוצים לעשות קו נורא גבוה שמתאים לכל הטסה כמו שיש היום

צבי דינשטיין:       היום כל אחד שרוצה להטיס פנים, גם אם זה רב להב בגובה 100 מטר, הוא צריך לעשות 40 שעות הכשרה על ידי מישהו שהוא מדריך, שבשביל להיות מדריך אתה צריך 600 שעות הכשרה, והוא צריך מבחן מעשי ושישה מבחנים

צבי דינשטיין:  דרך התקנות האלה אם מישהו עושה משהו שהוא לא מסוכן בעינינו נדרוש ממנו הרבה פחות, ויש לנו יכולת לעשות את זה דרך התקנות האלה

אליהו ברוכי: מדהים, יש רק בעיה אחת, אתה משאיר את כל אלה שהם לא בקשר עין להיות איתך בקשר, סליחה אני אומר, כל יום בוקר טוב

צבי דינשטיין: לא, ממש לא

אליהו ברוכי: רגע, ברשותך, עד היום הם הוציאו את הסט שלהם וידעו איך הם מתנהלים

צבי דינשטיין: זה יהיה אותו דבר

צבי דינשטיין:  למה אני אומר אותו דבר? כי מה שאנחנו דורשים מהם היום לצורך העניין זה תעודת כושר טיסה ניסיונית, שזה לא כל שבוע צריך לבקש, זה איזה שהוא סל, הם אומרים מה הם רוצים, עכשיו לעשות תוכנית ניסויים שנתיים, שהם הולכים לטוס פה ופה ופה, ואנחנו לא מדברים איתם

צבי דינשטיין:  זה הולך להיות בדיוק אותו דבר בתקנות החדשות, אנחנו נדרוש מהם דרך הרשאה חריגה אותה תעודה שאנחנו דורשים היום

צבי דינשטיין:       ההיפך, אלביט והחברות האלה, הן מחכות לתקנות האלה כי הם אומרים שמהדברים שהם צריכים בטיחותית הם יעשו אותו דבר, אבל דברים שהיא הייתה צריכה לעשות רק בגלל שזה מה שנדרש לכלי טיס מאוישים היא מורידה

צבי דינשטיין:  הם כבר פונים אלינו ורוצים שנקדם את התקנות, למה? תחשוב שחלק מהניסויים הראשונים שלהם, נגיד הם מפתחים כלי טיס, אז חצי השנה הראשונה של הפיתוח שלהם הם עושים בכלל בקשר עין, עדיין לא לוקחים אותו רחוק ועושים, כך הם לא צריכים לדבר איתנו בכלל

צבי דינשטיין:  היום הם צריכים תעודת כושר טיסה ניסיונית גם להפעלות האלה, כי זה כלי טיס

צבי דינשטיין:  עכשיו אחרי חצי שנה הם ידברו איתנו, יגידו שזו תוכנית הניסיון, שהם הולכים להטיס עכשיו בדרום, לעשות טיסות טווח וכדומה ואני אדרוש מהם בדיוק מה שאני דורש היום או פחות

אליהו ברוכי: פר טיסה?      

צבי דינשטיין: לא, הם יקבלו הרשאה חריגה לארבע שנים, הם לא ידברו איתי, הם יעשו סל כזה

צבי דינשטיין:  התקנות האלה לא באו בשביל האוכלוסייה הזו, הן באו בשביל האוכלוסייה של ה-99% האחרים

צבי דינשטיין:  הפוך, אנחנו לא נפגע, לא בבטיחות של אלה שמטיסים מחוץ לקשר עין ובטוח שלא נפגע בדברים שהם דורשים

צבי דינשטיין:  אמרנו ההיפך, יש להם מוטיבציה שזה יעבור

צבי דינשטיין:  חשבנו על הכול, ושוב, זה מודל שגם קיים בארה"ב כבר הרבה שנים

אבישי פדהצור: זה כמו, להבדיל, אני אנסה להביא משל מעולם קרוב, רישיון לכלי רכב

אבישי פדהצור:  יש רישיון ידני ורישיון אוטומטי, מי שיש לו רישיון אוטומטי לא יכול לנהוג על ידני, מי שיש לו ידני יכול לנהוג על אוטומטי

אבישי פדהצור:  אם אני מקבל רישיון על ידני אני יכול לנהוג מתי שאני רוצה על מה שאני רוצה, אני לא מתקשר כל יום לשרת התחבורה והבטיחות בדרכים ואומר לה: היום, גברתי, אני – אותו דבר כאן, אתה מקבל רישיון שמאפשר לך להפעיל בהפעלה חריגה

אבישי פדהצור:  אם אתה מפעיל בהפעלה רגילה אתה בכלל לא פועל לפי הרישיון הזה, אתה פועל בתוך הכללים והרישיון הזה משרת אותך שנה, שנתיים, שלוש, עד שהוא מבוטל חלילה, מותלה או שאתה מחליט לשנות אותו

אבישי פדהצור:  זה נותן באמת את מרב הגמישות והאפשרות לתעשייה

אליהו ברוכי: מה שחשוב שהבהרתם, שהאישורים החריגים לא יהיו פר כלי או פר בן אדם אלא לצורך העניין הם יהיו כמעט כמו המצב העכשווי של היום, בהקלות אפילו

צבי דינשטיין: נכון

אליהו ברוכי: אז ככל שיהיו הערות תוך כדי החקיקה אנחנו נדבר על זה

אליהו ברוכי:  בואו נקציב עשר דקות לדיון ואז ניכנס להקראות

יובל סגל: בוקר טוב

יובל סגל:  אני אשמח להעיר הערה, כי גם אבישי ביקש שנעיר הערות כשראוי לתקן אותו

אליהו ברוכי: הוא לא מבקש ברצינות, הוא מבקש את זה תמיד

יובל סגל: בסדר, אבל אני אוהב נימוס

יובל סגל:  קודם כל להכניס פה לדיון את אלביט ותעשייה אווירית זה נהדר, הם אפילו לא בטלים בשישים בדיון הזה

יובל סגל:  ההפעלות שלהם כל כך חריגות, יקל עליהם, לא יקל עליהם, לא רלוונטי

אליהו ברוכי: לי היה חשוב לראות - - -      

יובל סגל: אבל הציטוט שמדבר שהתקנות האלה נוגעות ל-99% האחרים הוא הנושא שכדאי לתקן פה לפני שאדוני יתחיל לתקן תקנות עוד פעם

יובל סגל:  היום, ואני אשמח אם צחי יענה על זה, כל החברות, ואנחנו מדברים על 200 חברות בערך עם 3,000 מטוסים - - -     

קריאה: 185

יובל סגל: יופי, עם כ-3,000 מטוסים, זה בערך המספרים שהם המטיסים המסחריים, זה מי שבאנו לדון עליו, לא הרחפנים ולא מי שמפחיד ולא הבטיחות, הם כולם עובדים ברישיון, הם כולם מסודרים והאנשים האלה מאוד מאוד יודעים מה הם עושים

יובל סגל:  התקנות האלה נכתבו כאילו לחובב שהיה רוצה להיכנס לעולם הזה, אבל החובבים זה תקנות אחרות שאתם תדונו בהם בהמשך

יובל סגל:       חשוב להגיד שהיום 99% מהמטיסים שפועלים בתחום יהיו ב-waver, הם יהיו באיזה שהיא בעיה עם התקנות האלה כי התקנות הנוכחיות, אני אשמח לשמוע מטעם הרשות מי עומד בתקנות האלה ולא צריך לבקש אישור, כי כולם טסים בקרבת אנשים, בקרבת תשתיות, בקרבת אזור מגורים עם חומרים מסוכנים בריסוס, הם מצלמים מלמעלה, הם עושים את המפות, הם משמר הכנסת, הם המשטרה, הם כיבוי והצלה

יובל סגל:  כל האנשים האלה זה המטיסים בעלי הרישיונות היום, זה לא חובבים

צבי דינשטיין: בתחילת השיחה שאלת אותי את השאלה לגבי ה – אז השבתי ונגיד את זה שוב, הייתה הערה, כנראה נכונה, שבאמת נוצר מצב, בגלל ההגדרה של תשתיות, שרשום שם דרך ודברים כאלה, שכל ה-160 או 170 חברות שחידשו השנה שרוצים להטיס יצטרכו הרשאה חריגה

צבי דינשטיין:  יש לזה שתי השלכות פחות חיוביות

צבי דינשטיין:  ההשלכה הראשונה, שהיא פחות נוראית, אולי זה העניין שהם יצטרכו לבקש הרשאה חריגה, למעשה לא כל הטסה, אבל יטוסו תחת הרשאה חריגה, ואמרנו שבהרשאה חריגה יש חובת ביטוח, מה שהורדנו בהטסה הכללית ואז זה פחות גמישות לחברות אם לעשות ביטוח או לא

צבי דינשטיין:       בהתבסס על ההערות האלה, אמרתי את זה בתחילת הדיון, עשינו שני דברים, הורדנו את ההגדרה של תשתיות ולכן כל הטסה שיובל עשה לפני זה באזור אורבני לפי החוקים הקודמים תתקיים גם בתקנות החדשות

צבי דינשטיין:  זה בעקבות הערות טובות שהעירו

צבי דינשטיין:  והכנסנו הוראות מעבר, יובל, זה אומר שדברים שקיבלתם אישורים לגביהם כבר בתהליך הזה, בשלושה חודשים עד שייכנסו התקנות, הם כבר אוטומטית יקבלו הרשאה חריגה

יובל סגל: אבל אזור מאוכלס עדיין מוגדר

יובל סגל:  גם בחדש אזור מאוכלס עדיין בהגדרה

יובל סגל:  אני שוב אומר, זה אומר 99% מהחברות המפעילות צריכות לבקש ממך אישור, כולן

שמואל כץ: תהיה איתנו רגע

יובל סגל: אני איתך כל הזמן

שמואל כץ: בדיון הקודם ההערה הזאת עלתה ועלתה כאן בקשה שאותה סידרנו, קיבלת מאיתנו אישורים היום, נכון? יש לך אישורים

יובל סגל: נכון

שמואל כץ: האישורים האלה שקיבלת, אחרי שעשינו ניהול סיכונים, ראינו וזה, שנכנסים עכשיו להגדרה הפעלה חריגה, האישורים האלה נשארים אצלך

שמואל כץ:  מה לא ברור?      

יובל סגל: מה לא ברור? אני לא דן פה בנזיד העדשים שאנחנו קיבלנו, אנחנו מדברים פה בתקנות למדינה

שמואל כץ: לא, זה לא נזיד עדשים

יובל סגל: תקנות לאזרחי המדינה, כל מי שלא יוכל להטיס מעל אזור מאוכלס יצטרך להגיש בקשה

יובל סגל:  זה רוב המטיסים

יובל סגל:  זה מה שאמרתי

אליהו ברוכי: אז הוא יקבל

אבישי פדהצור: בוא נפריד, ברשותך

אבישי פדהצור:  אם היום יש לו תעודת כושר טיסה לשימוש ניסיוני ראשון הפעלה אווירית, כל הדברים האלה, שמאפשרים לו את הדבר הזה, אז יש לנו הוראת מעבר שבה הוא מודיע שהוא רוצה שימירו את הרישיון או התעודה שיש לו היום בהרשאה להפעלה חריגה ופחות או יותר הוא יקבל גב אל גב

יובל סגל: אבל הרישיון הופך אישי

יובל סגל:  אני בעל חברה, המטיס שלי ששנה הבאה יוציא רישיון יצטרך להטיס בעיר

צבי דינשטיין: ניתן לבקש הרשאה גם לחברה

אבישי פדהצור: הרשאה להפעלה חריגה יכולה להינתן גם ל - - -     

יובל סגל: אוקיי, זה בדיוק מה שאמרתי, אתה דורש ממני הפעלה חריגה כל הזמן

יובל סגל:  כל ההפעלות שלנו הן חריגות

אבישי פדהצור: כמו שהיום אתה מפעיל תחת רישיון הפעלה אווירית עם חבילה של פטורים, התאמות ואישורים, ככה בעתיד אתה תפעיל בדיוק באותו דבר, רק שהמעטפת החוקית תיקרא הרשאה להפעלה חריגה

אבישי פדהצור:  אני לא פותח את הרשת

אבישי פדהצור:  אם אתה עכשיו רוצה - - -      

איציק בן שבת: אז אם זה אותו דבר למה אתם משנים את זה?      

יובל סגל: אבל זו בדיוק הנקודה שאני מדבר עליה, שכולם צריכים להגיש בקשה

אבישי פדהצור: אני אסביר לך למה אנחנו משנים את זה ואם אתם לא רוצים שנשנה את זה, אז אני חושב שאין בעיה לסגת אחורה, אבל זה לא יהיה הדבר החכם ביותר שייעשה בתחום הזה ואני אסביר למה

אבישי פדהצור:  היום המעמד שלך הוא של כלי טיס, רוצה לומר, כשאתה מבקש רישיון לבצע הפעלה מסחרית אתה צריך רישיון הפעלה אווירי, הווה אומר דינך כדין מי שמטיס בואינג 747 עם 350 נוסעים, אתה צריך בעלי תפקיד, אתה צריך כך וכך שעות נסיעה, אתה צריך לשלם אגרות גבוהות, אתה צריך סע"מ וסב"א וכו' וכו' וכו

אבישי פדהצור:  כל הדברים האלה במהות שלהם נולדו לעולם המאויש, אבל כשאתה מנסה ליישב אותם על העולם הבלתי מאויש, בוודאי עד 25 קילו, זה לכפות הר כגיגית, זה לא מתאים בכלל

איציק בן שבת: אז להוריד את האכיפה

איציק בן שבת:  לא, לא את האכיפה, להוריד את ה - - -     

אבישי פדהצור: תן לי רגע להשלים

אהרן גולדשטיין: אבל אנחנו שמענו ואנחנו מבינים את התקנות הכתובות, הסיטואציה היא כזאת שרת"א לוקח על עצמו עכשיו תפקיד לאשר הטסות חריגות, זו תקנה שהציבור לא יוכל לעמוד בה כי אנחנו יודעים איך זה קורה

אהרן גולדשטיין:  יוצאת חברה לשטח, למשימה מסוימת והמשימה פתאום, תוך כדי המשימה, דורשת חריגה, אולי מ-60 מטר, או חריגה לאיזה שהוא כיוון מסוים, מצלמים סרט פרסומת

אהרן גולדשטיין:  זה קורה, אנחנו חיים את זה יום יום שעה שעה, עכשיו צריך לעצור הכול, לפנות לרת"א

אהרן גולדשטיין:  אני עוד לא יודע מה התשתיות בכלל לעשות את זה, כמה זמן לוקח לקבל את האישור הזה בשביל להטיס הטסה חריגה, אנחנו חיים את העולם הזה

אליהו ברוכי: אני מקבל את ההערה שלך

אליהו ברוכי:  אני מציע שנתכנס להקראה וככל שיש הערות - - -     

שמואל כץ: אדוני היושב ראש, אני רוצה להגיד כאן משהו, זה משהו שצריך להיות חשוב

שמואל כץ:  אני אגיד את זה אולי בצורה בוטה, אבל אני מתכוון לזה

אליהו ברוכי: לא, אל תגיד בוטה, בעדינות, בבקשה

שמואל כץ: אנחנו כאן בין השאר בשביל לשמור על ביטחון הציבור

שמואל כץ:  אם בשביל לשמור על ביטחון הציבור לדעתנו המקצועית, כי אנחנו לפי החוק הגורם המקצועי הרגולטור, אתה צריך לפנות לרת"א אתה תפנה לרת"א

קריאה: אני אשמח לפנות לרת"א

שמואל כץ: יופי

שמואל כץ:  לכן הטיעון הזה, אני אצטרך לפנות לרת"א בשביל לקבל אישור על משהו חריג? זו בדיוק כוונתנו מתוך כוונתנו לשמור על ביטחון הציבור

שמואל כץ:  מה אתה רוצה? מה האלטרנטיבה?      

יובל סגל: שאלנו מי לא חריג

שמואל כץ: האלטרנטיבה היא כזאת, בדיון הקודם, שלא היית, עלתה כאן טענה שהיא טענה נכונה: אתם, רת"א, כבר בדקתם האם אנחנו במסגרת ההיתרים שנתתם לנו לא מסכנים את ביטחון הציבור, אל תבקשו מאיתנו על מה שבדקתם לבקש אישור מחדש

שמואל כץ:  קיבלנו, גם עיגנו את זה במסגרת הוראות מעבר

שמואל כץ:  הגשת בקשה בעבר או הטסת בעבר, רת"א בדקה את זה, עשתה ניהול סיכונים, ראתה שזה לא מסכן את הציבור, או מסכן את הציבור אבל צעדי האפחות שהצעת מקובלים עליה, אתה לא צריך לבוא לבקש בקשה מחדש, כבר נתנו לך את זה

שמואל כץ:       עכשיו נכנס מישהו חדש, או נתתי לך בעבר אישור שעוד פעם הצעת לי צעדי אפחות ואישרתי אותם ואתה רוצה לעשות משהו חדש

שמואל כץ:  שזה יהיה ברור, בדיוק זאת כוונתנו, שאתה תבוא ותבקש ואנחנו נבדוק שכל מה שאתה מבקש לעשות איננו מסכן את הציבור

שמואל כץ:  אם נחשוב שהוא איננו מסכן את הציבור אנחנו ניתן לך במסגרת הפעלה חריגה אישור לעבוד, ואם נחשוב שהוא מסכן את הציבור או שלא ניתן לך או שנבקש ממך צעדי אפחות

שמואל כץ:  ככה עובדת רגולציה מול מפעילים, אין דבר כזה תעשה מה שאתה רוצה, זה לא עובד ככה

יובל סגל: מצוין

יובל סגל:  אדוני, אני רק מבקש תשובה לשאלה מי יעמוד בתקנות בלי לבקש - - -      

אליהו ברוכי: ברשותכם, ניכנס להקראה, ואנחנו פה, לא בורחים

אליהו ברוכי:  אם יהיו הערות אנחנו פה

ברק דור: אם אפשר יחידת רחפנים קרית אונו

אליהו ברוכי: בבקשה, ברשותך, תקבל בהמשך רשות דיבור

אליהו ברוכי:  אני רוצה להתחיל

אליהו ברוכי:  תקנה 4

אבישי פדהצור: אני אתחיל

אבישי פדהצור:           זה הבסיס

אבישי פדהצור:  אתה רוצה להיכנס לעולם הזה ברמה הפרטנית אתה צריך לקבל רישיון, אתה צריך להגיש בקשה לרישיון, האפשרות היא לעשות את זה באופן מקוון

אבישי פדהצור:  נראה בהמשך הוראה שאומרת שהמנהל יפרסם איך זה מוגש באופן מקוון

שמואל כץ: בהקשר להערה שלך, היושב ראש, אתה ביקשת לדעת עד מתי נהיה מוכנים עם המערכת

אליהו ברוכי: האפליקציה

שמואל כץ: אני בדקתי את זה שוב, עד ה-1 ביוני הכול יהיה באוויר

אליהו ברוכי: מעולה

נעמה דניאל: אני מבקשת שתגידו לוועדה מה יהיה התוקף של רישיון המטיס והאם הוא כרוך באגרות חידוש

אבישי פדהצור: רישיון המטיס כרוך באגרה ראשונית שאתה משלם בעדו, אגרה נמוכה יחסית, צחי זוכר את שיעורה בדיוק, והרישיון הזה, בדומה לרישיונות נוספים בעולם התעופה האזרחית, הוא רישיון נצחי, זאת אומרת הוא קיים עד שהמנהל לא מבטל אותו בגין אחת מהעילות שקבועות בחוק

אבישי פדהצור:  מה שכן אתה צריך לעשות זה פעם בשנה, שנתיים, שלוש, כמו שכתוב בתקנות, עוד מעט נראה את זה, לעבור מבחן עיוני שפה הוא יהיה מבחן מקוון, און ליין, שבו יבחנו את הרעננות של הידיעות שלך, אם השתנו פרסומים בפמ"ת וכו' והמבחן העיוני התקופתי שיהיה בתוקף זה תנאי לשימוש ברישיון

אבישי פדהצור:  אבל הרישיון ממשיך ונושא את תוקפו עד שהוא מבוטל והמבחנים האלה הם ללא עלות

יובל סגל: בתנאים למתן רישיון לא מופיעה אגרה

אבישי פדהצור: כי האגרה מופיעה בקובץ תקנות אחר שהוא קובץ תקנות אגרות, שנגיע אליו בהמשך הדיונים

יובל סגל: לא דיברתי על הסכום, על זה שמשלמים אגרה צריך להופיע פה

אבישי פדהצור: לא, יש תקנות לפי חוק הטיס שקובעות את האגרות ובתקנות האלה אנחנו מוסיפים תקנה חדשה, או מתקנים תקנה קיימת יותר נכון, שאומרת שמבקש רישיון מטיס ישלם אגרה כזאת וכזאת ומבחן כזה וכזה ורישום

יובל סגל: אני מכיר את תקנת האגרות, שם יש את הסכומים

יובל סגל:  להגיד שאתה דורש אגרה צריך להופיע פה, לא הסכום שלה

אליהו ברוכי: יש לי בקשה, הוא ענה שלא

אליהו ברוכי:  אני מבקש לא להיכנס באמצע הדברים, למי שיש הערות נעשה מדי פעם הפסקה ונשמע את ההערות

אהרן גולדשטיין: רק, אדוני היושב ראש, סך הכול האגרות יוצא הרבה מאוד כסף, אלפי שקלים, ודובר פה בדיונים קודמים דובר על הוזלה דרמטית של האגרות

אליהו ברוכי: כשנגיע לאגרות נדבר עליהן

אהרן גולדשטיין: לפחות זה מה שאתם הבטחתם, שהאגרות יהיו מאוד מאוד זולות

אליהו ברוכי: כבודו, אני מבקש

אליהו ברוכי:  אני רוצה לחזור להקראה, נגיע לאגרות, אנחנו פה, בעזרת ה'

אבישי פדהצור: אני אמשיך, אדוני

אבישי פדהצור: בגדול זה הבסיס שאומר לנו מה הן התכולות של המבחן הראשוני בידע ראשוני שאתה צריך לעבור

אבישי פדהצור:  זה למעשה כרטיס הכניסה שלך לעולם התעופה ובמבחן הזה, שהוא מבחן עיוני, שוב, אין פה מבחן מעשי, אתה תישאל באופן אקראי על נושאים כאלה ואחרים ואתה תצטרך להפגין בהם בקיאות

אבישי פדהצור:  באופן עקרוני הנושאים האלה כוללים את כל מה שאתה צריך בבסיס בשביל לקיים - - -     

ברק דור: זה המבחן שקיים היום

אליהו ברוכי: ביקשתי לא להיכנס באמצע, בבקשה

אבישי פדהצור: בשביל לקיים הפעלה בטוחה לפי הכללים

אבישי פדהצור:  זה נותן לך את הבסיס

אבישי פדהצור:  אם תרצה אחרי זה הרשאה להפעלה חריגה, אמרנו, זה סיפור אחר, אבל זה נותן לך את הבסיס לבצע את ההפעלות הכלליות שמותרות לפי התקנות האלה

אליהו ברוכי: עומר, אתה תקבל רשות דיבור עוד מעט, נעשה הקראה, נעשה הפסקה ונדבר על ההקראה הזאת

אליהו ברוכי:  הלאה, אבישי, בבקשה

אבישי פדהצור:   אז כמו שאמרנו קודם, עברת את המבחן הראשוני, קיבלת את הרישיון שלך, עכשיו אנחנו בודקים מעת לעת את מידת הרעננות של הידע שלך

אבישי פדהצור:  הדברים משתנים, דינים משתנים, הוראות תעבורה אווירית משתנות, פרסומים בפמ"ת משתנים ואתה צריך להיות עדכני בדברים האלה, לא לשכוח את תורתך ברגע שעברת את המבחן ולהמשיך

אבישי פדהצור:       המבחן הזה הוא מבחן שנעשה באופן מקוון, לכן זה נכתב במפורש בתקנה, זאת אומרת אתה לא צריך לסור למשרדי רת"א, להתכבד ולשבת עם כל הטקס הזה, אלא אתה עושה את זה מרחוק עם מנגנוני הזדהות וכו'

אבישי פדהצור:  זה למעשה, כמו שראינו קודם, אחד מהתנאים לכך שתוכל לעשות שימוש ברישיון שלך, כמו שאמרנו, הרישיון שלך לנצח ומה שבודק את זה שאתה רענן זה המבחנים התקופתיים האלה

נעמה דניאל: המבחן הזה מצולם? כלומר יהיה צילום של הנבחן שהוא עשה את המבחן במחשב שלו?      

אבישי פדהצור: עד כמה שאני יודע, צחי יתקן אותי, המבחן הזה לא מצולם

אבישי פדהצור:  אני נכנס למערכת המקוונת, אני מזדהה עם מערכת הזיהוי הממשלתית ועובר את זה און ליין, אבל אין איזה מצלמה

אבישי פדהצור:  אני לא חושב שיש חיוב שתהיה מצלמה שיידעו שאתה באמת הנבחן

אייזיק כץ: והנוסח שלו קבוע? הוא אותו נוסח כל הזמן?      

אבישי פדהצור: לא, יש מאגר שאלות, אחרת ממה נפשך? אנשים ישננו את השאלות, יפיצו, כמו שפחות או יותר קורה היום, יפיצו את השאלות עם התשובות בקרב כולם ושלום על ישראל, אתה לא צריך ללמוד כלום ואתה תעבור את המבחן

אייזיק כץ: אבל גם אם יש לך סל גדול בסוף אחרי זמן כבר כולם יידעו אותו

אבישי פדהצור: השאיפה היא לרענן את הסל הזה כל הזמן

אבישי פדהצור:  גם יש פה שפע נושאים

אבישי פדהצור:  אז יש פה אתגר כפול, לרענן את סל השאלות ולדאוג שבכל בחינה יהיו מספיק שאלות מכל תחום מצד אחד, בשביל להבטיח את הידע, ומצד שני בשביל לא לייגע את הציבור

אבישי פדהצור:  אתה לא רוצה לעשות מבחן של 200 שאלות, כי אף אחד לא יידע, אתה רוצה איזה שהוא תמהיל, ששוב, אנחנו מקווים שזה יהיה המיטבי, אבל תמיד אפשר ללמוד ולהשתפר, ברגע שזה יתחיל להיות ולבעוט

אבישי פדהצור:           זה הפירוט של מה שאמרנו קודם

אבישי פדהצור:  המבחן הראשוני בידע תעופתי נערך במשרדי רת"א ולכן אתה מגיע לשם

אליהו ברוכי: רק המבחן התקופתי ייערך מקוון?      

אבישי פדהצור: נכון

אבישי פדהצור:  המבחן הראשוני, אתה מגיע למשרדי רת"א, יש כיתות מבחן מסודרות, שם לדעתי כן זה מצולם ומתועד, אבל ברוך ה', אני לא עובד טיס אז לא עברתי אף פעם את המבחנים האלה

אבישי פדהצור:  שם הכול נעשה בפיקוח ובקרה וכו' כי זה באמת שער הכניסה

אבישי פדהצור:       אחרי זה, אנחנו מדברים פה עם אנשים שהם בני דעת, ייקחו אחריות אישית, לא ירמו, לא ישקרו, יעשו את המבחנים האלה באופן מקוון

אבישי פדהצור:  אני מקווה שלאורך זמן לא נתבדה ונדרוש גם את המבחנים התקופתיים לעשות, אבל נכון לעכשיו החזון שלנו, כמו אצל האומות, לעשות את המבחן הראשוני במשרדי רת"א תחת הבקרה והפיקוח של רת"א, ואת המבחן התקופתי תוך כדי זיהוי באתר הממשלתי, אבל לסמוך על אנשים שהם יודעים - - -     

אליהו ברוכי: המבחן החוזר שאתה מציין פה זה גם לאחר כישלון במבחן תקופתי או במבחן הראשון?      

אבישי פדהצור: נכון מאוד

אבישי פדהצור:  אם נכשלתי במבחן הראשוני אני עושה את המבחן החוזר במשרדי רת"א

אבישי פדהצור:  כל מה שקשור למבחן הראשוני, הצלחה או כישלון ומבחן חוזר, נעשים במשרדי רת"א, כל מה שקשור למבחן התקופתי, לא הראשוני, נעשה מקוון

אבישי פדהצור:  נכשלת פעם ראשונה, פעם שנייה, תיגש שוב

אבישי פדהצור:  בסופו של יום אני רוצה שתדע, אני רוצה שתפגין את הידע הנדרש

אליהו ברוכי: בסעיף (2) כתוב 'במבחן תקופתי, בידע תעופתי או במבחן חוזר לאחר כישלון במבחן כאמור', באיזה מבחן?      

אבישי פדהצור: ה'כאמור' נסוב פה סביב המבחן התקופתי בידע תעופתי

אבישי פדהצור:  אם אני לא טועה המבחן הזה גם בלי אגרה, כי המטרה שלו היא באמת להבטיח שלאדם יש את הידיעות

אבישי פדהצור:  בעולם המסורתי, מי שקורא היום את תקנות הרישיונות למשל הוא רואה שיש שם, ועל זה אנחנו לא מדברים, הוא רואה שאם נכשלתי במבחן עיוני יש לי תקופת צינון עד שאני רשאי לגשת למבחן הבא

קריאה: אלא אם קיבלת הדרכה

אבישי פדהצור: פה לא קבענו את ההוראה הזאת כי אנחנו באמת סבורים שאנחנו רוצים לקרב את התקנות למשתמש, להנגיש אותן, להפוך את הידע הזה לזמין יותר ואת האתגר האסדרתי בקיום התקנות לקטן יותר, שאנשים ירצו לציית ויוכלו לציית בקלות

אבישי פדהצור:  גם זו תקלה, אבל פשיטא שאנחנו לא מתכוונים להקשות היכן שאין צורך בדבר

נעמה דניאל: אבישי, מאחר שהעניין כבר עלה אם רק תוכלו להסביר לוועדה איזה הוראות לעניין אבטחת מידע והגנת הפרטיות חלות על הזיהוי ועל ההקלטות

אבישי פדהצור: אני חושב שצחי יוכל להרחיב יותר טוב ממני כי זה נושא שאני לא מכיר אותו עד כדי כך

צבי דינשטיין: את מדברת על ביצוע המבחן?      

נעמה דניאל: כן, על ההזדהות, מאגרי המידע

צבי דינשטיין: כל התהליך של בחירת ספק זה חברה חיצונית שעובדת מול משרד התחבורה, גם על הפרויקט לצורך העניין של האופניים והכול, מול אגף התקשוב של משרד התחבורה והכול נעשה עם כל הדרישות וכל התקנים הרלוונטיים

צבי דינשטיין:  הכניסה למערכת עצמה היא דרך ההזדהות הממשלתית של gov

צבי דינשטיין: il

אליהו ברוכי: אז אתם לא בודקים את הנושא הזה?      

צבי דינשטיין: יש אצלנו איש מחשוב, זה מול אנשי אבטחת מידע של משרד התחבורה, שהם בודקים את כל החברות, עושים penetration test, עושים את כל התהליכים הכי מורכבים בשביל לאשר שאזרח יכניס את המידע האישי הפרטי שלו

צבי דינשטיין:  כמו דרך אגב כל מערכת של משרד התחבורה, שיש כאלה כבר לא מעט

אבישי פדהצור: המבחנים שנעשים במשרדי רת"א, אנחנו יודעים איפה משרדי רת"א נמצאים והם עושים את זה באמצעות קבלן משנה אז נורא קל להפיץ את המידע

אבישי פדהצור:  הנושא המקוון הוא קצת יותר מורכב, כי משרדי רת"א אני יודע איפה הם, הנושא המקוון פחות ידוע ולכן יש כאן חובה על המנהל לפרסם באתר רת"א במרשתת

אבישי פדהצור:  לא מרשים להשתמש במילה אינטרנט בתקנות, אז אני אמשיך להשתמש בשפה השגורה במרשתת, אבל בתקנות ייכתב אינטרנט

אבישי פדהצור:  הוא יפרסם שם הודעה שאומרת: ביום זה וזה, או הבחינות בידע תעופתי ייערכו במועדים אלה ואלה במקום זה וזה, ההזדהות היא באמצעות כך וכך

אבישי פדהצור:  זאת אומרת שוב להנגיש את זה לאדם שכשהוא יושב בבית ועושה את המבחן התקופתי הוא לא יצטרך להתחיל לגגל את עצמו לדעת ולחפש איפה לכל הרוחות אני עושה את המבחן הזה שהוא תנאי להמשך השימוש ברישיון שלי

אבישי פדהצור:           יש לנו מבחן, צריך לעבור אותו בהצלחה, אז המנהל פשוט מגדיר מהו מעבר בהצלחה

אליהו ברוכי: מראש

אבישי פדהצור: ככלל בגלל שאלה מבחנים מקוונים התשובה תהיה הרבה יותר מהירה

צבי דינשטיין: נסביר את עניין ה-30 יום

צבי דינשטיין:  רוב המבחנים לקשר עין מתבצעים, בגלל שיש כמות מאוד גדולה, כמו שאתם מכירים, אז הוצאנו את זה לאאוט סורסינג לחברה שמעבירה מבחנים והתוצאות של המבחנים הן ישר, כי זה מחשב

צבי דינשטיין:  גם מן הסתם המקוונים זה ישר מגיע וגם התוצאות של מבחנים באתר רת"א

צבי דינשטיין:  היו מקרים בעבר, גם תגבור וגם תקלות, שהיו ממש מבחנים שהיה צריך לכתוב ביד ואז לפעמים זה לוקח יותר זמן

צבי דינשטיין:  ב-99

צבי דינשטיין: 9% מהמקרים זה יהיה מיידי

בועז טופורובסקי: אבל 30 יום?      

אליהו ברוכי: אני הייתי מצפה שבעה ימים

אליהו ברוכי:  אם כבר היום אתה אומר שהתוצאות הן מיידיות, אתה לוקח רק איזה שהוא מרווח

טל שחר: רק בדיון הקודם אמרת שלושה שבועות לוקח לעשות קורס ורישיון, אם 30 יום לוקח לכם לתת תשובה איך שלושה שבועות? רק בדיון הקודם טענת את זה

טל שחר:  זה לא מתקבל על הדעת, חברים, אתם סותרים את מה שאמרתם בדיון הקודם

אליהו ברוכי: ייכתב שבעה ימים, ולפרוטוקול נאמר שמבחינתכם זה מיידי

צבי דינשטיין: בסדר, אין בעיה

אבישי פדהצור: בגדול אנחנו רוצים לאפשר פה לאדם שנכשל במבחן לעיין במבחן, לתת לו את המעמד החוקי לעשות את זה דרך התקנות האלה, לא דרך חוק חופש המידע ודברים כאלה, ואנחנו קובעים פה הסדרים לגבי אופן העיון

אבישי פדהצור:  אם הוא רוצה להשיג, ניסחתם שאלה לא כהלכה, התשובה שלי תשובה נכונה אפשרית, לתת לו את האפשרות לזה וכמובן להגדיר מסגרת ימים לעשות את זה בשביל לתעל את הנתיב הזה למשהו מועיל ותכליתי

אבישי פדהצור:           שוב, דיברנו על מי שנכשל

אבישי פדהצור:  אנחנו אומרים שיש לו זכות לגשת למבחן חוזר, גם לא קובעים לו מועדים, שייגש עד שיעבור

אבישי פדהצור:  תוך כדי זה הוא גם ילמד את כל השאלות ואז מבחינתי זה טוב כי הוא יכיר את כל המידע הרלוונטי

אבישי פדהצור:           שוב, אמרנו, יש פה יחסית דרישות מקלות, אנחנו מקווים שלא יהיו מקרי תרמית, אבל מי שירמה וייתפס, זו גם השאיפה, אז תהיה למנהל אפשרות, כמובן אחרי שהוא נותן לו זכות טיעון, זה לא אני, זה מישהו אחר וכו', להעניש אותו ולמנוע ממנו את מימוש המבחן

אליהו ברוכי: עד שנה

נעמה דניאל: אני רק רוצה להגיד, זו באמת תקנה מאוד ארוכה שנוגעת לכל מיני נושאים, אני חושבת שאחת ההערות שלי לרת"א הייתה שאולי שכדאי לפצל חלק מהתקנות שהן מאוד מאוד ארוכות ועוסקות בהרבה נושאים

נעמה דניאל:       אני רוצה להסב את תשומת לב הוועדה שבנוסח הראשוני בשביל לגשת למבחן חוזר אז מי שנכשל במבחן ראשוני היה צריך בתום חמישה ימים מיום שנודעה לו תוצאת המבחן להגיש למנהל בקשה בכתב למבחן חוזר וזה משהו שבשיח רת"א הסכימו למחוק מתוך התפיסה של גם להקל ברגולציה

נעמה דניאל:  גם נוצרה כאן איזה שהיא אי התאמה של המועדים, אם אפשר לעיין במבחן רק לאחר כמה זמן וכו', ולכן הדבר הזה נמחק

אבישי פדהצור: אכן

אבישי פדהצור:  שוב, אנחנו לא נפליג עכשיו בשבחי העזרה של המחלקה המשפטית של הוועדה בטיוב הנוסח, אבל זאת עוד אחת מההערות הטובות שקיבלנו והיא יושמה

אבישי פדהצור:  אז תודה רבה גם על זה

אליהו ברוכי: נעשה עכשיו זמן להערות

אליהו ברוכי:  עומר ראשון, בבקשה

עומר דהן: לגבי ההדגמה שאדוני ראה, זו הדגמה שעומדת לטובת התקנות בקשר עין, זה כלי שממריא אנכית, כלי ששוקל פחות מ-20 קילו, עמד בגובה 20 מטר ונחת

עומר דהן:  זאת אומרת זה בול בתקנות עם כל זה שהזכרנו את ההפעלה המורכבת

עומר דהן:       לעניין דברים נוספים שעלו פה מהצד של אבישי, עד ארבעה קילו היום אין בחינה מעשית, זה כבר בוטל, אז שווה שנהיה במודעות על זה וזה כבר קיים מבחינת ההקלות לציבור שרת"א יישמו

עומר דהן:       נאמר פה גם בנושא המפעיל האווירי שהיום כדי להטיס רחפן או כל כלי כזה או אחר אתה נדרש לעמוד בתקנות כמו בואינג, אז זה לא הכי מדויק כי יש תקנות הפעלה לפרק ה-13 שזה מובילים אוויריים ואנחנו יותר בפרק ה-12 של מוניות אוויר וגם עם התאמות ופטורים שרת"א נותנים בלי סוף

עומר דהן:  אז עדיין זה נדרש התאמה

אליהו ברוכי: עומר, תעיר הערות מעשיות פרקטיות, עזוב את הניסוחים

עומר דהן: יפה

עומר דהן:  השורה התחתונה, ממה שעולה פה אנחנו בסוף רוצים הגדרות ברורות

עומר דהן:  היום אנחנו הולכים ויודעים מה אנחנו עושים בצורה מאוד ברורה מול רת"א

עומר דהן:  יש פה הרבה סימני שאלה וזה נראה לי רוב העניין של הציבור פה, רוצים שהדברים יהיו מוגדרים בצורה ברורה, אם זה אם מספרים, אם זה עם תהליכי רישוי מוסדרים ובסוף גם אם זה יותר קשה אנחנו יודעים לאן אנחנו הולכים

עומר דהן:       לגבי התקנות עצמן, רציתי להתייחס קודם כל לתקנה שנוגעת בידע תעופתי

עומר דהן:  חלק מהנושאים נוגעים בהעמסה של כטב"ם קטן, נוהלי בטיחות והליכי חירום

עומר דהן:  איך בוחנים על זה? כי ברגע שאנחנו מדברים על 25 קילו ולא על הגדר יש פה מגוון רחב של סוגי כלי טיס, זה יכול להיות כנף קבועה, הליקופטר, VTOL, רחפן, כל אחד עולם ומלואו, כל יצרן עם תהליכי חירום אחרים, איך ניגשים למבחן כזה? מה מצופה מבן אדם? זו הערה מספר אחת לנושא התיאוריה

צבי דינשטיין: זו שאלה מצוינת שעלתה גם בדיונים עם הציבור

צבי דינשטיין:  היה ברור לנו שככל שניתן שהרישיון יהיה שווה יותר בהקשר של היכולות שיש לו כמובן שאם נעשה בחינה עיונית על כל סוג כלי טיס ועל כל הגדר ועל כל משקל ונעשה מבחן מעשי אנחנו כרת"א נשיג יותר בטיחות

צבי דינשטיין:  לצורך העניין זה האינטרס שלנו להכביד פה על הציבור בהקשר הזה, אבל כן ההחלטה שלנו, בהתבסס גם על מה שעושים במקומות אחרים, היא לתת רישיון שהוא יותר מקיף בהקשר לזה של צורת ההפעלה

צבי דינשטיין:  לצורך העניין אם עכשיו מישהו יטיס עילוי ממונע או כנף קבועה ויעשה הפעלה שהיא יותר מסוכנת אז בהתאם לדרישה שלו נעשה לו מבחן דדיקייטד לכנף קבועה או למסוק

צבי דינשטיין:       אנחנו בידיעה שאנחנו יודעים שגם לא נצליח להכיל את כל מגוון הכלים והכול בשאלות

צבי דינשטיין:  יהיה לנו בנק גדול שכבר כתבנו אותו של שאלות שמתוך זה המערכת תבחר אוטומטית לפי סוגים ולפי נושאים וברור שיכול להיות שמי שמטיס עכשיו VTOL של 23 קילו והוא לא נשאל במבחן שאלה של VTOL וחלק מהדרישות פה גם בהמשך של התקנות זה להכיר את הוראות היצרן וכדומה ומה לעשות, ברור לנו שהתקנות האלה הן לא אלף אחוז על כל פיפס קטן, ובגלל זה כל עוד ההטסה אמורה להיות בסביבה שהיא לא מסוכנת אז המינימום, מסכים

צבי דינשטיין:  הדוגמה שנתן עומר, שיכול להיות שהיא הפעלה יותר מסוכנת, אז נדרוש מבחנים נוספים

עומר דהן: אני רק אגיד שאני מסכים עם צחי בגישה בבסיס

עומר דהן:  יש פה הרבה נושאים שהם כלליים לטובת בטיחות הטיסה, כמו מטאורולוגיה או עבודה בצוות וידיעת החוקים, שזה תקף להכול, אבל על מה ניבחן בסוף? זה מה שאני שואל

שמואל כץ: על בדיוק מה שאמרת

עומר דהן: לא, בדברים הטכניים

עומר דהן:  שוב, אני מחדד, כי תהליכי חירום זה ספציפי לכלי מסוים

אליהו ברוכי: עומר, נשאיר להם את המקצועיות שלהם

אליהו ברוכי:  הוא אמר משהו בסיסי

אליהו ברוכי:  הם רוצים לעשות משהו שייתן בסוף איזה שהוא מענה, וככל שייקחו איזה הגדר מסוים אף פעם לא יוכלו לכסות את כל הפרטים

צבי דינשטיין: השאלה הטובה של עומר זה מה יהיה ספציפית

צבי דינשטיין:  אם הוא רוצה תשובה יותר פרקטית, רוב השאלות בהקשר הטכני וזה יהיו יותר לעולם של הרב להב, שזה המסה הגדולה

עומר דהן: אוקיי

עומר דהן:  אני אתייחס רק לנושא של – הגענו לתקנה 6? הקראת אותה, אבישי?      

אליהו ברוכי: עוד לא

ברק דור:  אני רוצה שני דברים

ברק דור:  אחת, מתאר הפעולה שלנו הוא בתוך העיר בשגרת חירום ומה שקורה זה שאנחנו מפעילים מטיסים חובבים שאני מבין שגם להם הולך להיות מבחנים וכדומה, אני רוצה להחריג את המטיסים שלי כיוון שהם הולכים להיות תחת פיקוח, גם עם מכשירי קשר וגם הכוונה של החמ"ל וגם בצורה מאוד מסודרת

ברק דור:  אני רוצה לתת להם אישור לעבוד עם הכלים הרשותיים, כמובן תחת הכשרה מתאימה

ברק דור:  מדובר על כלים של פחות מארבעה קילו, אין שום סיבה שהם לא יוכלו לתפעל אותם בהנחה שהם - - -      

צבי דינשטיין: שאלה פרקטית, נדרש הרי רישום ב-30 שקלים ומבחן עיוני, מה אתה רוצה שנוריד להם?      

ברק דור: אני רוצה שכרגע מטיס חובב שעבר את הרישוי של החובב יוכל להטיס כלים של הרשות תחת פיקוח שלנו

צבי דינשטיין: זה הטסה שהיא לא ספורט

ברק דור: היא לא ספורט כיוון שאנחנו מדברים על חירום, בשגרת חירום, בקשר עין

צבי דינשטיין: בגלל עצם ההפעלה, ההפעלה עצמה נופלת בהפעלה כללית ולא בהפעלה של ספורט ופנאי

צבי דינשטיין:  שוב, לא נגיד להם חובבים, כי עצם זה שהם עושים הפעלה כזאת הם כבר לא חובבים

צבי דינשטיין:  למעשה כל הדלתא שלהם זה לא לעשות מבחן מקוון אלא לבוא אלינו ולהיבחן, אתה אומר שאתה חושב שהדבר הזה מאוד מאוד קשה לכם ואתם רוצים שלא ייבחנו במבחן, הם יעשו את המבחן און לייני

צבי דינשטיין:  זה כל הדלתא בתקנות החדשות

ברק דור: לא לגמרי הבנתי מה שאתה מתכוון

צבי דינשטיין: אנחנו לא מדברים על תקנות הנוכחיות, אנחנו מדברים פה על תקנות עתידיות

אבישי פדהצור: אתה מדבר על מה שקורה היום?      

ברק דור: מה שקורה היום זה שכרגע יש לי צוות של חובבים שהם יכולים להטיס את הכלים הרשותיים

ברק דור:  כרגע אם מדובר בהטסה תחת הרשות העירונית, בהנחה שלא מדובר על פנאי וספורט, אתם רואים בזה הטסה כללית שמצריכה רישיון מלא

צבי דינשטיין: נכון

ברק דור: ואין סיבה שהם יצטרכו את הדבר הזה

צבי דינשטיין: בתקנות החדשות, בגלל שיש הקלה ברמת המפעיל האווירי כל הדרישות שיהיו לחבר'ה שלכם שעושים עבודה מבורכת וכרגע עושים באמת את זה בהתנדבות, כל מה שהם יידרשו לעשות זה מבחן עיוני אחד אצלנו, בשביל להכיר את החוקים ואת ההטסה

ברק דור: אני מבין שבתקנות החדשות חובבים כבר יצטרכו לעשות מבחן כזה כולל רישום הכלי האישי שלהם

צבי דינשטיין: רישום ומבחן, גם ספורט ופנאי בתקנות החדשות צריכים לעשות, גם ספורט ופנאי וגם מסחרי

צבי דינשטיין:  הדלתא היחידה זה - - -     

ברק דור: כלומר הם יוכלו כרגע ללא מבחן נוסף להטיס אצלי? זה מה שאתה אומר?      

צבי דינשטיין: לא

צבי דינשטיין:  אני אומר שהיום לספורט ופנאי אין רישיון מטעם רת"א ואין חובת רישום

ברק דור: נכון, אני מדבר על אחרי שיגיעו התקנות החדשות

צבי דינשטיין: בתקנות העתידיות, אנחנו לא דיברנו עדיין על התקנות של הטיסן, ואתה מדבר על טיסן, אבל בתקנות החדשות נדרש רישום ונדרש מבחן עיוני מקוון

ברק דור: גם לספורט ופנאי?      

צבי דינשטיין: גם לספורט ופנאי

ברק דור: מצוין

ברק דור:  אני רוצה שהם תחת הספורט ופנאי יוכלו להטיס בהחרגה כלים מהרשות

צבי דינשטיין: אבל כל הדלתא היא בין מבחן מקוון למבחן בכיתה

צבי דינשטיין:  זה כל הדלתא

צבי דינשטיין:  מה האישיו הגדול שהחבר'ה שלך יעשו מבחן מקוון?      

אורן אלרן: זה לא כל הדלתא

אורן אלרן:  היקף המבחן, חומר

צבי דינשטיין: נכון, מבחן אחד

אורן אלרן: זה כן דרישה שמכבידה על ה - - -     

צבי דינשטיין:  היא מקלה בטירוף כי היום הם אמורים לעשות הרבה יותר

אורן אלרן: אבל אתם צריכים לנסות לפרגן לרשויות

צבי דינשטיין: אבל למה? בשביל לחסוך מבחן עיוני אחד?      

טל שחר: אנחנו פה מייצגים את הרשויות

צבי דינשטיין: מבחן עיוני אחד, זה ההחרגה שאתם רוצים?      

אליהו ברוכי: הנושא הזה עלה, בואו נתקדם

אליהו ברוכי:  נחשוב על זה ביחד

ברק דור: בנוסף אני רוצה לדבר על הנושא התקופתי

ברק דור:  כרגע אין שום צורך במבחן תקופתי לבעלי רישיונות כלליים, יש חובת 12 המראות בשנה עם רישום בספר המבצעי

ברק דור:  אני לא לגמרי מבין למה אנחנו צריכים תקופתי כשאנחנו גם ככה יושבים על ה-NOTAM כל הזמן ויודעים בדיוק מה קורה

ברק דור:  אין שום סיבה למבחן תקופתי נוסף, זו הכבדה שלא הייתה מעולם

אבישי פדהצור: זה בין היתר לראות שאתה לא רק יושב על ה-NOTAM אלא גם קורא אותו ומבין אותו ויודע ליישם אותו

ברק דור: כרגע מי שיש לו רישיון רכב פעם בכל תקופת רישיון הרכב צריך לעבור איזה שהוא רענון

ברק דור:  אני לא רואה סיבה לתקופתי וגם לא קיבלתי הבהרה מה זה תקופתי, פעם בכמה שנים? פעם ב-?      

אבישי פדהצור: אם הייתם נותנים לנו לקרוא את התקנות היינו מגיעים לזה

ברק דור: שנתיים זה כלום

אבישי פדהצור: אני רוצה לענות לך לכמה נקודות שנגעת

אבישי פדהצור:  קודם כל כלי רכב, אתה נוהג לפי תקנות כאלה, אנחנו נוהגים לפי התקנות האלה

אבישי פדהצור:  אני לא יודע אם טוב או לא טוב מה שיש בכלי רכב שלא עושים לך תיאוריה כל X שנים, אני יודע שבעולם התעופה כשגרה, ואין שום סיבה לחרוג בהקשר הזה, יש בחינות תקופתיות

אבישי פדהצור:  חוץ מהניסיון המעשי, המראות ונחיתות, יש לך גם מבחנים תקופתיים ויש לך גם מדריך שעושה לך את זה וכו' ולכן אין בזה איזו המצאה גדולה ביותר

אבישי פדהצור:  זה העיקר

טל שחר: תזכרו שלא היה מעולם, אני לא מכיר תאונה אחת ברשויות מקומיות

טל שחר:  לא הייתה תאונה אחת, לא היה שום מקרה בטיחות, הכמעט ונפגע זה מה שיש

טל שחר:  לא היה דבר כזה ואתם מכבידים עלינו

טל שחר:  למה?      

אליהו ברוכי: ברשותך, אדוני, מבחן תקופתי מקוון זה לא כזה נורא

אליהו ברוכי:  סליחה שאני אומר את זה ככה, ללא עלות

ניר שדה: הנושא הזה של תוצאות תוך 30 יום

ניר שדה:  30 יום אנחנו אמורים לא לעבוד?      

צבי דינשטיין: שינינו את זה

אליהו ברוכי: נאמר לפרוטוקול שהתוצאה תהיה מיידית ובתקנות עד שבעה ימים במקרים חריגים מה שנקרא

יובל סגל: הערה טכנית קטנה

יובל סגל:  נכתב שנבחן רשאי להשיג בפני המנהל בכתב, אפשר להפוך את זה לבאופן מקוון?      

אליהו ברוכי: כן

אליהו ברוכי:  הערעור יכול להיות מקוון

אבישי פדהצור: רק צריך לראות שיש את התמיכה הטכנית

אליהו ברוכי: סליחה שאני אומר את זה, אנחנו נקבע את זה ותדאגו שיהיה את התמיכה הטכנית

עומר דהן: אם אפשר עוד בקשה מרת"א, לעניין הבחינות, אם מישהו נכשל, במערכת האמריקאית אתה מקבל פלט שכולל את כל השאלות שלא עברת עם התשובה הנכונה גם כחלק לימודי, לבחינה הבאה

עומר דהן:  אז אם זה יהיה בפלט אוטומטי זה גם יהיה נחמד, מי שנכשל שיידע למה

ניר שדה: המודל הזה עובד באירופה ובארה"ב וצריך לאמץ אותו, לא צריך להמציא את הגלגל

אליהו ברוכי: אייזיק, תרשום את זה, נבדוק את הנושא הזה

אליהו ברוכי:  נעמה, היועצת המשפטית

נעמה דניאל: בתקנה 5(א)(1) אתם בוחנים על דיני התעופה האזרחית וההוראות לפי החוק

נעמה דניאל:  רצינו לשאול אם רת"א תפרסם את מאגר החומרים כדי שתהיה גישה לציבור לדעת על מה הוא ייבחן

אבישי פדהצור: קודם כל אני חושב שאין מניעה משפטית לזה, אבל גם אין כל כך צורך בדבר

אבישי פדהצור:  אני אסביר, חוק הטיס הוא מן המפורסמות, הוא מפורסם, הוא פומבי, כולם יודעים לגשת אליו

אבישי פדהצור:  אותו דבר לגבי פרסומי המידע התעופתי לגביהם, אם זה הפמ"ת הקבוע ואם זה ה-NOTAM הזמני

אבישי פדהצור:  נוהלי רת"א, אלה שנוגעים לציבור, הם מפורסמים באתר רת"א

אבישי פדהצור:  אם גורמי המקצוע חושבים שיש מקום וצורך לאגד הכול באיזה שהוא דף מבוא אין שום - - -      

אייזיק כץ: אנחנו קיבלנו המון המון פניות של אזרחים שאומרים שאין להם מושג והם צריכים לחפש את זה בכל הרשת ואחר כך יש גם גופים שמנגישים להם את העבודה הפשוטה הזאת בעלות מאוד גבוהה, ואז בעצם סתם עוקצים אותם

צבי דינשטיין: זו שאלה טובה ואני גם מסכים עם מה שנאמר והציבור, כבר הכנו ויהיה חומר במערכת הממוחשבת, חומר עיוני מטעם רת"א, לעזר

אליהו ברוכי: בסדר

אליהו ברוכי:  הלאה, אבישי

אבישי פדהצור:   דיברנו על זה קודם

אבישי פדהצור:  אני רוצה שלמטיס שלי, בטח אם הוא משמש כמטיס מתפקד, יהיה ידע עדכני

אבישי פדהצור:  תקופות הזמן שאנחנו קצבנו לצורך העניין הזה זה שנתיים ואנחנו אומרים שיש פה שני תרחישים, או שעברת את המבחן הראשוני זה מקרוב, ואז יש לך שנתיים להתבסס על הידע הזה, או שעברת מבחן תקופתי בידע תעופתי ואז יש לך עוד שנתיים

אבישי פדהצור:  כל פעם זה אינטרוולים של שנתיים, לכן כשעברתי את המבחן הראשוני יש לי שנתיים ואז אני צריך לעשות את המבחן התקופתי, עברתי מבחן תקופתי יש לי עוד שנתיים לטוס עד המבחן התקופתי הבא

אבישי פדהצור:  זה פרק הזמן שאנחנו רואים שהוא סביר בנסיבות האלה

אליהו ברוכי: פה סיימנו את סימן א'

אליהו ברוכי:  הערות

טל שחר: המבחן התקופתי חל רטרואקטיבית על כל מי שמחזיק רישיון בעבר או שזה יחול רק על המפעילים החדשים, על המרושיינים החדשים?     

צבי דינשטיין: שוב, כל מי שהיה לו היתר מטיס עד היום, זה לא משנה אם הוא עד ארבעה קילו או עד 25 קילו, בהוראות המעבר הוא יוכל להמיר את זה לרישיון

צבי דינשטיין:  מהיום שהוא מקבל את הרישיון, מאז שהתקנות נכנסות לתוקף, הם כן יצטרכו כל שנתיים לבצע את המבחן החינמי המקוון

אבישי פדהצור: זאת אומרת אתה עם הרישיון הישן נכנס למשטר של התקנות החדשות

אבישי פדהצור:  יש לך שנתיים מיום התחילה של התקנות ואז המבחן הראשון שלך

בועז טופורובסקי: אני שנייה קופץ למעלה, המשל"ט, יש לכם הרי עכשיו משל"ט שהקמתם בעקבות המלחמה, אני קצת עשיתי בדיקה בתקציב ואני לא ראיתי תקציב ב-2024 להמשך קיומו

בועז טופורובסקי:  יש כאן עניין ביטחוני מאוד מאוד גדול, זה נראה לי משהו מאוד מוזר או שלא הבנתי נכון

קריאה: אני הבנתי שאין דרישה מחיל אוויר לזה

שמואל כץ: לא, קודם כל יש חדשות, זה הגיע פה לשולחנה של הוועדה, היינו השבוע בדיון עם מערכת הביטחון האם יש דרישה למערכת הביטחון להאריך את תוקף התקנות הקיימות, מערכת הביטחון חושבת שצריך להאריך

שמואל כץ:  המשמר לא תוקצב, יהיה על זה דיון נפרד, אני לא רוצה להיכנס לזה כי זה לא נושא הדיון

אליהו ברוכי: בועז, עוד מעט זה יגיע לדיון בוועדה, זה דיון נפרד

שמואל כץ: המשמר לא תוקצב להמשך פעילות וברור מאליו שבשביל להיענות לצורך של מערכת הביטחון, במידה שהוא יאושר על ידי הוועדה יצטרכו לתקצב את זה וזה אירוע

שמואל כץ:  אתה צודק

בועז טופורובסקי: רק תן לי להבין איזה ועדה, סליחה על הבורות

שמואל כץ: ועדת הכלכלה

בועז טופורובסקי: אתם מדברים על הוראת שעה, אבל אין שם סעיף תקציבי

שמואל כץ: הוראות השעה גוררות בהכרח, לא כמו שזה היה בפעם שעברה, שזה לא היה ככה, דורשות בהכרח שהמדינה תקציב להפעלה של מה שדורשת מערכת הביטחון של אותה מדינה

בועז טופורובסקי: תודה

בועז טופורובסקי:  אני חושב שזה חשוב, אני אגיד לך רק למה זה מתקשר, זה גם עונה להרבה מאוד חששות שיש מהציבור, כל הדבר הזה הוא ממקום שבו האסדרה היא אסדרה על הדרך, פה עושים, כאן עושים, למצב שבו עושים אסדרה כוללת

בועז טופורובסקי:  אני דווקא שמח, יחסית, שהרגולציה היא רגולציה מאוד מאוד מתירה

בועז טופורובסקי:  אני פחדתי כשראיתי שתהיה רגולציה על הכטב"מים, שזה יהרוס את זה, אבל אם נוכל לייצר את זה ככה שיש את המשל"ט, יש את הקטע האזרחי, יש את רת"א וחיל האוויר לא מפריע, אז זה משהו שיכול לייצר את השוק הזה

בועז טופורובסקי:  לכן זה חשוב

אליהו ברוכי: לגמרי

אליהו ברוכי:  אני מצביע על התקנות עד עכשיו?      

נעמה דניאל: תקנות 4 ו-5 ו-6, אני רק אגיד שהתיקונים שהוועדה ביקשה להכניס הם בתקנה 5(ו), המנהל יודיע לנבחן במבחן בידע תעופתי את תוצאות המבחן בתוך שבעה ימים במקום 30, ובתקנת משנה (ז)(2) ההשגה תהיה באופן מקוון

אבישי פדהצור: בהחלט

אבישי פדהצור:  רשמנו, אדוני, תודה רבה

אליהו ברוכי: בועז, נעשה הצבעה?      

בועז טופורובסקי: אין בעיה

אליהו ברוכי: מי בעד? מי נגד? עבר

אליהו ברוכי: אושר

אליהו ברוכי: סימן ב', בבקשה

אבישי פדהצור: אחרי זה אנחנו נסדר כמובן את כל ההפניות ואת כל העימודים, בגלל זה זה מופיע ככוכבית, זה לא יופיע ככה בפרסום בקובץ התקנות

אבישי פדהצור:               פה אנחנו כבר עברנו את עולם הרישוי, אנחנו מתייחסים למבוא להפעלה והמבוא להפעלה מבוסס על שני עקרונות שנוגעים לאחריותיות ולאחריות על ההפעלה של הכלי

אבישי פדהצור:  העיקרון הראשון הוא החובה לרשום את הכטב"ם הקטן במרשם מרכזי

אבישי פדהצור:  כמו שכלי טיס רשומים במרשם מרכזי שמאפשר לשייך את כלי הטיס לבעלים וכו' וכו' ככה מבקשים גם לעשות לגבי כטב"ם

אבישי פדהצור:  כמובן מנגנון מעט שונה, נדבר על זה בהמשך

ניר שדה: זה יהיה מקוון?      

אבישי פדהצור: הרישום יהיה מקוון, נראה את זה עוד מעט בהמשך

אבישי פדהצור:  הרכיב השני, אחרי שרשמת אותו וקיבלת סימנים לרישום, במרכאות מאוד כפולות לוחית רישוי, אתה צריך לתבוע אותה בכטב"ם שלך

בועז טופורובסקי: מה זה סימנים לרישום?      

אבישי פדהצור: זה איזה שהוא מספר סידורי רץ

בועז טופורובסקי: זאת אומרת אתם תכריחו כל אחד לרשום מספר סידורי על הכטב"ם?      

אבישי פדהצור: כמו שיש על מכוניות

צבי דינשטיין: גם היום יש

בועז טופורובסקי: אבל זה לא עוד ביזנס, כי מכוניות זה ביזנס שלם

קריאה: זה קיים רק בתחום המקצועי, לא בחובבים

אבישי פדהצור: אנחנו נגד ביזנס שהוא לא הביזנס שלנו

אבישי פדהצור:  המטרה של זה כמובן היא להביא לכך שבסופו של יום אם חלילה הדבר הזה מזיק לאדם ופוגע, יש פה משהו מיוחד כי הבן אדם לא יושב על הכלי, הוא מטיס אותו מרחוק, הוא פגע למישהו מרחוק, להתראות, לא תמצא אותו, אז לפחות בבסיס נוכל לשייך את הכלי לפי מספר הרישום שלו למי שהוא הבעלים הרשום ואז להתחיל איזה שהוא בירור

אליהו ברוכי: אפשר לרשום את זה גם בטוש?      

אבישי פדהצור: אם הוא בלתי מחיק וכו' אז כן

קריאה: לרחפן יש מספר סידורי, למה אתה צריך בנוסף עוד - - -      

אליהו ברוכי: במקרה של התרסקות לא תמצא שם שום דבר

אבישי פדהצור: הכלים האלה לא נושאים איתם הרבה דלק אז במקרה של התרסקות אני מניח שלרוב הם לא עולים באש

אבישי פדהצור:  רובם גם מנועי סוללות אז השרידים נשארים

אבישי פדהצור:       בגדול, אמרנו בבסיס הרעיון הוא ליצור אחריותיות, אתה רושם ואתה מסמן אחרי זה ואז יש חובות, אתה בתור בעלים רשום צריך לדאוג שזה יהיה מסומן

אבישי פדהצור:  ושתיים, מי שמפעיל לא יכול להפעיל אלא אם כן זה מסומן וכו' בשביל באמת, כמו שאמרנו, לשרשר את האחריות בסופו של יום למישהו שביצע את ההפעלה

אליהו ברוכי: הוא צריך שיוכל לקרוא את זה בכל הפעלה שלו?      

אבישי פדהצור: לא, הוא לא צריך לקרוא את זה בכל הפעלה

בועז טופורובסקי: לפני שהוא מפעיל, מרחוק, זה 300 מטר

אליהו ברוכי: לכן אני שואל

אבישי פדהצור: אנחנו לא מאמינים שאנשים עד כדי כך בעלי יכולות

אבישי פדהצור:  יש להם יכולות רבות, אבל לא כאלה

אבישי פדהצור:  הרעיון הוא, הרי בסופו של יום אנחנו בתוך עמנו יושבים ויבוא בן אדם ויגיד שהוא רשם את זה וחרטתי את זה בכתב מאוד מאוד מאוד קטן, אז פה אנחנו אומרים: אנחנו לא נגיד לך איזה גודל וכו', אבל המבחן הוא מבחן מהותי, מי שמחזיק את זה צריך לראות, הוא לא צריך להביא מיקרוסקופ של שען חירש, כמו שקראו לזה הגששים, בשביל לראות את זה

עומר דהן: למה כל הפעלה? הפעלה זה בטיסה

אבישי פדהצור: בכל הפעלה, לא למשך כל הטיסה, או במשך כל ההפעלה

אליהו ברוכי: אבישי, זה לא ברור

עומר דהן: אגב, יש על זה רציונל בכלי טיס, שאתה רוצה לזהות אותו, להגיד מיהו, אבל בכלים קטנים?      

צבי דינשטיין: זו לא הייתה הכוונה, נשנה את זה

אבישי פדהצור: אני אסביר

אבישי פדהצור:  הכוונה היא שזה יהיה משהו שלמשך כל הטיסה נשאר על הכלי

אליהו ברוכי: מה שאמרת עכשיו זה ברור, בכיתוב זה לא ברור

אבישי פדהצור: אז אנחנו נבהיר את הנוסח

אבישי פדהצור:  אם אדוני יסמיך אותנו אנחנו נציע נוסח מתאים לדבר

אליהו ברוכי: כן

נעמה דניאל: ההערה הזאת זו הערה שגם אנחנו דיברנו עליה ולכן נוספה כאן התוספת, גם ב-7(א) כוכבית וגם ב-7(ב)(2) כך שהם גלויים לעין וקריאים למי שאוחז בכטב"ם הקטן, בעצם כדי להבהיר שהם לא צריכים להיות גלויים כשהכטב"ם טס

נעמה דניאל:  אבל אנחנו נבהיר אם צריך

אבישי פדהצור: הערת הציבור שהייתה פה, אם אני לא טועה, זה שהרישום צריך להישאר על גבי הכלי במשך כל ההטסה שלו, שהוא לא יימחק תוך כדי

אבישי פדהצור:  זה מה שכתוב בפסקה (2)

אבישי פדהצור:  זה כן ברור, לדעתי

קריאה: מדובר ב-4X?     

אבישי פדהצור: לא, הנושא של סימני לאומיות ורישום המסורתיים שיש היום, שזה 4X, בגדול תקנות הרישום מחייבות שכל כלי טיס יסומן בסימני לאומיות ורישום לפי תקנות הרישום, שזה 4X, קידומת שקובע ה-ICAO, ואז עוד איזה שהוא צירוף של מספרים או אותיות

אבישי פדהצור:  זה רישום שהוא מאוד מכביד, גם הכלים האלה הם לא - - -      

אליהו ברוכי: ה-4X מאוד מכביד?      

אבישי פדהצור: ה-4X הוא מאוד מכביד כי זה עלויות גבוהות וגם אין לך הרבה מאוד מגוון, כי אם יש לך שלוש ספרות שמשחקות אז יש מספר סופי של צירופים שאפשר לעשות

אליהו ברוכי: אז מה זה הרישום הזה?      

אבישי פדהצור: הרישום הזה זה רישום שהמחשב נותן, שהוא שווה ערך ל-4X אבל בגלל שאין פה הפעלות בין-לאומיות אלא רק הפעלות מקומיות אז הרישום הזה מספיק לצורך השימוש בתוך מדינת ישראל וזה המחשב מייצר לך איזה שהוא מספר סידורי אקראי אבל חד חד ערכי ואז אתה טובע אותו על הכלי שלך כפי שאתה רוצה

אבישי פדהצור:  אז לצורך הדין הישראלי זה סימני לאומיות ורישום, אבל זה לא ה-4X עם כל ההפקה הבין-לאומית שכרוכה בדבר הזה, זה אמור להיות הרבה יותר פשוט והרבה יותר נגיש

שמעון מנטאל: למי יש גישה למספרים האלה? מי יידע לאיזה רחפן שייך מספר?      

אבישי פדהצור: חוקית יש את פנקס הרישום וכל אדם רשאי לפי תקנות הרישום לעיין בפנקס הרישום

אבישי פדהצור:  אחד החריגים שיש בהקשר הזה, אם אני לא טועה, זה כלי טיס של משטרת ישראל

אבישי פדהצור:  אם החריג הזה לא מופיע בחוק, כי אני לא זוכר אותו על כל תגיו ותוויו, אז יכול מאוד להיות שגם פה צריכים ליישם את אותו הסדר שקיים בחוק ככל שהוא לא חל כאן באופן אוטומט

אבישי פדהצור:  זאת אומרת שמי שמעיין במרשם ויש לו זכות לכך לפי התקנות לא יוכל לעיין בכלי טיס שרשומים על שם משטרת ישראל

אליהו ברוכי: אבל אם אין לו מספר והוא יחפש אותו במאגר והוא לא ימצא אותו הוא יידע שהוא שייך למשטרת ישראל

אליהו ברוכי:  זה בסדר מבחינתכם?      

שמעון מנטאל: כן

שמעון מנטאל:  תמיד לא יהיה לזה סוף, שאם תחפש ותתחיל לעשות קישורים

שמואל כץ: לאחד מגופי הביטחון, כי זה לא רק משטרת ישראל, יש גם גופים אחרים

יובל סגל: אפשר לשאול מה דינן של התעודות הקיימות היום?      

אבישי פדהצור: לפי אחת מהוראות המעבר שאנחנו קובעים התעודות הקיימות יעמדו בתוקפן, אבל עדיין בשביל להפעיל את כלי הטיס, את הכטב"ם הקטן שלך, אתה תצטרך לרשום אותו גם במערכת הזאת

אבישי פדהצור:  זאת אומרת למי שיש היום 4X יהיה רישום כפול

אבישי פדהצור:  בסופו של דבר ה-4X, אנחנו נראה את זה גם בהמשך, הוא יהיה רלוונטי כחריג למי שרוצה לבצע הפעלה מחוץ לישראל או שיש לו טעם אחר שמצדיק את ה-4X

אבישי פדהצור:  אז למי שיש לו היום 4X לא יצטרך 4X חדש

יובל סגל: אבל אנחנו היום מחזיקים בתעודות יחסית יקרות שבשום מקום אחר בעולם התעופה הן לא פגות תוקף, ויש לנו כבר תעודות כאלה ושילמנו עליהן

אבישי פדהצור: אז מה שאמרתי קודם, התעודות שלך לא פגות תוקף, הן ממשיכות להיות תקפות כ-4X, אבל אתה עדיין תצטרך לבצע את הרישום במערכת

אבישי פדהצור:  אני אסביר תיכף למה וצחי יתקן אותי או יחלוק עליי כשהוא ירצה

אבישי פדהצור:  הרעיון הוא בסופו של יום שיהיה פה מאגר מידע - - -      

אליהו ברוכי: אבישי, הוא שואל פשוט, יש לו תעודה, אתה מצריך אותו לרישום חדש?      

אבישי פדהצור: התשובה היא כן

אליהו ברוכי: אין בעיה

אליהו ברוכי:  זה יעלה לו כסף?      

אבישי פדהצור: צחי, זה עולה איזה 30 שקלים או משהו כזה?      

צבי דינשטיין: הרישום עולה - - -      

ניר שדה: חברה שיש לה 40-30 כלים תצטרך לעשות רישום ל-40-30 כלים ותצטרך לשלם אגרה מחדש

אליהו ברוכי: אני שאלתי אותו, לא צריך לחזור על זה עוד פעם ועוד פעם

אליהו ברוכי:  יש לו רישום, אתה מצריך אותו ברישום חדש, הוא מוכן לקבל, יעלה לו כסף, כן או לא?      

אבישי פדהצור: 30 שקלים לכלי טיס, כן

אליהו ברוכי: אנחנו נדבר על זה

שמואל כץ: היושב ראש, אנחנו נפתור את הבעיה

שמואל כץ:  לכלים שכבר רשמת, אתם תצטרכו לרשום אבל תעשו את זה בחינם

אליהו ברוכי: הנה, בבקשה

איציק בן שבת: למה זה לא יהיה בהוראות מעבר גם? למי שכבר מופיע ורשום, שזה יעבור בהוראות מעבר

אליהו ברוכי: זה יהיה בהוראות מעבר

אליהו ברוכי:  הנושא נסגר, זה יהיה בהוראות המעבר

שמעון מנטאל: אבישי, דיברנו על החרגה של משטרת ישראל, זה יהיה בתקנות? זה יהיה רשום? לפני שמצביעים על התקנה

אליהו ברוכי: אנחנו לא נצביע על זה עכשיו

אבישי פדהצור: צריך לבדוק

אבישי פדהצור:  אנחנו נעשה בדיקה נפרדת עם כלי הטיס של משטרת ישראל

שמואל כץ: כלל גופי הביטחון, לא רק משטרת ישראל

שמעון מנטאל: בסדר גמור, מצוין, רק שזה יהיה רשום בתקנה

אליהו ברוכי: על הרישום לא נצביע עכשיו

אבישי פדהצור: ואז נציג נוסח בהתאם

אבישי פדהצור:  תודה רבה, אדוני

אלון אונגר: שאלה, כלל גופי הביטחון בהתאם לחוק הביטחון זה אומר גם כל מי שכפוף למלמ"ב? למשל חברות התעשייה הביטחוניות נכון להיום כפופות למלמ"ב, הן לא נדרשות לנושא של Remote ID כחלק מההחרגה מחוק הביטחון

אבישי פדהצור: אנחנו לא עוסקים פה ב-Remote ID

אלון אונגר: לא, אני שאלתי שאלה שקשורה ללוגיקה

אלון אונגר:  הלוגיקה שקיימת היום, למשל בנושא הזה של Remote ID, עסקה בנושא מי שכפוף לחוק מלמ"ב והוא לא נדרש ל-Remote ID לטובת הנושא הזה

אלון אונגר:  האם הרישום יחייב, בדומה לנושא של המשטרה או גופי הביטחון, האם אותן חברות שכפופות למלמ"ב גם תהיינה פטורות מאותו תהליך שדיברתם, כדי שלא יוכלו לזהות?      

אבישי פדהצור: לדעתי, שוב, אנחנו לא מדברים על Remote ID

אלון אונגר: אני לא שאלתי על Remote ID, אני שאלתי על העיקרון

אליהו ברוכי: שמואל, תוכל לענות לו, בבקשה? הוא שואל שאלה

אלון אונגר: שאלה פשוטה

אליהו ברוכי: הגופים שכפופים לכוחות הביטחון, איך אתה רוצה לראות את הדבר הזה?      

עמי וייס: אלון, אני לא מכיר שמה שאתה אומר הוא נכון

אלון אונגר: אני בדקתי בייעוץ המשפטי וכל מי שנמצא היום בהנחיה שקשורה ל-Remote ID, לא שנבטל אותה כרגע, כתוב בהגדרה: מי שכפוף לחוק מלמ"ב לפי סעיף ב', שינוי ב' וכזה, אני לא זוכר את הניסוח המדויק

אלון אונגר:  התשובה הובילה לזה שאכן מי שהוא גוף ביטחוני וכפוף למלמ"ב בצדק לא נדרש לכל תהליכי הזיהוי כי יש בזה היגיון ולכן השאלה עוסקת בדבר הזה

עמי וייס: זה לא התקנה - - -     

אליהו ברוכי: אנחנו לא מצביעים על הרישום

אליהו ברוכי:  הנושא הזה ייבדק

שמואל כץ: הנושא הזה ייבדק ואתם תקבלו תשובה

אבישי פדהצור: אני רק אומר שאין זהות בין האסדרה של הסיב האלקטרוני לבין האירוע של הרישום

אבישי פדהצור:  אנחנו נבדוק את זה בנפרד, אבל אי אפשר לעשות מהם גזרה שווה

אליהו ברוכי: בסדר, צריך לבדוק את זה

נעמה דניאל: היו לי שתי שאלות והערה

נעמה דניאל:  הראשונה היא, אין חובה לרשום את הכטב"ם הקטן במנותק מההפעלה שלו, נכון? החובה היא שלפני שאתה מפעיל תרשום

נעמה דניאל:  והפעלה, אני מזכירה, זה כולל גם הרשאה למישהו אחר

אבישי פדהצור: להרשות לאחר להטיס, נכון מאוד

אבישי פדהצור:  אם סתם זה יושב אצלי בבית ואני לא מתכוון להטיס את זה אז אני לא חייב לרשום את זה

נעמה דניאל: ולגבי תעודת הרישום שצריך להחזיק, בעצם מי שמפעיל את הכטב"ם הקטן, שהוא יכול להיות גם מי שאינו הבעלים של הכטב"ם הקטן, רק לוודא שהתעודה היא תהיה אלקטרונית או שהוא צריך - - -     

אבישי פדהצור: אני חושב שכתוב פה שהתעודה או העתקה, בתקנת ההגדרות הגדרנו העתק לרבות העתק מקוון

אבישי פדהצור:  אז שוב, הוא לא יצטרך להסתובב עם צטלה, יהיה לו את זה בפלאפון, מה שהוא מעדיף, הוא יוכל לשלוף את זה, וזה די מבחינתנו בשביל לעמוד בדרישות חובת ההצגה

נעמה דניאל: בסדר גמור

נעמה דניאל:  ואני מציעה גם שתסביר לפרוטוקול למה נמחקה תקנת משנה (ד) לעניין הוכחת הבעלות בכטב"ם הקטן

אבישי פדהצור: תקנת משנה (ד)

אבישי פדהצור:  בגדול לפי חוק הטיס יש לנו הוראה שאומרת שיש חובה לרשום כלי טיס, אנחנו מדברים בעולם הלא מאויש, ואחת כלי טיס נרשם במרשם שרת"א מנהלת מבהיר החוק שזה מרשם שהוא לצורך רת"א והוא לא מרשם קנייני כמו במקרקעין שהמרשם הוא הוכחה לבעלות

אבישי פדהצור:  הואיל וההוראה הזו ממילא חלה פה אז לא צריכים לחזור עליה שוב בתקנות לכן מחקנו אותה, אבל ההסדר הוא עדיין אותו הסדר

אבישי פדהצור:  החלנו סעיפים מחוק הטיס, אחד מהסעיפים האלה, 60 ומשהו, לא זוכר, אל תהרגו אותי על המספר, אומר שהרישום איננו ראיה לקניין, וזה פשוט בשביל להפיס את הדעת, אם זה רשום על שמי זה לא אומר שזה קניינית שייך לי, אולי שכרתי את זה ממישהו או חכרתי

אבישי פדהצור:  אנחנו עוסקים רק ברישום לצורך חוק הטיס והגשמת האחריות, לא בדיני הקניין

נעמה דניאל: זאת אומרת ההסדר המהותי ממשיך לחול, רק מכוח החוק ולא מכוח תקנות

אבישי פדהצור: בחוק ולא בתקנה

אליהו ברוכי: תקנה 8

אליהו ברוכי: ברשותך, ילד בן 10 יוכל להחזיק מחר בעלות על כטב"ם?      

אבישי פדהצור: אנחנו נדבר על זה עוד מעט

בועז טופורובסקי: הוא גם יכול להחזיק בעלות על אוטו?      

אליהו ברוכי: ילד בן 10 יכול להיות עם בעלות על אוטו?      

בועז טופורובסקי: זה מה שעושים עבריינים, הם רושמים את זה על הילדים שלהם ואז בגיל 18 מבטלים להם

אליהו ברוכי: אז נכון לאפשר את זה גם פה?      

אבישי פדהצור: קודם כל מה שאדוני שואל, מבחינה משפטית כן, אדם כשיר לזכויות וחובות מלידתו ועד מותו ולכן נולדתי וברוך ה' הסבתא שלי החליטה זכרה לברכה לתת לי את הכסף שאין לה אז הכסף הוא שלי, הוא לא של ההורים שלי, הוא קניין שלי למרות שאני עולל בן יומו

אבישי פדהצור:  אותו דבר פה, מבחינה מהותית תיאורטית, מי שטרם מלאו לו כך וכך שנים, נגיד עשר, נגיד חמש, יכול להיות בעלים קנייני של כטב"ם קטן

אבישי פדהצור:       כפי שנראה בהמשך, וזה גם שוב בעקבות ההערות הטובות של הוועדה, הוא לא יוכל לרשום אותו לצורך הפעלה אבל הוא כן יוכל להיות הבעלים שלו

אבישי פדהצור:  שוב, כמו שאמרנו, אנחנו עוסקים פה בדיני הטיס, לא בדיני הקניין

אבישי פדהצור:  אבא שלו יגיש לו דין וחשבון על השימוש וישלם לו, אבל הוא לא יכול לרשום את זה על שמו

אבישי פדהצור:  זה מסביר את המחיקה של 'שמלאו לו 16' ונגיע לזה עוד פעם בהמשך

אבישי פדהצור:           אז בגדול אנחנו פה בשלב הבקשה

אבישי פדהצור:  דיברנו על המהות של הרישום וכו', פה אנחנו מגישים את הבקשה ואלו תכולות צריכות להיות לה

אבישי פדהצור:  החלק הראשון מתייחס לזהות של הבעלים שהוא עוד לא רשום, של הבעלים שהוא מבקש שהוא בסופו של יום מי שיישא בחלק לא מבוטל מהאחריות להפעלת מערכת הכטב"ם הקטן שהכטב"ם הזה הוא חלק ממנה

אבישי פדהצור:       ואז הוא צריך להזדהות, הוא צריך להיות אזרח או תושב, לצרף את מספר תעודת הזהות, עד כמה שאנחנו יודעים גם תושבים מקבלים מספר זהות, יש לו מה להגיש לנו, אם זה תאגיד אז כמובן כל תאגיד מתאגד לפי איגוד ספציפי, אגודה שיתופית, חברה וכו' וכו' וכו' ולפי דין ההתאגדות שלו יש לו מספרים מזהים והוראות לגבי מי מוסמך לייצג אותו וכו' וגם אלה צריכים להיות מפורטים פה

אבישי פדהצור:  שוב, בשביל שנדע מי בעל העניין שמבקש את רישום מערכת הכטב"ם הקטן כי להיותו של אדם בעלים רשום יש משמעויות משפטיות, אז חשוב לוודא את הזהות שלו ואת המהות שלו בהקשר הזה

נתן מולכו: אבישי, רק לגבי הנושא של הרישום, אני לא ראיתי הפניה לתקנות רישום כלי טיס

נתן מולכו:  אני מזכיר שזה מיטלטלין, אם מישהו רוצה למכור את הכלי או להעביר אותו לגורם אחר, לכאורה אין לי את המחיקה של הרישום, כלומר אתה עושה אותי אחראי לכל החיים

אבישי פדהצור: אני לא עושה אותך אחראי לכל החיים כי יש בהמשך הוראה שאומרת מתי אתה מבטל את הרישום, במכירה, בהעברה, באובדן וכו' וכו', ואז זה מנתק את הזיקה שלך בתור בעלים רשום

אבישי פדהצור:  בכוונת מכוון לא החלנו פה את תקנות הרישום שהן הרבה יותר מכבידות, הן מתאימות לכלי טיס מסורתי שעולה הרבה מאוד כסף וחי עשרות שנים, לא לכלים האלה שלרובם יש אורך חיים הרבה יותר קצר

צבי דינשטיין: פרקטית במערכת הממוחשבת שיש לכל אחד את השורה של כלי הטיס עצמו יש מקום שאתה יכול לצורך העניין לבטל את הרישום, אתה רושם את העילה ואז הוא לא משויך אליך כבר יותר ומישהו אחר יצטרך לרשום אותו

יובל סגל: הערה טכנית

יובל סגל:  סעיף (ב) מתחיל בזה ש'תוגש בקשה', גם פה אני מבקש שזה יופיע מקוון

יובל סגל:  לגבי סעיף (ז) דובר על אמצעי לשם אימות זהותו, אם אפשר להוריד 'להנחת דעתו של המנהל', כי אני לא כל כך מבין למה יש להם דרישות שונות לזיהוי מאשר שאר המדינה

יובל סגל:  סעיף (ח) עוד יותר, אני לא מבין מה זה כל פרט זיהוי נוסף שהורה לו המנהל לשם אימות זהותו

יובל סגל:  אם אפשר להוריד את האקסטרות

אבישי פדהצור: אז אני רוצה לענות לכמה דברים, ראשון ראשון ואחרון אחרון

אבישי פדהצור:  קודם כל אני לא רוצה לעשות ספוילר, אבל יש את תקנת משנה (ג) שנגיע אליה וכתוב שם 'בקשה כאמור בתקנת משנה (ב) תוגש למנהל באופן מקוון' בהתייחס לכטב"ם קטן אחר

אבישי פדהצור:  זה סוגר לנו את הפינה הזאת

אבישי פדהצור:       לגבי מה שאתה מכנה אקסטרות, העולם שלנו מלא באירועים שיש בהם מידה מסוימת של חוסר ודאות, הכי קל זה בן אדם יחיד שבא עם תעודת זהות והכול ורושם את זה, אבל לפעמים, בוודאי לגבי תאגידים זה יכול להיות, יכולה להיות איזה שהיא מורכבות

אבישי פדהצור:  אם אתה רוצה לברר בדיוק את זהות בעלי המניות, בשביל לדעת אם יש שליטה או אין שליטה, אם אתה רוצה לדעת מי בדיוק מוסמך בשם התאגיד להתחייב ובין היתר לחתום על הבקשה לרישום וכו' וכו', ולכן השארנו את השסתום הזה שמאפשר למנהל לדרוש כל פרט נוסף

אבישי פדהצור:  אם אתה עומד בדרישות הבסיסיות לזיהוי המנהל לא ידרוש ממך פרט נוסף על כלום ושום דבר

אבישי פדהצור:  באת עם תעודת זהות, מה הוא ידרוש ממך? אין

יובל סגל: אני עדיין עומד מאחורי השאלה שלי, כאילו מה?      

אליהו ברוכי: הוא חושש

אליהו ברוכי:  השאלה היא איך מגדירים? 'להנחת דעתו' זה מינוס תעודת זהות, לא מעבר לתעודת זהות

אליהו ברוכי:  תעודת זהות פלוס משהו שיניח את דעתו, כלומר תעודת זהות זה צריך להיות משהו שסוגר את האירוע

יובל סגל: וסעיף (ח) עוד יותר פתוח

אבישי פדהצור: נענה ראשון ראשון ואחרון אחרון, כמו שאמרנו

אבישי פדהצור:  אז קודם כל, שוב, לגבי יחיד, ברגע שאתה עומד בדרישות הבסיסיות אז נגמר העניין

אבישי פדהצור:  אם יש לך תעודת זהות ואתה אזרח או תושב ואין פה איזה עניין מורכב מאוד של תושבות או אזרחות, שגם זה דרך אגב יכול לעלות, אז הרישום נגמר לגביך ואין שום אינסנטיב למנהל לדרוש משהו

אליהו ברוכי: אבישי, אתה מדבר איתו בוועדה, מעולה, אבל כשאתה קורא את הנייר, אמצעי לשם אימוץ זהותו להנחת דעתו של המנהל, הוא אומר לך, שמואל אדם מתוק והכול בסדר, אבל מחר יבוא מנהל ויגיד לך: תעודת זהות, תודה, תביא לי גם מידת נעליים, תביא לי גם טביעות אצבע

אליהו ברוכי:  למה זה?      

אבישי פדהצור: מידת נעליים זה לא אמצעי לזיהוי

אליהו ברוכי: בסדר, אני מנסה קצת להיות ב - - -     

אבישי פדהצור: לא, בסדר גמור, אלה שאלות טובות, אבל - - -      

אליהו ברוכי: לא, השאלה אם אפשר להכניס במקרה שהוא לא הביא תעודת זהות

אייזיק כץ: רק באמצעי שאי אפשר לזהות אותו בשום צורה אחרת, במקרים חריגים

אבישי פדהצור: אפשר לסייג את זה

אבישי פדהצור:  במקרים אלה הוא רשאי גם לדרוש

אבישי פדהצור:  בעיניי זה פשיטא, אבל אם הכיתוב המפורש מניח את הדעת אני חושב שאני יכול לחיות עם זה

אבישי פדהצור:  זה לגבי (ז) וגם אני מניח לגבי (ח)

אליהו ברוכי: גם (ח) אותו דבר

עומר דהן: אני רוצה להתייחס לתקנה (א)(1), הכטב"ם הקטן רשום לפי סימן זה וקיימת לגביו תעודת רישום תקפה

עומר דהן:  רציתי להתייחס למילה 'תקפה'

עומר דהן:  היום לסימן רישום אין תוקף בכלי טיס, אחת הוא ניתן לאותו כלי טיס הוא קיים איתו לאורך כל חייו וגם אחרי מותו, ככל שזה קורה

עומר דהן:  בהתאמה לכלי רכב זה המקביל למספר זיהוי של כלי רכב, מספר זיהוי נשאר עם כלי הרכב גם אם אין לו טסט

עומר דהן:  מה הסיבה שצריך להיות תוקף לתעודת רישום כלי טיס?      

אבישי פדהצור: אני אתייחס פה לשתי נקודות, אתה קצת מקדים את המאוחר

אבישי פדהצור:  יש פה שתי שאלות

אבישי פדהצור:  קודם כל אתה צריך שתהיה לכלי שלך תעודה תקפה

אבישי פדהצור:  אם התעודה הזו בוטלה או הותלתה, ברור לך, אתה תסכים איתי שאסור לך להטיס אותו

עומר דהן: נכון

אבישי פדהצור: וזה מה שאנחנו מדברים בו עכשיו

אבישי פדהצור:  אתה מתכוון למה שאנחנו נדבר עליו עוד מעט, שתוקף של תעודת רישום קצוב לשלוש שנים ואפשר להאריך את זה לעוד שלוש שנים ועל זה אתה בא ומקשה, בראייתך בצדק, למה שזה לא יחיה לנצח

אבישי פדהצור:  שוב, צחי וגורמי המקצוע יתקנו אותי, אנחנו עוד לא שם

אבישי פדהצור:  אם אדוני רוצה אני יכול להסביר עכשיו, אם אדוני רוצה אני אסביר כשנגיע להוראה ואז הטקסט יהיה בפנינו

אליהו ברוכי: בדיוק, כשנגיע להוראה

אבישי פדהצור: קודם דיברנו על פרטי הבעלים הרשום, עכשיו אנחנו מדברים על פרטי הכטב"ם הקטן ויש פה רשימה של דברים שאנחנו רוצים שיהיו במרשם שלנו, יצרן, מסה, שזה למעשה המשקל שלו בתרגום חופשי, איזה שהוא מזהה ייחודי שלו

אבישי פדהצור:  אז יש כטב"מים של חברות מסוימות שמשדרים, ואם לא, אז משהו פיזי אחר שקבוע בכלי, שוב בשביל לאפשר באמת את הזיהוי החד חד ערכי של הכטב"ם הזה עם בעליו ומפעילו

ניר שדה: בעצם אתה מכניס פה Remote ID בתוך התקנות

אבישי פדהצור: התשובה היא לא

אבישי פדהצור:  אני לא מכניס Remote ID כי אין פה חובת Remote ID

אבישי פדהצור:  מה שאני מכניס פה זה את אמצעי הזיהוי שקוראים לו שידור, בין שיש חובת Remote ID ובין שאין חובת Remote ID, ואני אומר לך, במקום שתבוא עכשיו ותביא לי את מספר הבקר או את המספר הסידורי של היצרן - - -      

ניר שדה: המילה 'משדר' מתקשרת למשהו שצריך לעבור

אבישי פדהצור: אבל שוב אם הייתי רוצה הייתי כותב, מה שיש לנו למשל בתקנות הזיהוי, לא יפעיל אדם כטב"ם אלא אם כן הוא משדר טה טה טי, פה כתוב אם הוא משדר

אבישי פדהצור:  זאת לא חובה לשדר, אין פה חובה משפטית לשדר, יש פה תיאור של מצב עובדתי

צבי דינשטיין: רוב הכטב"מים משדרים את מספר ה-ID

ברק דור: אני תוהה בנוגע לפג תוקף של הרישום ובנוסף לרישיון של השנתיים התקופתי יש לכם חובת הודעה למפעיל? כלומר לעקוב אחרי זה? אתם הולכים להודיע לנו שהולך לפוג הרישיון, וגם כמובן מה קורה לבן אדם שמפספס את הזמן, האם הוא צריך לעבור תהליך מהתחלה?      

צבי דינשטיין: יש הודעה גם לרישיון וגם לחידוש של הרישום, גם לטלפון וגם באי-מייל

אבישי פדהצור: אני אחדד

אבישי פדהצור:  זה שירות, זאת לא חובה חוקית

אבישי פדהצור:  אין חובה חוקית בתקנות להודיע לו

צבי דינשטיין: נכון

אבישי פדהצור: בכל הכבוד, גם אם יש לי את האפשרות הטכנית לעשות את זה קצת אחריות אישית

ברק דור: זה בעיה, אנשים ישכחו לעשות את הרענון ויצטרכו להתחיל תהליך מהתחלה

אבישי פדהצור: במה זה שונה מתוקף של כל רישיון אחר או מכל חובה אחרת?     

ברק דור: רשות הרישוי מודיעה לך שאתה צריך לעשות קורס

אליהו ברוכי: אבישי, היום אני מקבל רישיון נהיגה לפני שהוא פג, רישיון רכב לפני שהוא פג

אבישי פדהצור: עד כמה שאני מכיר זאת לא חובה חוקית

אבישי פדהצור:  זה שירות ואנחנו בעד שירות טוב ואפשר לעשות אותו

צבי דינשטיין: טכנית המערכת מוציאה

צבי דינשטיין:  אבישי אומר זה שאתה גם מקבל הודעה על רישיון רכב זה אחלה, כי אתה מקבל שירות טוב, אבל זה לא חובה בחוק

אליהו ברוכי: אנחנו נבדוק את זה, אם זה חובה או לא חובה

צבי דינשטיין: אבל טכנית זה מאופיין במערכת

אליהו ברוכי: הוא יבדוק קודם כל מה קורה בחוקים המקבילים

אבישי פדהצור: אדוני, אני מוסיף שמבחינה משפטית, חשוב להבין, אפשר להסכים או לא להסכים - - -     

אליהו ברוכי: הבנתי, אתה לא רוצה לקחת על עצמך חובות שאם לא תעמוד בזה אז הוא לא - - -     

צבי דינשטיין: הוא שינה את המייל שלו, הוא שינה את הטלפון

צבי דינשטיין:  יש פה בעיה

אהרן גולדשטיין: אבישי, זה בסדר שרת"א ייקחו קצת אחריות

אליהו ברוכי: אבישי, בבקשה, הלאה

אבישי פדהצור: אני לא חייב לענות

אבישי פדהצור:  אם אדוני היה מכריח אותי הייתי עונה, אבל ברוך ה' אדוני - - -      

אליהו ברוכי: לא

אליהו ברוכי:  חבר הכנסת טופורובסקי ענה פה בשם רת"א מקודם ואני רוצה שהמשפט הזה יהיה על השולחן, רת"א לקחו פה אחריות גדולה מאוד וההסדר מקל מאוד מאוד

אליהו ברוכי:  נכון, בכל מהלך יש מה שנקרא נקודות לחידוד ובשביל זה אנחנו פה עובדים ביחד

בועז טופורובסקי: וכל הכבוד

אבישי פדהצור: תודה, אדוני

אליהו ברוכי: ברשותך, בהמשך

אלון אונגר: זה קשור לנושא היצרן, זה סעיף מאוד מהותי

אלון אונגר:  אני חושב שאנחנו נכנסים פה לשאלה של קוהרנטיות בין תקנות שרת"א מתחילה לפרסם, בצדק, בעולם הכטב"ם

אלון אונגר:  אחת התקנות שהתפרסמה לאחרונה היא נושא הפטור עד 25 קילוגרם והיא למעשה מאפשרת לכל אדם להיות יצרן עם רישום, ללא רישוי

אלון אונגר:  עכשיו השאלה שלי, בהתאם לקוהרנטיות בין התהליכים, שאני מאוד התקשיתי למצוא את הקוהרנטיות הזו כשקראתי את שתי התקנות, באמת אם ההנחיה מגדירה את פרטי היצרן במערכת הכטב"ם הקטן כשכטב"ם קטן הוא חלק ממנה, אני חושב שהתקנות האלה נרשמו בהנחת מערכות מסחריות מוצרי מדף

אלון אונגר:  המשמעות כמו שאני קורא של המשפט הזה היא למעשה שהפכנו מושג יצרן, למושג יצרן בעולם התעופה יש מהות גדולה, הפכנו כל אדם ממציא כטב"ם לטובתו במוסך הפרטי שלו ליצרן

עמי וייס: זה לא הופך אותו ליצרן ואבישי יפרט

אלון אונגר: אבל אני אשמח קודם לשמוע, ראיתי את מנהל רת"א מהנהן בראשו בנושא הקוהרנטיות בין התהליכים ואז אפשר לצלול לנושא היצרן

אליהו ברוכי: אתה מדבר על מציאות שבה אדם מייצר לבד בבית כטב"ם ואין עליו מספר בעצם?      

אלון אונגר: אני מדבר על המציאות הקיימת נכון להיום בהתאם לתקנות הללו ולתקנות הפטור שפורסמו על ידי רת"א ונכנסו לתוקף בסוף ינואר שמאפשרות לכל אדם להיות יצרן בלי לעשות רישוי

אליהו ברוכי: אבל עדיין יהיה מספר על אחד מהמנועים שלו וזה מה שנתנו פה באופציות

אלון אונגר: זה קשור לרישום, אבל מהרישוי עצמו פטרנו אותו, הפכנו אותו ליצרן ויצרן זה וואו

שמואל כץ: תקנות הטיס גם בעולם וגם בישראל מאפשרות לאדם לבנות מטוס בייצור עצמי

שמואל כץ:  יש היום אנשים בישראל שבונים מטוסים בייצור עצמי והם בונים את זה לפי התקנות

שמואל כץ:  מכיוון שכך אדם יכול לבנות לעצמו, יש הגדרות מאוד מאוד ברורות מה זה הרכבת מטוס לצורך זה, זה לא במפעל, זה בחצר של הבית, במוסך, לשימוש עצמי, זה זה זה

שמואל כץ:  באופן כללי אדם יכול לבנות לעצמו רחפן, אבל זה לא פוטר אותו מכל החובות שכתובות בתקנות, רישום, היתר הטסה, מבחנים וכך הלאה

שמואל כץ:  אבל התקנות מאפשרות לאדם לבנות רחפן, כמו שהן מאפשרות לו לבנות מטוס

עומר דהן: תקנות בניית כלי טיס על ידי חובב הן לשימוש עצמי ואקספרימנטלי בלבד

עומר דהן:  פה אנחנו מדברים על הפעלה מסחרית

שמואל כץ: זה אותו דבר

צבי דינשטיין: לשאלה של אלון, התקנות האלה, כמו שאמרנו, הן רחבות, זה אומר שאפשר לבנות גם בבית כלי טיס ולעבוד איתו מסחרית כל עוד הוא תחת התקנות האלה

צבי דינשטיין:  עכשיו צריך לעשות הפעלה שהיא יותר מסוכנת, אחד השיקולים שלנו, אם זה רפאל בנתה את הכלי או אם זה ילד בן 16 שקנה כמה חלקים באיביי ובנה

צבי דינשטיין:  זה כן נכנס כחלק מהשיקולים, אבל האם ניתן מסחרית לעבוד עם כלי טיס שמישהו בנה בבית? לפי התקנות האלה כן

אלון אונגר: אני אומר שמבחינה הגדרתית הבנו שהפכנו את אותו אדם שבנה בביתו למושג יצרן בעולם התעופה כי דרשנו ממנו להיות יצרן

עמי וייס: לא, ואבישי יפרט, יש סעיף ספציפי שמחריג את אותם אנשים מתקנות היצרנים של תקנות ה - - -      

אבישי פדהצור: אני יכול רגע את התשובה המשפטית לדבר הזה

אבישי פדהצור:  קודם כל יש לפעמים את הבעיה הזאת שהמשפט מנכס לעצמו מילה את המשמעות

אבישי פדהצור:  פה יצרן זה פשוטו כמשמעו, זה לא מי שמייצר כלי טיס לצורך שיווק

אבישי פדהצור:  לו היה ספק ספיקא אז הוא איננו, למה? כי נגיע בהמשך ואנחנו נראה שההוראות לגבי ייצור שבחוק הטיס שמחייבות ברישיון ייצור וכו' לא חלות על כטב"ם קטן, רוצה לומר שמי שפיזית מייצר כטב"מים קטנים לא צריך לעמוד ברגולציה כאילו שהוא יצרן כלי טיס במובן החוקי של חוק הטיס

אבישי פדהצור:  לכן אין סתירה, זה קוהרנטי לחלוטין, זה יושב אחד עם השני, זה גם הגיוני כי אנחנו באים פה מעולם שהוא רובו צעצועים

אבישי פדהצור:       ואני מתקדם הלאה

אבישי פדהצור:  פסקה (ד)

אבישי פדהצור:           שוב, יכול להיות שכל המידעים האלה או אינם בנמצא ולכן יכול מאוד שיידרש עוד מידע, אם לא נמצאו הבקרים ומספר המנוע וה-ID וכו'

אבישי פדהצור:  עד כאן

יובל סגל: אפשר לשאול שאלה?      

אליהו ברוכי: גם פה הוא רוצה להעיר שהמידע האחר צריך להיות במקרה שהוא לא נותן את הבסיס

יובל סגל: לא, עוד לפני כן

יובל סגל:  (ב1), מסתו של הכטב"ם הקטן

יובל סגל:  נבקש שהמסה תהיה מסתו המקסימלית, כי מסתו משתנה כל הזמן, כדי שלא נצטרך לרשום כל הזמן

יובל סגל:  אם מקובל מצוין

יובל סגל:  ולגבי הנושא הזה של כל 'מידע אחר', אז שוב זה עוד פעם קלף פתוח לדרוש כל דבר

אליהו ברוכי: הוא צודק, זה צריך להיות רק במקרה שאין לנו את ה –      

אבישי פדהצור: אין מענה באחת מה - - -      

אליהו ברוכי: כן

אבישי פדהצור: לגבי המסה, דרך אגב, זה אני שואל אתכם

צבי דינשטיין: הוא צודק, זו הערה טובה

אבישי פדהצור: אז כל אחד ירשום תיאורטית 25 קילו, כי זה המקסימום

צבי דינשטיין: לא, מה שהוא מתכוון להגיד, נגיד יש לך עכשיו רחפן שיש לו כמה קומבינציות של סוללות או של מצלמות וכל פעם יש לך 100 גרם שונה, הוא לא רוצה עכשיו כל פעם לשנות את הרישום, יש בדרך כלל כלי שהוא נגיד ארבעה קילו, יש כלי - - -     

קריאה: זה נקרא מקסימום טייק אוף וייט

צבי דינשטיין: כי כשאנחנו עושים את השיקול עכשיו נגיד של הרשאה חריגה, מה שמעניין אותנו זה משקל המקסימום שהוא יכול להגיע

צבי דינשטיין:  הערה טובה

אבישי פדהצור: אז אני אוסיף פה ברשותכם 'את מסתו המרבית'

אבישי פדהצור:       תקנת משנה (ג) ברשותכם, וזה הספוילר מקודם

אבישי פדהצור:           לכל כטב"ם יש בעלים רשום והכול נאגם בסופו של דבר תחת אותו שם

בועז טופורובסקי: לא מצביעים?      

אליהו ברוכי: יש הערות?      

קריאה: יש הערות לכלל התקנות

אליהו ברוכי: בסוף נעשה סיכום לכלל התקנות

נעמה דניאל: לי יש כמה דברים קטנים

נעמה דניאל:  אחת, הרישה של 8(א), תיקנו את זה קצת, אנחנו נתייעץ עם מחלקת הבניית החקיקה במשרד המשפטים

נעמה דניאל:  עקרונית תנאי כשירות צריכים לחול על האדם שרוצה את הכטב"ם ולא על הכטב"ם הקטן ועכשיו התקנה פותחת ב'כטב"ם קטן יהיה כשיר לרישום אם הוא בבעלות אזרח ישראלי'

נעמה דניאל:  נראה אם צריך לעשות שם איזה שינוי

אבישי פדהצור: בסדר גמור

נעמה דניאל: השאלה השנייה שהייתה לי, ודיברנו על זה גם, היא האם ייתכן שתצטרכו ליצור קשר באופן מיידי עם בעלים רשום של כטב"ם קטן כי למעשה אתם לא מבקשים ממנו פרטים כמו מספר טלפון נייד, אם תצטרכו להודיע לו על משהו דחוף

צבי דינשטיין: פרקטית במערכת הזיהוי הממשלתית הכול קיים

צבי דינשטיין:  כל מי שנכנס בכלל למערכת דרך הזיהוי הממשלתי הוא אפילו לא צריך למלא כי כל המידע נשאב ממרשם האוכלוסין

צבי דינשטיין:  המידע הזה קיים

נעמה דניאל: אבל שם יכול להיות שזה אולי לא מעודכן

צבי דינשטיין: שוב, חייב לעדכן את זה, ויש אופציה במערכת לעדכן שם טלפון

צבי דינשטיין:  אבל כעיקרון אמור להיות, המטרה היא בכלל שלא לכל אזרח יהיה 30 מערכות וכל פעם הוא ימלא את המידע, אלא מקום אחד שהוא מפיץ לכל המערכות של כל המשרדים את הטלפון, את הכתובת, את המייל

אבישי פדהצור: השאלה היא אם אתה רוצה לקבוע כחובה חוקית בתקנות שהוא יפרט גם את מספר הפלאפון שלו ואז זה אומר שאם זה משתנה אז משתנה פרט שהיה תנאי לבקשה ואז אולי יש לזה השלכות משפטיות נלוות

אבישי פדהצור:  לכתחילה אנחנו לא נותנים פה לכטב"מים הקטנים בכלל שירותי ניהול תעבורה אווירית וגם לו היו ניתנים שירותי ניהול תעבורה אווירית לא רת"א נותנת את זה, אז ההסתברות שאני אצטרך מעכשיו לעכשיו למצוא מישהו בשביל להגיד לו בווטסאפ: תנמיך, תנסוק, תצלול, תלך הביתה, זאת הסתברות שאני חושב שואפת לאפס

אבישי פדהצור:  כמובן זה עוזר מאוד לשירות, כי אם יהיה את השירות הזה של משלוח ההודעה על פקיעת תוקף הרישיון או תעודת כושר הטיסה או כל דבר אחר שיוחלט לגביו אז אם יש מספר טלפון עדכני זה מאוד עוזר לשירות, אבל כחובה חוקית אני לא חושב - - -      

אייזיק כץ: לא, נראה לי שהיא שאלה על מקרה חירום, רחפן נפל ואתה רוצה עכשיו לאתר אותו במיידי

אבישי פדהצור: אני לא חושב שיש צורך

אליהו ברוכי: תקנה 9

אבישי פדהצור: זה אפרופו מה שאדוני שאל קודם, לכתחילה זה היה תנאי כשירות ואז בעקבות הערת היועצת המשפטית העברנו את זה לכאן, זאת אומרת זו מגבלה על יכולת המנהל לרשום ולא תנאי לעצם הרישום

אבישי פדהצור:  כי כמו שאמרנו, יכול להיות בעלים שטרם מלאו לו 16 והוא עדיין הבעלים של הכטב"ם ולכן המגבלה הזו חלה על המנהל, ושוב, זה נועד להבטיח את האחריותיות, כמו שאמרנו, להפעלה

אבישי פדהצור:           אני אסביר את התקנה הזאת כי מן הסתם יהיה פה דיון ציבורי סביבה וטוב שכך, כי אנחנו אוהבים דיונים

אבישי פדהצור:  בגדול אנחנו אומרים פה, בשונה מכלי טיס מסורתיים שבהגדרה עולים הרבה כסף וחיים שנים ארוכות ונועדו לחיות שנים ארוכות ורבות, ששם תעודת הרישום - - -     

צבי דינשטיין: שהרישום הוא גם יקר

אבישי פדהצור: הרישום הוא גם יקר וכו' ותעודת הרישום חיה עם המטוס עד מותו ולפעמים, זה נאמר פה וזה לא טוב, לאחר מותו

אבישי פדהצור:  כלומר יש לך בפנקס רישומים שהמטוס שלגביהם הוא רלוונטי כבר איננו, לא איתנו עוד, אז אנחנו רוצים ליצור פה מנגנון, בגלל שזה רישום זול ופשוט וממוחשב ודיגיטלי ויש ערך גם למאסדר בזה שהרישום הזה הוא עדכני ואין בו רישומי סרק, אז אנחנו רוצים בדומה למה שעשו האמריקאים, אם אני לא טועה, שהתוקף של הרישום יהיה לשלוש שנים, שזה פחות או יותר אורך החיים הממוצע שהאמריקאים נתנו לכלי הטיס האלה

אבישי פדהצור:       בחלוף שלוש השנים האלה, או שאתה מודיע לרת"א, עדיין הכטב"ם טס ואני מפעיל אותו ובהצלחה ואני מבקש לאשר לי את חידוש הרישום ואז מאריכים את זה לעוד שלוש שנים, או שאתה לא מבקש ואז הרישום נגרע ונמחק, או שאתה אומר שהשתנו פרטים וכו' וכו' ואז שוקלים אם צריך רישום חדש או לא

אבישי פדהצור:  אבל כן יש פה כוונת מכוון, אפשר לדון עליה, לקצוב את הרישום בתוקפו לתקופה של שלוש שנים, שוב, כמו שאמרנו, בשביל לדאוג שהמרשם יהיה עדכני ושיהיו בו רק כלים שעדיין טסים וכיוצא באלה

אליהו ברוכי: נעשה דיון

אליהו ברוכי:  הוא מראש זיהה את החום בחדר

אליהו ברוכי:  בבקשה

שמעון מנטאל: אני רוצה להעיר משהו בנושא של רישום כל שלוש שנים

שמעון מנטאל:  זה נכון שבערך שלוש שנים לוקח לרחפן או ליפול או לקנות חדש, אבל המשטרה שיש לה 600-500 כטב"מים ובטח הרבה יותר, אנחנו עושים שימוש ברחפנים גם מעל לשלוש שנים ויש לנו גם עם ארבע וחמש שנים

קריאה: כמו הניידות

שמעון מנטאל: ודרך אגב, לניידות יש תקן של שלוש שנים והן יורדות, הרחפנים עדיין לא

בועז טופורובסקי: הבעיה שלא מחליפים אותן בניידות אחרות

שמעון מנטאל: אבל אני חושב שבכמויות שלנו רישום כל שלוש שנים רק בשביל להגיד שהם ממשיכים לעבוד, לדעתי זה מיותר

שמעון מנטאל:  אני יכול להסכים שאם ירדו הרחפנים מבחינת ריסוק או משהו כזה כן להודיע, ואז הם יירדו בכל מקרה מהמצבה ומה שיש לנו לעוד שלוש שנים נוכל להמשיך לעבוד איתם

שמעון מנטאל:  זה המון כלים

שמעון מנטאל:       רק לשם השוואה, כרגע אנחנו עובדים עם 500 כלים ולרשום עכשיו, גם אם זה יהיה רק 250 מהם, 250 כלים לרשום ו – ויכול להיות שגם שנה לאחר מכן הם יירדו, אז בזבזנו זמן, בזבזנו כסף, לרשום את הכלים האלה

שמעון מנטאל:  לדעתי בתאגידים כאלה גדולים זה –      

אליהו ברוכי: ברשותך, שלוש שנים לא, כמה כן?      

שמעון מנטאל: לא צריך

שמעון מנטאל:  בסוף או שהוא מתרסק או שאני מוריד אותו, האחריות היא עליי

יובל סגל: אם אדוני יקרא את הסעיף הבא הוא יראה שאנחנו צריכים לעדכן כשיש שינוי אז אין סיבה לתוקף

שמעון מנטאל: בדיוק, גם ככה זה עליי העדכון של הכטב"ם

שמעון מנטאל:  אז אם הוא ירד אני אעדכן באינטרנט ואני אעדכן - - -     

אליהו ברוכי: או שלא תעדכן

צבי דינשטיין: אחד מהרציונלים, הרי ברור, לצורך העניין אם כולם היו מעדכנים ברגע שנופל – יש לנו גם ניסיון היום

צבי דינשטיין:  היום נדרשים לעשות 4X, אתה שואל כמה אנשים אחרי שלוש שנים מבטלים את ה-4X כשהם מפסיקים לטוס, אתה אחד מהבודדים כנראה שעושים את זה

יובל סגל: אגב אם הייתם מחזירים כסף כולם היו מבטלים, או נותנים להשתמש בהם שוב

צבי דינשטיין: זה תשאל את שמוליק, זה לא אצלי

צבי דינשטיין:  בסופו של דבר האגרה של רישום כלי טיס היום היא אחרי שעשינו הורדה לכלים במשקל נמוך, אחרי ההורדה היא 460 שקלים לרישום של כלי, הרישום בתקנות החדשות הוא 30 שקלים

צבי דינשטיין:  אז גם אם יש כלים שהממוצע שלהם או אורך החיים של שש-שבע שנים, פחות סביר שזה קורה, אבל נגיד יחסית הרבה שנים, טכנית מאוד מאוד פשוט לחדש, זה משהו ממוחשב של חידוש והעלות היא מאוד נמוכה

אליהו ברוכי: יש בחידוש גם עלות?      

צבי דינשטיין: כן, 30 שקלים

צבי דינשטיין:  יש לנו, כמו שאבישי אמר ואני מסכים איתו, יש לנו עניין, לא רק אנחנו, לגופים אחרים במדינה, לדעת כמויות עדכניות של דברים, גם בספורט אנחנו דורשים את ה - - -     

יובל סגל: אבל יש לך את זה בסעיף הבא

צבי דינשטיין: שוב, על מנת שיהיה לנו נתון שהוא תקין יותר ומדויק יותר אנחנו כן דורשים את החידוש

שמואל כץ: בוא נשאל שאלה פרקטית, כי אנחנו התלבטנו עם זה רבות

שמואל כץ:  אמנם עכשיו זה 4X, אתם יודעים יותר טוב מאיתנו את הדבר הזה, הממוצע של השימוש של הכלים כמה הוא?      

יובל סגל: השאלה הזאת היא מצוינת, אבל רק בהנחה שהכלים כל הזמן טסים

יובל סגל:  אם עכשיו הכלי שלי לא טס שנה אז הוא עכשיו פתאום עוד שנים

יובל סגל:  יש לי כלים מעל שלוש שנים

יובל סגל:  חד משמעית אני אומר לך

קריאה: חמש שנים זה יהיה הוגן

אליהו ברוכי: הוא שואל שאלה פרקטית, כלי שטס בחברה מסודרת, עובד, כמה שנים הממוצע שלו?      

איציק בן שבת: זה יכול להיות גם שבע-שמונה שנים בקלות

איציק בן שבת:  יש לי כאלה כלים

יובל סגל: אבל הדיון פה הוא לא בכשירות אווירית של הכלים, הוא ברישום של כלים

אליהו ברוכי: ברשותך, הוא טוען, בצדק, בתור גוף ממשלתי יש הרבה מאוד אינטרסים שאנחנו כמדינה רוצים שיהיה מצב שנדע תמונה מה קורה

אליהו ברוכי:  אז אנחנו אומרים כבר עכשיו שאנחנו רוצים את הרישום ורוצים גם חידוש, ועכשיו מתייעצים איתכם ביחד מהו הזמן שנראה לכם כן - - -     

איציק בן שבת: שש-שבע שנים זה נראה לנו סביר, זה באמת ייתן לנו גם אורך נשימה מספיק

אליהו ברוכי: צחי, אמרת שלוש, הוא אומר שש-שבע

צבי דינשטיין: אני אומר שבסופו של דבר, שוב, ככל שנעלה את השנים אז התמונה שתהיה למדינת ישראל היא תהיה פחות מדויקת, זה ברור

צבי דינשטיין:  אני חושב שעצם זה - - -     

ניר שדה: כלי שטס באופן שוטף אחרי ארבע-חמש שנים תצטרך כנראה להחליף אותו, בין אם סוללות, בין אם לא, מה שיובל אומר, שאם הכלי עומד במחסן ולא טס אז שלוש שנים זה מעט

ניר שדה:  זה שהוא רשום זה לא אומר שהוא טס, זה רישום

אליהו ברוכי: אבל בתור גוף מאסדר חשוב לנו עכשיו לדעת מה מצב נתון ובסוף ככל שנמתח את החבל הנתון הזה לא יהיה אפקטיבי

ניר שדה: אבל יש פה פער בין רישום כלי הטיס לבין ההפעלה האווירית שלו

ניר שדה:  כמה מכוניות יש במדינת ישראל רשומות שלא נוסעות ויש להן טסט? לא יודעים, נכון? יש להן טסט

ניר שדה:  או שאין להם טסט וכן נוסעים

ניר שדה:  זה בדיוק הפער

ניר שדה:  אנחנו מדברים רק על הזיהוי

אליהו ברוכי: אבל את המצב הזה לא רוצים לשכפל

אליהו ברוכי:  זה בדיוק הנושא

יובל סגל: אנחנו רושמים בסוף כלי על בסיס מספר סידורי

יובל סגל:  יש כלים שיעברו תחזוקה ולא יפסיקו טכנית אף פעם לטוס

אליהו ברוכי: אז מה מבקשים? רישום מקוון

אהרן גולדשטיין: אדוני היושב ראש, אין הצדקה לרישום חוזר של הכלי

אהרן גולדשטיין:  אם הכלי רשום עליי ועברו שלוש שנים הוא עדיין רשום עליי

אהרן גולדשטיין:  יש בתקנות אם הכלי לא תקין, התרסק, נמכר, חובתי ללכת ולשנות

אהרן גולדשטיין:  התקנה הזאת, מטרת התקנה היא לשמר את איכות מאגר הנתונים של רת"א, בשביל לשמר את - - -     

אליהו ברוכי: נכון

אליהו ברוכי:  רת"א זה לא גוף פרטי

אהרן גולדשטיין: לא, מאה אחוז, של מדינת ישראל

אהרן גולדשטיין:  אגב אנחנו בעד רישום, אנחנו בעד כל הרישויים האלה, אבל אנחנו בעד הרישום

אהרן גולדשטיין:  הצורך הזה מוטל היום עלינו, אנחנו צריכים כל שלוש שנים לבוא לרגולטור ולהגיד לו: כן, אנחנו ממשיכים להטיס, כן, אנחנו ממשיכים, במקום שזה יהיה הפוך, חלה עלינו חובה לעדכן כשאנחנו מפסיקים, מאה אחוז, בסדר

אהרן גולדשטיין:  זה גם עולה כסף ויש חברות שמחזיקות עשרות או מאות כלי טיס, זה אלפי או עשרות אלפי שקלים בשנה, גם אם זה 30 שקל

אהרן גולדשטיין:  אין הצדקה, זו תקנה שהיא מכבידה על הציבור ללא צורך למעט שימור איכות בסיס הנתונים של מדינת ישראל

עומר דהן: גם יש פה עוד מקרי קצה של כלים שהפסיקו לטוס ואז חזרו אחרי תקופה

צבי דינשטיין: אז תרשום אותם מחדש

צבי דינשטיין:  תקבל מספר אחר

שמעון מנטאל: אני חושב, עוד פעם, כמו שאמרתי בהתחלה, ואני מסכים פה עם החבר'ה בקטע של הרישום כל עוד אנחנו עומדים בתקנה הבאה, זאת אומרת אם אני היום מדווח לרת"א שמשטרת ישראל עושה שימוש ב-300 כלים ובשנה האחרונה נגרעו לי 22 כלים ורשמתי אותם ומחקתי אותם המצבה נשארה אותו דבר

אליהו ברוכי: השאלה מה החובות, חובה להודיע? כן, מה קורה אם לא הודיעו?      

שמעון מנטאל: אז מי שלא הודיע עבר על החוק

אהרן גולדשטיין: אני מתנצל שאני מדבר בשם משטרת ישראל, אבל משטרת ישראל תרצה לדעת שלפני שלוש או חמש שנים הרחפן הזה שהוא עדיין רשום על שמי ופתאום הוא מתגלה באיזה שהוא מקום, זה בסדר

אליהו ברוכי: לא, אני מסכים עם זה שצריך רישום ואני חושב ששלוש שנים זה לא כזה מטלה גדולה

אליהו ברוכי:  צריך לעשות את זה בשביל התועלות שיש פה

צבי דינשטיין: שני דברים

צבי דינשטיין:  א', בפרקטיקה, להגיד משטרה או אכיפה, אכיפה בהקשר הזה זה לבוא לבית של מישהו - - -      

אליהו ברוכי: לא, לא, עזוב

צבי דינשטיין: זה לא רלוונטי מן הסתם, בוא נהיה פרקטיים

צבי דינשטיין:  אני אומר, בפרקטיקה, כל מה שיעשה אדם שירצה לחדש, צריך להבין שנתנו פה דוגמאות למאות, יש באמת מספר, אני יכול על שתי ידיים להצביע על חברה מסחרית היום שיש לה מעל – יש כאלה, אבל רוב החברות, הרוב המכריע, מעל 95% יש להם בין כלי לשלושה כלים, יש כמה חברות שיש להם הרבה יותר כלים

צבי דינשטיין:  המשטרה זה באמת מחוץ לזה, אבל לרוב החברות יש שניים-שלושה כלים, פעם בשלוש שנים להיכנס, לעשות רה-ניו ולשלם את ה-30 שקלים אחרי שהורדנו מ-460 שקלים

איציק בן שבת: אני לא מסכים, צחי, זה לא נכון

צבי דינשטיין: אבל תן לי להשלים את המשפט

איציק בן שבת: אבל זה לא נכון, אתה לא יכול להשלים משהו שהוא לא נכון

צבי דינשטיין: תן לי להשלים את המשפט, זה לכבד

צבי דינשטיין:  אני לא מפסיק אותך באמצע

צבי דינשטיין:  אמרתי, יש X חברות שיש להן יותר כלים, אני לא אגיד מספר, אבל יותר כלים, זה יכול להיות בין עשרה ל-30 כלים וגם הם יצטרכו פעם בשלוש שנים לקחת, אם זה 15 כלים, או אמרנו שהמוצר הוא חמש שנים, אז בממוצע הוא יהיה גם פחות מחצי, לעשות את החידוש, לעשות רה-ניו ולשלם 30 שקלים

צבי דינשטיין:  חלק מהתהליכים שעשינו זה להוריד באמת את האגרה

צבי דינשטיין:  אנחנו מודעים לזה שבמידה שהדבר הזה לא יהיה אין לנו ספק ש - - -     

אליהו ברוכי: רק שאלה

אליהו ברוכי:  אני חושב שהתקנה הזאת נצרכת, אני רק רוצה לדעת מה קורה במקרה שאדם לא עשה את זה, האם אוטומט זה נגרע לו?      

צבי דינשטיין: כן

אליהו ברוכי: לא, לא, לא, זה לא

אליהו ברוכי:  אם הוא לא עשה חידוש, שבועיים אחר כך אין לו את המספר?      

צבי דינשטיין: כעיקרון הוא צריך – מה זה אין לו את המספר? הוא צריך לחדש אותו באותם 30 שקלים

אליהו ברוכי: אבל אם הוא פספס את יום החידוש בשבועיים או חודש הוא לא מאבד את המספר שלו, המספר שלו צריך להישמר לו

אליהו ברוכי:  לא יודע כמה זמן, צריך לקבוע בזה כללים מסוימים

צבי דינשטיין: יכול להיות, אני אומר עוד פעם, פרקטית מה שאתה צריך לעשות בחידוש זה להיכנס, לשלם 30 שקלים ולרשום

צבי דינשטיין:  לא יודע לענות לך טכנית, יכול להיות שהמספר שיהיה לך הוא לא אותו מספר שהיה לך לפני ה - - -     

אליהו ברוכי: לא הבנתי

אליהו ברוכי:  כשהוא מחדש המספר - - -      

צבי דינשטיין: כשהוא מחדש זה אותו מספר

אליהו ברוכי: ואם הוא פספס את תאריך החידוש המספר נגרע מהמערכת אוטומט?      

צבי דינשטיין: כן

אליהו ברוכי: לא

איציק בן שבת: יותר מזה, גם אין פה תשובה למתי מתקבלת תשובה לרישום

אליהו ברוכי: תשמע, הוא פספס, מחר הוא טס עם מספר שבעצם לא שלו, כבר של מישהו אחר, אתה תמצא את עצמך עם שני כלים

צבי דינשטיין: לא, המספר לא עובר

צבי דינשטיין:  גם אם עכשיו ביטלת אותו המספר המבוטל שלך לא עובר למישהו אחר

צבי דינשטיין:  זה חד חד ערכי בכל מקרה

צבי דינשטיין:  ההיפך, אם אתה תטיס עכשיו ויגידו לך לא – הוא יגיד שיש לו רישום ואז הוא יראה שהוא שכח לפני שנה לחדש אז כן נדע במערכת שפעם הוא היה רשום, אבל הוא עדיין עובר על החוק כי יש לו כלי שהוא לא רשום בתוקף

אליהו ברוכי: הבנתי, זה חצי צרה

צבי דינשטיין: ולתהליך החידוש, א', אנחנו גם לא רשמנו את זה בחוק, אבל גם לרישום אמרנו שתהיה לך הודעה בפלאפון ובמייל שאתה צריך לחדש

אליהו ברוכי: ודינו של מי שלא חידש כמו דינו של מי שלא רשם?      

צבי דינשטיין: כן

אליהו ברוכי: לא, צריך לתת איזה שהוא מרווח פה

אייזיק כץ: תקופת הארכה מסוימת

צבי דינשטיין: אני לא יודע להגיד לגבי רישיון, אבל זה כמו שאין לך רישיון בתוקף

צבי דינשטיין:  אני לא חושב שיש הבדל בין זה שמישהו - - -      

קריאה: כן, אבל אני יכול להשאיר את הרכב בלי טסט ורישום ומתי שאני ארצה אני אחדש אותו

ברק דור: עד כמה שידוע לי ביטוח תקף גם כשהרכב ללא טסט תקופה מסוימת

נעמה דניאל: אפשר גם אולי לחשוב על פתרון שבו הרישום הראשוני יהיה תקף לתקופה יותר ארוכה, שלפחות יכסה גם את הציבור הפחות מיודע ולהתחיל עם חידושים רק אחר כך

צבי דינשטיין: מה זאת אומרת? חמש שנים ואז שלוש שנים?      

אליהו ברוכי: כן, חמש ראשונות ואחרי זה שלוש שלוש

צבי דינשטיין: מניסיון קצת, דברים שהם טכנולוגיים במערכת אני יכול להסכים עכשיו להרבה דברים, אבל אם זה יגרור עכשיו תהליך שיעכב את התקנות, יש לזה השלכות

אליהו ברוכי: בסדר, אז זה ייבדק

צבי דינשטיין: ייבדק

אהרן גולדשטיין: צחי, זה חמש שנים, אחרי חמש שנים אפשר יהיה להוסיף את ה - - -     

צבי דינשטיין: אמרנו, נבדוק טכנולוגית אם זה משהו שהוא –      

אליהו ברוכי: תבדקו גם את האופציה של החידוש בלי תשלום

אליהו ברוכי:  נכון, זה לא הרבה כסף, אבל תבדקו את זה

שמואל כץ: אין לנו התנגדות עקרונית למה שהוצע כאן, אנחנו נבדוק אם טכנולוגית זה אפשרי

טל שחר: אם אפשר רק בעניין הזה, אני שואל, האם אפשר לעשות את חידוש הרישום מקוון?      

צבי דינשטיין: זה מקוון

צבי דינשטיין:  גם הרישום וגם החידוש

יובל סגל: אדוני, אם אפשר רק עוד אזכור אחד, לא דובר על תוך כמה זמן בקשה נענית, שזה גם קשור לחידוש וגם בכלל

צבי דינשטיין: של רישום?      

יובל סגל: כן

אליהו ברוכי: של רישום ושל חידוש

צבי דינשטיין: לא רשום מספר, אבל הרישום הוא - - -      

יובל סגל: כי אם יש סעיף שיכול המנהל לבקש כל דבר נוסף אז בטוח זה לא אוטומטי

אליהו ברוכי: נכון, צריך שיהיה מוגדר

יובל סגל: הלוואי שזה יהיה אוטומטי

צבי דינשטיין: הרישום זה אוטומטי

צבי דינשטיין:  יכול להיווצר מצב שאנחנו צריכים - - -      

שמואל כץ: החידוש כעיקרון הוא אוטומטי, אבל שבעה ימים זה נראה לי סביר גם כאן

אליהו ברוכי: בסדר

נעמה דניאל: זה צריך להיות 'לפי העניין'

אבישי פדהצור: גם זה מקובל עלינו

אבישי פדהצור:  פה שוב אני אסביר ואז נתקדם, ברשותך, אדוני

אבישי פדהצור:  אנחנו קובעים פה שורה, שוב בגלל שאנחנו רוצים שהמרשם יהיה עדכני ולא יהיו שם רישומי סרק ושאנשים גם ייקחו אחריות על הכלי הזה שהם מפעילים, אנחנו רוצים שבהתקיים כמה מהאירועים הם יידעו אותנו בשביל שהמרשם הזה יישאר עדכני

אבישי פדהצור:  למשל אם משתנה אחד מהפרטים שהם מסרו, כמו שמפורט כאן, בעת הרישום, אז כמובן שאם הפרט הזה השתנה זה משפיע על כל מאגר הנתונים, צריכים לעדכן את זה

אבישי פדהצור:       או שאירע אירוע, שעוד מעט נדבר עליהם, שבגינו ניתן לבטל או להפקיע תעודה, למשל אובדן של הכלי או מכירה שלו לאחר, אז כמובן שיש לבעלים מוטיבציה לידע, אבל אני אומר בצד המוטיבציה הפנימית שלו ליידע אני רוצה לקבוע לו את החובה החוקית לזה

אבישי פדהצור:  זאת המהות של ההוראה הזאת

אבישי פדהצור:           קודם כל יש פה כבר קביעה חוקית, בין אם אתה מודיע לי ובין אם אתה לא מודיע לי שים לב אילו אירועים שמפקיעים לך את התעודה

אבישי פדהצור:  מוות כבר לא כל כך יעניין אותך בעוונותינו, אבל נמכר, מסרת לחבר באופן קבע, אבד לך וכו', אבד גם פיזית, אתה לא מוצא אותו, דווח על זה למנהל בשביל שהרישומים יהיו מעודכנים

אבישי פדהצור:  יכול להיות שיהיו לזה השלכות בהמשך כי שווה בנפשך את מצב הדברים שאתה הבעלים הרשום ועכשיו מכרת את הכלי למישהו אחר ולא עדכנת, אז אתה ממשיך להיחשב כבעלים הרשום ויבואו אליך

אבישי פדהצור:  יש פה גם עניין של שכל ישר ואחריות אישית

יובל סגל: אבל יש לך פה סתירה לסעיף הקודם

יובל סגל:  אם מכרתי אותו וזה פג תוקף אז אני כבר לא צריך לעדכן אותך

אבישי פדהצור: בסדר, אבל אתם עכשיו דיברתם על זה שזה לא יהיה פג תוקף

יובל סגל: עכשיו אמרת שאם מכרתי אותו התעודה פגת תוקף

יובל סגל:  בסעיף קודם אמרת שאתה רוצה שאני אעדכן אותך בתוך 14 יום

אבישי פדהצור: אז פה זה קונץ פטנט של משפטנים, אני אסביר אותו

אבישי פדהצור:  אם מכרת אותו התעודה פגת תוקף מבחינת החובה המשפטית שלך להחזיק בתעודת רישום כתנאי להפעלת הכטב"ם וכו', אבל עדיין מבחינת הרישומים של הרשות אתה הבעלים הרשום ולכן אם חלילה יש איזה שהוא אירוע עם הכטב"ם הזה שאתה מכרת לאחר הכתובת הטבעית והראשונה תהיה אתה ולכן גם לך יש מוטיבציה - - -     

יובל סגל: אני לא משפטן, אני לא יודע לענות על זה

קריאה: זה נשמע לי לא סביר

שמעון מנטאל: זה כמו רכב, לא העברת בעלות, הרכב שלך עשה תאונה יבואו אליך

אבישי פדהצור: זה לא זהה, אבל בהחלט יש קווים דומים

אליהו ברוכי: אבישי, תגדיר שימוש קבוע

אבישי פדהצור: אין לי הגדרה, גם המילים 'שימוש קבוע' לא מופיעות פה, אם אני לא טועה, אבל - - -      

אליהו ברוכי: מופיע, קראת עכשיו

אבישי פדהצור: עבר לשימוש קבוע, זה למעשה סוג של מכר, זאת אומרת זה כבר לא אצלי, זה לא שאני השאלתי לך את זה ליום יומיים, שבוע שבועיים, אלא מתנה

אבישי פדהצור:  המונח המשפטי הכי קרוב שאני מוצא לזה זה ניתן במתנה

אליהו ברוכי: אז תכתוב מתנה

אבישי פדהצור: אם רוצים לכתוב ניתן במתנה לאחר, נראה לי שזה בסדר

נעמה דניאל: השאלה מה אתה רוצה לאבחן פה, כי בעלים רשום של כטב"ם קטן רשאי לתת לאחר להשתמש בכטב"ם הקטן שלו באופן אד-הוקי

צבי דינשטיין: שלא יהיה מצב שאני נתתי לך את זה עכשיו מתנה וזה לא רשום

צבי דינשטיין:  זה לא נמכר או נהרס אז אין פה את החובה

צבי דינשטיין:  אז אפשר להגדיר מתנה

אבישי פדהצור: ואני כן רוצה לאפשר לאנשים לתת לאחרים להשתמש בזה לשעה או לשבוע או ליום כשבסופו של יום אני נשאר הבעלים: קח את זה לטיול, או קח את זה לעבודות סריקה, סקירה של מבנים שאתה רוצה לעשות

אבישי פדהצור:  אני לא רוצה לאסור את זה, אני לא רוצה להפקיע את התעודה במקרים כאלה כי זה כן חלק מהגמישות שרוצים לאפשר לענף

ברק דור: זה גם חשוב לנו כסיירת רחפנים עירונית, לאפשר לאחר להפעיל את הכטב"ם

אבישי פדהצור: ולכן נראה לי ששימוש קבוע אפשר להשאיר אותו כמו שהוא ופשוט לתת מתנה אפשר

ברק דור: מסכים

ברק דור:  הנה, סוף סוף מסכימים במשהו

אליהו ברוכי: תשאיר, בסדר גמור

חן רייז: הערה

חן רייז:  'נגנב', אנחנו לא רוצים להוסיף לפה?      

אבישי פדהצור: אפשר, אבל - - -     

חן רייז: זה פשוט נראה לי לא עונה במדויק על כל אחת מההגדרות ונראה לי ברור שאם נגנב זה מה שאתה רוצה גם שייכלל באחד מאלה

אבישי פדהצור: אין לי התנגדות להוסיף את זה

אבישי פדהצור:  תודה רבה

עומר דהן: אבישי, אם אפשר שאלה

עומר דהן:  לנושא הרישום עד היום היה עוד מנגנון שהשתמשנו בו בתעשיות שנקרא תעודת סחרן, מאפשר לנו לקחת מספר סידורי אחד, 4X אחד, ולהעביר אותו בין מספר כלי טיס

עומר דהן:  לדוגמה ייצרנו עשרה כלי טיס שאמורים להישלח למדינה זרה, השתמשנו באותו 4X, העברנו אותו מכלי לכלי כאשר אנחנו מתעדים החל ממתי הוא נמצא על כל כלי ובעצם זה אפשר לנו את הגמישות הזאת ליצרנים לעבור את תהליך הרישום פעם אחת במספר רחב של כלים

עומר דהן:       לאחרונה צצה בעיה שלא ניתנו לנו תעודות סחרן כי זה הוגדר ליצרן כלי טיס לפי תקנות היצרנים ופה באתם והגדרתם בעצם כל מי שבגרז' כיצרן

עומר דהן:  האם תוכלו לאפשר לנו פה מערכת לטובת היצרנים, שימוש עדיין בתעודת הסחרן במנגנון?      

קריאה: וזה בנוסף למי שמחזיק מספר כלים

אבישי פדהצור: אני אענה על זה במישור המשפטי, גורמי המקצוע יתקנו את מה שהם מתקנים

אבישי פדהצור:  אחת, אין לך כבר פה את הדבר הזה שקוראים לו יצרן, אז כל הרעיון של תעודת סחרן ליצרן הוא לא רלוונטי

אבישי פדהצור:  אני אתן תיכף רקע שאדוני יבין את ההקשר

אבישי פדהצור:       באופן עקרוני כשאני רוצה להפעיל כלי טיס מסורתי, המאויש וכו', אני צריך לרשום אותו ולקבל לגביו סימני לאומיות ורישום

אבישי פדהצור:  התהליך הזה הוא מאוד יקר, מאוד מכביד, מאוד תובעני, הוא מתאים לכלי טיס שהם כבר בשלים וטסים באופן קבוע ויחיו שנים ארוכות עם המספר הזה, הוא פחות מתאים ליצרנים

אבישי פדהצור:  היצרן, מהות העבודה שלו זה שהיום הוא מטיס את זה ומחר הוא מטיס את זה והאב טיפוס הזה אולי לא יאריך ימים וכו' וכו', ולכן המציאו בתקנות הישנות את הרעיון הזה של סחרן, בגלל הנטל הכלכלי שהיה כרוך ברישום מספרי הלאומיות והרישום המסורתיים

אבישי פדהצור:       היום כשהרישום הוא פעוט, העלות היא 30 שקלים, הדבר נעשה און ליין, בצורה מקוונת, בלי טרחה גדולה, ואם אתה אותו בעלים רשום אז גם הפרטים שמשתנים הם יחסית מאוד מאוד זעומים אז אנחנו לא חושבים שיש הצדקה משפטית ליצור ולכונן את המוסד הזה שקוראים לו תעודת רישום לסחרן, שזה גם מטיל עליהם נטל לא מבוטל של כל פעם לעדכן רישומים ולרשום ולנהל כאילו לוח טיסות של היום זה טס עם מספר כזה או אחר ומחר ההוא טס עם מספר כזה או אחר

עומר דהן: אבל זה מקל עליי

עומר דהן:  אם יש לי עכשיו 20 כלים אני רושם פעם אחת ואז אני מנהל את זה ומחדש את זה שנה אחרי זה

עומר דהן:  אין לי בעיה לשלם את זה, אני אומר בצד של התעשיות, פעם אחת ולהתנהל מול עצמי ופעם בשנה לדווח

עומר דהן:  להתחיל עכשיו, ייצרתי עשרה כלים ולרשום כל כלי כשאחרי שבוע אני צריך גם לגרוע אותו כי הוא נשלח ללקוח במדינה זרה, אז אני עושה תהליך כפול על כל כלי שאני מייצר

עומר דהן:  כשאנחנו מדברים על כלים קטנים זה יכול להיות במאות ואלפים

אבישי פדהצור: קודם כל אני לא יודע כמה יש מאות ואלפים כאלה

עומר דהן: אני אשמח להראות לך

אבישי פדהצור: לצורך העניין גם אם זה נוח לכם אז כמו שאמרנו, יש גם את הצרכים של האסדרה ויש את ההיבט המשפטי המקיף של הסוגיה הזאת שלדעתי הוא חשוב פה כי באמת אתה לא יכול להגדיר מה זה יצרן

עומר דהן: הגדרת, אמרת כל מי שבגרז'

אבישי פדהצור: אז תחשוב שעכשיו כל אחד שבגרז', מה זה בגרז'? זאת הגדרה - - -      

צבי דינשטיין: הוא יגדיר שהוא יצרן וכולם יעשו סחרן

עומר דהן: שיעשו סחרן, אבל סחרן עולה 5,000 שקל לשנה, אז לא נראה לי שכולם יעשו

עומר דהן:  מי שיש לו את האינסנטיב ואת הצורך יעשה

צבי דינשטיין: אין הגדרה של סחרן לפי התקנות האלה

עומר דהן: תאפשר לי להשתמש במנגנון הקיים

אליהו ברוכי: אני גם צריך לחשוב איך החידוש יעבוד במצב הזה, שאין מספר אישי

אבישי פדהצור: לא, אז במצב הזה אין חידוש כי כאילו המספרים אלה, אני מקבל ארבעה מספרים שהם חיים איתי לנצח, לא עם הכלים, כלי נגרע ואני עדיין יכול להשתמש במספר הזה, אבל זה הסדר שהוא לא נכון והוא לא מתאים לתקנות האלה ולמאפיינים האלה של הפעלה בראייתנו

אליהו ברוכי: אוקיי, הלאה

אליהו ברוכי:  התקנה הבאה

עומר דהן: אז מה ההתייחסות?      

אליהו ברוכי: נחשוב על זה, נראה אחר כך

אבישי פדהצור: גם כן, אם אין אבא לכלי אז אין סיבה שהרישום שלו ימשיך

אבישי פדהצור: שוב, זה חלק מהתפיסה שהתעודות האלה הן לא לראווה, יש להן תפקיד אסדרתי מבחינת מידע, מבחינת האכיפה, מבחינת היכולת לקשור את הבעלים הרשום לכלי וכו' וכו' ולכן אנחנו מסמיכים את המנהל, בהינתן עילות מוגדרות שמופיעות כאן לבטל תעודת רישום אחרי שהוא נותן זכות טיעון לבעלים הרישום, כי, כמו שאמרנו, אם אני מבטל לו את תעודת הרישום אז אסור לו להפעיל וכו' וכך אני גורם למימוש האחריות בעניין הזה

אבישי פדהצור:  ושוב, יש פה עילות מאוד מאוד מוגדרות, זאת אומרת המנהל לא יכול לקום בבוקר ולפי כיוון הרוח להחליט שהוא מבטל לי, יש עילות, יש זכות טיעון, מן הסתם יש גם החלטה, יש חקיקה כללית במדינת ישראל שמחייבת החלטות מנומקות, אז מהבחינה הזאת זה ההסדר שאנחנו רוצים לכונן כאן

אבישי פדהצור:       אני אמשיך

אבישי פדהצור:           בגלל שזה מטיל עליו אחריות כי פתאום אסור לו להפעיל וכו', הוא צריך לקבל הודעה רשומה מסודרת על העניין הזה

אבישי פדהצור:  עניין של שכל ישר, אבל בעצתה של היועצת המשפטית של הוועדה הכנסנו את זה במפורש, שלא יישאר לקומונסנס של המנהל

אבישי פדהצור: אני אסביר את ההיגיון

אבישי פדהצור:  כמו שאמרנו מקודם, בעולם המסורתי של כלי הטיס היו לנו סימני לאומיות ורישום בין-לאומיים שניתנים על ידי ארגון התעופה הבין-לאומי, כל מדינה מקבלת את הקידומת שלה, במקרה שלנו זה 4X ואחרי זה איזה שהוא שילוב של אותיות ומספרים בשביל לזהות חד חד ערכית את המטוס עם מדינת הרישום שלו

אבישי פדהצור:  כטב"ם קטן, ככלל ובהגדרה, מיועד להפעלה פנים ארצית, הוא לא אמור לקיים טיסות בין-לאומיות, הוא לא נועד לזה, הוא לא בנוי לזה

אבישי פדהצור:  זה יכול להיות באופן אקראי, אבל דרך המלך היא הפעלה פנים ארצית ולכן, כמו שאמרנו קודם, אנחנו לא רוצים "לבזבז עליו" את הנושא של סימני הלאומיות והרישום הבין-לאומיים אלא נותנים לו סימני לאומיות ורישום לפי התקנות האלה, זה המספר האקראי הזה שהמחשב מוציא

אבישי פדהצור:       אלא שיכול להיות מצב דברים שבו, משיקולים מיוחדים, כן יהיה צורך במתן סימני לאומיות ורישום אמיתיים, זאת אומרת 4X, אני מתנצל על ה'אמיתיים', אבל רק להבדיל, 4X לאותו כטב"ם

אבישי פדהצור:  למשל אם רוצים להטיס אותו בחו"ל

אבישי פדהצור:  יכול להיות שהגויים יבואו ויגידו: אתם מטיסים מטוס שהוא לא מטוס שלי אצלי, אני רוצה שהוא יהיה רשום כמו כל מטוס אחר בסימני הלאומיות והרישום שלו, הגיוני

אבישי פדהצור:  גם אנחנו דורשים אותו דבר, דרך אגב, לגביהם כשהם באים אלינו

אבישי פדהצור:  או שיש שיקולים אחרים, למשל במכר, רוצים למכור אותו, אז יכול להיות שיש מדינות שאין להן תקנות מתקדמות כמו שאנחנו מקווים שיהיה לנו ונתייחס לזה כמו כלי טיס מסורתי ואז אתה צריך סימני לאומיות ורישום, ולכן אנחנו רוצים לכונן את ההסדר הזה

אבישי פדהצור:       אני אגיד כבר עכשיו, מה שאני אגיד גם בהמשך, שזה לא פוטר אותך מהחובה שיהיה לך את סימני הרישום לפי התקנות האלה, זאת אומרת זה עוד סימן רישום

אבישי פדהצור:  עכשיו יש פה את שאלת התוקף, כמה זמן זה יימשך, זה קצת משיק לשלוש השנים שדיברנו עליהן קודם, של סימון הרישום

קריאה: - - -     

אבישי פדהצור: זה לא בהכרח כי התכלית פה והשימושים הם שונים, אבל זה חלק מהדיון ואני חושב, שוב, שככל שנגיע למסקנות שונות שם ניישם אותן גם כאן, אם זה מקובל על גורמי המקצוע

אליהו ברוכי: אני לא מבין, אין תנאים בין-לאומיים בנקודה הזו של התוקף?      

אבישי פדהצור: לא

אבישי פדהצור:  כל מדינה - - -     

אליהו ברוכי: אז אם זה לא פוטר אותך מהרישום הפנימי ועליו יחולו ההנחיות למה אתה מחיל את זה גם על הבין-לאומי?      

עומר דהן: אין הוראות של ה-ICAO לרישום כלי טיס?      

אבישי פדהצור: הרציונל של גריעת כלי טיס בשל רישום פייק לא רלוונטי גם באלה ולכן הרציונל של קציבת הזמן, ככל שאנחנו מקבלים אותו, הוא תקף גם לבין-לאומי

אבישי פדהצור:       אני רק אשלים, ברשותך, אדוני

אבישי פדהצור:           שם יש את ההגדרה

אבישי פדהצור:  זה מה שאדוני רואה בשדה התעופה, את ה-4X היפה על המטוסים שלנו ועם איזה שהוא צירוף אותיות אחרות

אליהו ברוכי: יש הערות?      

נעמה דניאל: אני רק אחדד שההוראה שהייתה קבועה בתקנת משנה (ז) הייתה בהתחלה 'לא יפעיל אדם כטב"ם קטן שניתנו לו סימנים לזיהוי שנתן לו המנהל אלא במרחב הפיקוח התעופתי של מדינת ישראל' ואנחנו מצאנו את זה קצת קשה לאסור על אדם להטיס כטב"ם קטן רק בגלל שניתנו לו סימני זיהוי ישראליים בחו"ל ואם אין עליו שום איסור להפעיל אותו בחו"ל והתקנות הן תקנות ישראליות

נעמה דניאל:  בעקבות חידוד מול רת"א באמת נקבע כאן הנוסח שמופיע עכשיו בפניכם, שבעצם אוסר על השימוש בסימנים שניתנו על ידי רת"א מחוץ למרחב הפיקוח הישראלי

נעמה דניאל:  אולי אתה רוצה להגיד על זה מילה או שתיים, מה הרציונל הזה בעצם?      

אבישי פדהצור: זה מתחבר למה שאמרתי קודם

אבישי פדהצור:  בגדול סימני לאומיות ורישום נועדו בעולם המסורתי שלנו לקשור כלי טיס מסוים למדינת רישום שנושאת בהרבה מאוד אחריויות

אבישי פדהצור:  כטב"מים קטנים, וזה הגיוני כי המטוס שלי עובר היום ממדינה פלונית למדינה אלמונית ומדינה אלמונית לא יודעת מי אני ומה אני, הדרך הבסיסית שלה לשייך אותי לאן שהוא זה לפי סימני הלאומיות והרישום, לכן יש סטנדרטים בין-לאומיים לעניין הזה, כולל גובה, כולל גודל וכו' וכו'

אבישי פדהצור:  בנוגע לכטב"ם קטן סימני הלאומיות והרישום הם לא רלוונטיים בהיבט הבין-לאומי כי הוא לא מקיים טיסות בין-לאומיות, אם ככלל כי הוא לא נועד לזה, הוא לא טס מעל ים, הוא לא טס למרחקים, זמן הטיסה שלו, תקנו אותי שוב, זה 25 או 30 דקות - - -     

עומר דהן: או ארבע שעות

צבי דינשטיין: או שש שעות

צבי דינשטיין:  לכנף קבועה

אבישי פדהצור:  בגדלים האלה? כנף קבועה זה יכול להיות - - -      

עומר דהן: זה עדיין 25 קילו

אבישי פדהצור: אבל ברוך ה' בסביבה לנו גם אין כל כך לאן לטוס

אבישי פדהצור:  בוא נודה על האמת, השכנים שלנו לא באמת מזמינים אותנו, ולכן זה פחות ישים

אבישי פדהצור:  אבל לצורך העניין אם נניח תיאורטית מחר ירצו להפעיל – יכול להיות שאני אומר עכשיו שטות גמורה - - -     

עומר דהן: עזוב לחו"ל, משהו שקורה ביום יום, תעשייה שייצרה רחפן X רוצה לצאת להדגמה במדינה Y, האם אני נדרש לגרוע את כלי הטיס?      

צבי דינשטיין: לא

עומר דהן: מה אני עושה?     

צבי דינשטיין: התקנה הזאת מאפשרת לקבל גם 4X

צבי דינשטיין:  בשביל זה עשינו את התקנה הזאת

איציק בן שבת: כן, אבל בחו"ל ה-4X לא מדבר בכלל

איציק בן שבת:  לא מתייחסים אליו

איציק בן שבת:  אני מדבר על כטב"מים

איציק בן שבת:  4X כטב"מים לא מדבר

צבי דינשטיין: כל העניין הוא בתקנה שכל מדינה יש לה דרישות שונות

צבי דינשטיין:  לנו יש דרישות מסוימות, תטוס לשוויץ תצטרך לבדוק בדיוק מה הדרישות בשוויץ ובכל מדינה אחרת

צבי דינשטיין:  אנחנו נתנו פה משהו שהוא מעבר, מעטפת נוספת שאומרת אתה עכשיו חברה יצרנית, אתה מפעל, אתה צריך לעשות הדגמה בחו"ל, יכול להיות שהמדינה הזאת לא דורשת את המספר שהמצאנו אלא 4X לפי חוק, ואז אתה בא אלינו ואומר: צחי, אני יודע שאתם בדרך כלל לא רוצים לעשות את זה ורוצים לעשות את הרישום, אבל בואו תנו לי את ה-4X כי אני צריך לצאת להדגמה, וניתן

איציק בן שבת: אני מסכים איתך, צחי, מסכים לחלוטין, זו בדיוק הייתה הכוונה שלי

איציק בן שבת:  אני מסכים עם התקנה הזאת, לדעתי היא אפילו נחוצה, כי אם מחר אני רוצה לקחת כלי ואני רוצה לטוס איתו לחו"ל ורשות מסוימת בחו"ל אומרת לי שאני אראה לה שהכלי הזה רשום במדינה שלי, למרות שאני לא חייב מבחינת התקנות הבין-לאומיות אז כן יש לי זכות ואני יכול לבקש מרת"א

איציק בן שבת:  זה לפי דעתי מצוין

עומר דהן: צחי, האם יהיה waver לנושא הזה? כי כיום אם אני רוצה לטוס בחו"ל השינוי שלי הוא במפרטי ההפעלה

עומר דהן:  זה בעצם מה שמגביל אותי לטוס במרחב הישראלי עם ה-4X

עומר דהן:  בעצם עדיין הכלי הוא ישראלי, כל עוד הוא קיבל 4X ישראלי הוא תחת דרישות תקינה ישראליות, הוא כלי ישראלי, אבל הוא טס במדינה זרה, אוקיי?      

עמי וייס: עומר, נעשה את זה פשוט

עמי וייס:  לישראל אין שום אחריות על הטסה במדינות זרות

עמי וייס:  כל מדינה שבה אתה רוצה לטוס תפנה לרת"א שלה, תגיד: שלום, אני רוצה לטוס, תקבל פתק עם דרישות

עומר דהן: מעולה, אבל פה רשום שמותר לי רק בישראל

עמי וייס: לא, זה לא מה שזה אומר

עמי וייס:  אנחנו לא יכולים לתת לך הוראות איך לטוס בחו"ל

עומר דהן: אני אנסה לחדד, באתי למדינה זרה והיא דורשת רישום מקומי, אני נדרש עכשיו לגרוע את כלי הטיס במדינת ישראל זמנית?      

עמי וייס: לא

קריאה: תבקש מהם 4X והם ייתנו

אבישי פדהצור: הנושא הזה של כטב"מים קטנים עדיין לא מוסדר ברמה הבין-לאומית ולכן כל מדינה עושה בחצרה מה שהיא חפצה

אבישי פדהצור:  אם אתה הולך למדינה חזקה עליך שלפני שאתה הולך לטוס בקזרביז'אן, נמציא איזה מדינה כלשהי, אתה לומד את הדינים שם

אבישי פדהצור:  אם הם דורשים 4X אז אתה תבוא עם ה-4X הזה שמאפשרים לך כאן

אבישי פדהצור:  אם הם אומרים: תטוס לפי הדינים המקומיים שלנו או תרשום את זה במרשם שלנו, נניח כגוזמה, אז אסור לך, כאילו עדיף לך לא לרשום את זה כ-4X כי אז אסור לעשות רישום כפול

אבישי פדהצור:  זאת אומרת ברגע שאתה רושם את זה כ-4X אתה מפיל על עצמך נטל שכרוך ברישום הבין-לאומי ולכן המוטיבציה שלך היא קודם כל ללמוד מה קורה אצל הגויים ורק אחרי זה לבחור את דרכך

אליהו ברוכי: אבל גריעה לא צריך

אליהו ברוכי:  גריעה זה רק לפי מה שאמרנו בסעיפים הקודמים מתי צריך לגרוע

עומר דהן: השאלה הייתה לעניין שאם אותה מדינה דורשת ממני רישום מקומי כדי לטוס

אבישי פדהצור: בגלל זה אין לך חובה לרשום את זה ב-4X

עומר דהן: כן, אבל יוצא מצב שכלי בזמן מסוים קיים לו רישוי ישראלי ברמת סריאלי ורישום זר וזה אותו כלי טיס

עומר דהן:  אז רק לראות שזה מקובל, שזה יכול להתקיים

קריאה: כן, מקובל

אבישי פדהצור: החידוש פה, אדוני, אני אסביר את החידוש והוא נובע מאנומליה, כמו שאמרנו קודם, שכל מדינה עושה כפי שהיא חפצה

אבישי פדהצור:  באופן עקרוני כלי הטיס המסורתיים המאוישים, אתה לא יכול להיות רשום ביותר ממדינה אחת בעת ובעונה אחת

אבישי פדהצור:  אמרנו, זה עניין של אחריות, כמו שלפלוגה לא יכול להיות יותר ממ"פ אחד צריכה להיות בהירות בעניין הזה ולכן הרבה מאוד מדינות, לפי האמנה, כולל מדינתנו הקטנה, קבעו שאחד התנאים לרשום כלי טיס במרשם שלי זה שהוא לא רשום במרשם של מדינה זרה

אבישי פדהצור:       לגבי כטב"מים קטנים, עד כמה שאנחנו מכירים, ברוב המכריע של המדינות, אולי בארה"ב זה שונה, אני לא זוכר בדיוק מה כתוב שם ב-FAR48, יש להם אסדרה מקומית, לא אכפת להם מה קורה במדינת המוצא שלך, תפעל אצלנו כמו שאתה צריך

אבישי פדהצור:  החובה היא קודם כל לבדוק מה קורה במדינה

אבישי פדהצור:  כמו כשאתה מתארח בבית של מישהו אחר אז אתה בודק את כללי הבית

איציק בן שבת: אני רוצה להגיד הערה לטובת רת"א במקרה הזה, חד פעמי, שזה כן נכון

איציק בן שבת:  אני לקחתי כלי לחו"ל והרשות ביקשה ממני ואמרה לי: תראה לי רק שהכלי שלך רשום במדינה שלך

איציק בן שבת:  עזוב אצלי, אם אני אדרוש ממך אצלי אני אדרוש ממך, זה כבר סיפור אחר, אין קשר לרת"א בכלל, אבל תראה לי שהיא רשומה אצלך במדינה שלך ומבחינתי אתה תוכל לבצע את העבודה

איציק בן שבת:  התקנה הזאת לדעתי היא אפילו טובה

יובל סגל: זו תקנה באמת טובה, רק נשאלת השאלה למה יש לזה תוקף

אבישי פדהצור: זה מה שאמרנו קודם, כי הלוגיקה היא אותה לוגיקה שהייתה לנו כשדיברנו קודם על התוקף לגבי טיוב המרשם

אליהו ברוכי: הכול עניין של צרכים של המדינה

יובל סגל: אבל ברגע שפה הוא שולח אותנו לתקנת ה – פה אתה אומר לנו: תירשמו כמו כלי טיס

יובל סגל:  כלי טיס לא צריך לחדש תוקף, הוא משלם פה, אני מכיר את האגרות האלה, הוא דיבר על הקצאה ואם אני משלם את זה זה צריך להיות שלי

אבישי פדהצור: כמו שאמרנו קודם, אחת מהמטרות שלנו כאן, היא לא המטרה העיקרית, אבל בהחלט היא מטרת לוואי שאנחנו רוצים אותה והיא כתובה גם, זה שיהיה לנו מרשם עדכני מטויב

יובל סגל: זה ברישום המקומי

אבישי פדהצור: היום כשאתה הולך לליאורה, ליאורה היא רשמת כלי הטיס לפי חוק הטיס, ומסתכל אצלה בפנקס אתה רואה שיש שם הרבה מאוד רישומים לא רלוונטיים

אבישי פדהצור:  המטוס שהיה שם, זה לא שהוא התרסק, כבר הגרוטאות שלו הפכו להיות עציצים במקומות אחרים, והדבר הזה הוא לא נכון, הוא לא רלוונטי

אליהו ברוכי: בסוף הוא רוצה מאגר מטויב, גם של - - -      

יובל סגל: אתה יכול לתקן את זה לכל כלי הטיס ולא להחריג אותנו, זה לא קשור

יובל סגל:  גם ססנה שהתרסקה עדיין רשומה אצל ליאורה

אבישי פדהצור: אני אגלה לך סוד קטן של מחוקקים

אבישי פדהצור:  מאוד מאוד קשה עכשיו לשנות את התקנות האלה באופן דרמטי, כי אותי כממשלה זה מחייב לעשות שוב את כל סבב ההתייעצויות שעשיתי עד עכשיו, ולכן הרצון שלנו הוא כמה שאפשר, לא לתקן את כל העולם, כמו שאומרים, האויב של הטוב זה המצוין, זה עלול לחבל במהלך הזה שכולנו רוצים לקדם אותו, אז אם כל אחד יבקש שיתפרו את החליפה בדיוק לפי מידותיו הפרטניות - - -      

יובל סגל: להיפך, אתה תופר פה את החליפה הספציפית, אתה מגריע אותנו, אתה אומר: לכם אני אתן תוקף

אבישי פדהצור: אני לא מסכים

יובל סגל: למה אתה לא מסכים איתי? כל אחד אחר שרושם כלי טיס מקבל 4X כולל אם הכלי נמחק

אבישי פדהצור: כי כמו שאמרנו ממה נפשך? בוא רגע נחדד את זה

אבישי פדהצור:  אם הכלי נמחק מה אתה עושה עם הרישום הזה, אתה שם אותו על הקיר?      

יובל סגל: כן

יובל סגל:  אנחנו לא לא מבינים מה אתה אומר, אבל אתה אומר: תשחררו לי את הרישום, אני אומר: אז אל תיקח לי אגרה על הקצאה של מספר

יובל סגל:  אם אתה רוצה שאני ארד לפרטים כאילו

יובל סגל:  אתה גורם לי ללכת לשלם 220 שקלים על הקצאה של מספר לפני הרישום שלו ואז אתה אומר אבל אני אקח לך אותו

יובל סגל:  לססנה אתה נותן את המספר כי הוא שילם אותו

יובל סגל:  אני גם רוצה אותו, או לחילופין תפטור אותי מלשלם אותו

איציק בן שבת: כמו היום, נרשם פעם אחת וזהו

אבישי פדהצור: אנחנו מדברים הרבה מאוד על לפטור מרישום, צריכים לזכור שבסופו של יום רת"א לא מדפיסה כסף במרתף, אגרות שלא משולמות לפי חוק הטיס - -     

יובל סגל: אנחנו מדפיסים אותו

אבישי פדהצור: - - משלמי המיסים, לוקחים מהתקציב הכללי שלהם, הגם שאינם מעורבים בעולם התעופה לממן את זה

אבישי פדהצור:  זה נראה לי קצת לי פייר, כמו שאומרים הילדים

יובל סגל: אתה יודע כמה אנחנו משלמים על אגרה? להגיד שהציבור משלם על הרישום של הכלי שלי זה פשוט לא לגיטימי

אבישי פדהצור: לא, מה שאני אומר זה שאם לא תהיה אגרה על הרישום אז הציבור הוא זה שיממן

יובל סגל: יש הבדל בין רישום להקצאה

יובל סגל:  אתה רוצה לרשום אותי זמנית תיקח את האגרה של הרישום, אני משלם שתי אגרות כל פעם

אבישי פדהצור: גם וגם

אבישי פדהצור:  אבל שוב, זה משהו שבא מהדין הכללי

יובל סגל: מאה אחוז, אז תיתן לי את מה שאתה נותן לי כללי

אליהו ברוכי: הנושא של הרישום הזה ירד?      

אהרן גולדשטיין: רגע, הדיון פה הוא על איך מממנים את רת"א? האגרה זה עוד קנס שלמעשה מטילים עלינו כמטיסים

אהרן גולדשטיין:  אדוני היושב ראש, אם מדברים על כסף, להחזיק רחפן היום במדינת ישראל מרושיין זה אלפי שקלים בשנה

אבישי פדהצור: וכמה זה יעלה לך אחרי התקנות האלה?      

קריאה: הרבה יותר

אהרן גולדשטיין: אני לא שמעתי שזה יעלה פחות

אהרן גולדשטיין:  כל מה שאני שומע זה שרישום של פנאי וספורט יעלה 30 שקל כשהיום פנאי וספורט לא חייב להירשם בכלל

צבי דינשטיין: שוב, יש פה הרבה דברים מאוד מאוד לא מדויקים, אבל - - -      

אהרן גולדשטיין: זה כמו שרישיון נהיגה, תשאל במשרד התחבורה כמה עולה להוציא רישיון נהיגה, יגידו לך 226 שקלים, אבל זה 5,000 שקל כמו שאנחנו יודעים להעביר ילד רישיון

צבי דינשטיין: שוב, אני לא חושב שנכון עכשיו להיכנס לתקנות - - -      

אהרן גולדשטיין: גם אני לא חושב, אבל כשמעלים את נושא העלויות אז לזכור את שאר העלויות

אליהו ברוכי: אבישי, אנחנו נסיים את הקריאה עכשיו, נצא להפסקה של רבע שעה, אחרי ההפסקה בועז ינהל את הדיון ובסוף היום יהיה משוב מי ניהל יותר טוב ואנחנו נתחיל אחרי ההפסקה עם הדיון על הפרק הזה, אבל בוא נסיים את ההקראה שלו, נצא להפסקה, נטחן את זה בראש כל אחד

נעמה דניאל: רק רציתי לפרוטוקול, לפי תקנה 9 המנהל צריך לרשום אם הוא מצא שמתקיימים בבקשה שהוגשה לו התנאים הנדרשים

נעמה דניאל:  התנאים הנדרשים, אני מבינה שזה התנאים הנדרשים לפי תקנה 8

נעמה דניאל:  מה שהטריד אותי ודיברנו על זה גם זה מה קורה אם בעצם המנהל, מתוך הניסיון שמצטבר אצלו, מוצא שיש דגם מסוים של כטב"ם קטן שהוא מאוד לא בטוח לשימוש והאם הוא יכול במקרים כאלה לסרב לרשום עוד כטב"מים קטנים מהסוג הזה, מהדגם הזה

נעמה דניאל:       להבנתי מה שיחול במקרה הזה זה סעיף 69 לחוק הטיס שמאפשר למנהל, אני אקרא: שאם היה למנהל יסוד סביר להניח כי כלי טיס כהגדרתו כך וכך או ציוד תעופתי אינם בטוחים לשימוש וכי מצב דומה עלול להתפתח בכלי טיס או בציוד תעופתי אחרים שיוצרו על בסיס תכן זה או דומה, רשאי הוא ליתן הוראות כושר אווירי לגבי כלי הטיס או הציוד התעופתי כאמור שמטרתן להבטיח את שמירת כשירותם האווירית ובטיחות השימוש בהם

נעמה דניאל:  תגידו לי אם אני צודקת, טועה או איך –      

אבישי פדהצור: אני אסביר

אבישי פדהצור:  עמי לא כאן ולכן כשהוא יחזור הוא בטח יכה אותי על מה שאני אומר עכשיו, על ההבלים שלי, אבל באופן עקרוני אנחנו לא מתעסקים בתקנות האלה בנושא הכשירות האווירית, הראשונית או הנמשכת, של הכטב"מים האלה, כי הם באים, כמו שאמרנו, רובם או כולם ברוך ה', מעולם הצעצועים ואין אמות מידה לייצור ולתיכון ולתחזוקה שלהם לאורך זמן

אבישי פדהצור:  יש את הוראות היצרן, כי, שוב, במרכאות זה צעצוע

אבישי פדהצור:  לכן כל התפיסה שקיימת בתעשייה המסורתית ששם המטוסים מרושיינים בייצור ובתיכון ויש להם הוראות נמשכות לשמירת כשירות אווירית נמשכת לא רלוונטית לעולם הזה

אבישי פדהצור:       אני אגיד יותר מזה, אם מדובר במי שמטיס לפי הכללים, זאת אומרת קשר עין, בלה בלה בלה, לא מעל אנשים, אז הוא מטיס קופסת נעליים עם מנועים, אם נופלת לך קופסת נעליים אני מקווה שהנעליים לא בפנים, זה הנזק הכי גדול

אבישי פדהצור:  אם הוא מגיע לעולם של הרשאה להפעלה חריגה אז שם כבר, בשים לב למאפייני ההפעלה שהוא ידרוש, יש למנהל את הסמכות המלאה לדרוש ממנו, כמו שאמרנו או כמו שנגיד יותר נכון, איך זה תוּכן ואולי לדרוש תעודת כושר טיסה וכו' וכו' ואז כן יש יישומיות לנושא הכשירות האווירית הנמשכת

אבישי פדהצור:  אבל עכשיו אנחנו לא חושבים שיש את ההיתכנות המקצועית בכלל לבוא ולהגיד כל הכטב"מים מחברת אבישי ובנותיו מהדגם הזה והזה מסוכנים

אבישי פדהצור:  תטיס אותם לפי הכללים, אם ייפלו לך זה זבש"ך

אבישי פדהצור:  לכן אנחנו לא חושבים להטיל על המנהל גם את החובה לשקול את הדבר הזה כי אין לו את הכלים המקצועיים בשלב הזה לשקול

אבישי פדהצור:       זה באמת, שוב, אל תכעסו, רובם באים מעולם הצעצועים

אבישי פדהצור:  אין כשירות אווירית נמשכת, אין הראות יצרן לשמירה עליהם, אין תעודות כושר טיסה, וכל מה שנגזר מהעולם התעופתי המאויש ששם, כן, המנהל יכול להחליט, לא לבדו כמובן, כל הבואינג 737, להחליף להם את שורת המושבים שליד החלונות כי גילינו כשל בהרכבה או בייצור, זה אפשר, בכלים האלה אין אפילו את הידע הבסיסי לבסס החלטה כזאת

אליהו ברוכי: אוקיי

אליהו ברוכי:  תקנה 10

אבישי פדהצור: תקנה 10, חזקה לעניין הפעלת הפעלת כטב"ם קטן

נעמה דניאל: על התקנה הזאת אנחנו נבקש לדלג

נעמה דניאל:  אנחנו עדיין בשיח גם עם משרד המשפטים וגם עם רת"ע בעניין הזה

עמרי בישור: אני מבקש לחזור להתייחסות לתקנה הזאת

עמרי בישור:  קודם כל ההשוואה לצעצועים היא השוואה לא נכונה כי גם לצעצועים יש תו תקן, זה אחת

עמרי בישור:  הדבר השני, לגבי עניין של כלים ותופעות והתרסקות, כלי כזה של 25 קילו שנושא סוללות יכול, גם אם אין כוונה זדונית למטיס, יכול לבצע fly away ולטוס קילומטרים רבים וזה כבר לא בשליטה של המטיס

עמרי בישור:  אז לבוא ולומר שאין פה סיכון בגלל שיש מגבלות על המטיס זה לא דבר נכון

אבישי פדהצור: אז אני משיב למה שאמרת וכמובן שגורמי המקצוע ישלימו ויתקנו

אבישי פדהצור:  אחת, סיכון תמיד יש, אתה לא יכול לנהל חיים לפי אפס סיכונים כי אז אתה לא יכול לחיות

אבישי פדהצור:  ההנחה של התקנות האלה, וזה שגור ככה גם בארה"ב וגם ב-EASA זה שכשאתה מטיס כטב"ם קטן אתה יכול לעמוד בכללים, זאת אומרת אתה מכיר אותם מספיק בשביל לדעת שאתה יכול להטיס בקשר עין, בגובה, במהירות וכו' וכו' וכו', ולכן תיאורטית הסיכוי שיתממש אחד מהסיכונים שאתה מדבר עליהם הוא קטן יותר

אבישי פדהצור:       שתיים, לגבי התקן שאמרת, אכן גם אלה שיש לגביהם תקן זה תקן של צעצועים, זה לא תקן של כלי טיס

אבישי פדהצור:  התקנים בכלי טיס FAR-23 וכו', עמי יתקן אותי כשהוא יחזור אם הוא יחפוץ, הם הרבה יותר תובעניים ומורכבים

אבישי פדהצור:  אנחנו מכירים שהרוב המכריע של הכלים שלכם הם כנראה לא הכלים שקונים בבאג על המדף או כל חנות אחרת לצורך העניין, שאני לא איתפס כמפרסם מישהו, זה עולם אחר, אבל רוב הכלים, עד ארבעה קילו בוודאי, שזו המסה הקריטית, זה חלק הארי של הכלים האלה, זה, שוב, לא לכעוס, צעצועים

אליהו ברוכי: עדיין היועצת המשפטית חושבת שאם יקרה מקרה כזה יש לו סמכות בחוק הטיס גם להחיל את זה פה

אבישי פדהצור: כי לא איחדנו את תחולת הסעיף

אליהו ברוכי: כן, עדיין זה קיים

אבישי פדהצור: קשה ליישם את זה, אבל - - -     

אליהו ברוכי: אבל זה חשוב שיהיה

אליהו ברוכי:  תקנה 10א

אבישי פדהצור: כמו שאמרנו, יש לנו בעלים רשום שהוא מוחזק כאחראי, זה החפץ שלי, זה הקניין שלי, אני שולט במה שנעשה בו

אבישי פדהצור:  אם אני נותן למישהו אחר, המזער שאני צריך לעשות זה, אחת, לראות שהוא באמת כשיר להפעיל, במקרה הזה שיש לו רישיון מטיס, או שהוא מטיס תחת השגחה של מישהו שיש לו רישיון מטיס וכו', ושתיים, אם נודע לי שהוא מפר את ההוראות לפי חוק הטיס תוך כדי שימוש להגיד לו: אדוני, עד כאן

אבישי פדהצור:  להבדיל אלף אלפי הבדלות, לעשות השוואות לעולם כלי הרכב, אבל כן, אם אתה נותן את המכונית שלך למישהו המעט שבמעט שאני מצפה זה שתבדוק שיש לו רישיון

אבישי פדהצור:  שמעת שהוא עושה חרקות עם החבר'ה או נוסע שתוי תגיד לו: תביא את המפתחות

אבישי פדהצור:  זה נראה לי כמו מימוש אחריות מאוד בסיסית לקניין שלך

ברק דור: האם פיקוח יכול להיות פיקוח מרחוק?      

אבישי פדהצור: באיזה הקשר אתה מדבר?      

ברק דור: בהקשר של ההטסה ברשות

אבישי פדהצור: לא דרשתי ממך חובת פיקוח, ביקשתי שתבדוק קודם לכן שהוא רשאי להטיס, ואחרי זה אמרתי שאם נודע לך – אם אתה רוצה לפקח, אדרבא, תעשה את זה איך שאתה רוצה, אבל זאת לא חובה חוקית מפורשת שהחוק מטיל עליך

אבישי פדהצור:  אם אתם רוצים שנקבע כזו אני אשמח

ברק דור: לא, לא זאת הייתה כוונתי

ברק דור:  אמרת - - -     

ניר שדה: לא, בזמן שהוא מטיס אתה לא צריך - - -      

אליהו ברוכי: בדיוק ככה

אליהו ברוכי:  אנחנו יוצאים להפסקה, אנחנו מדברים על ה-4X, על הרישום הכפול, מה התוקף שם והתשלום שם

אליהו ברוכי:  תודה רבה, עוד רבע שעה ניפגש

בשעה 11: (היו"ר בועז טופורובסקי)     

בועז טופורובסקי:  חברים, אנחנו ממשיכים

בועז טופורובסקי:  תודה רבה על ההזדמנות להיות יושב ראש, אדוני היושב ראש

בועז טופורובסקי:  זה לא נהוג כי אני מהאופוזיציה, זה יפה מאוד ואני מעריך את זה ואני אשתדל לא לעשות בעיות

בועז טופורובסקי:  אז אפשר להצביע על התקנות כולן בלי בעיות? סתם

בועז טופורובסקי:  ניסיתי

בועז טופורובסקי:       אנחנו בפרק ג', כללים להפעלת מערכת כטב"ם קטן

בועז טופורובסקי:  בבקשה

בועז טופורובסקי:  אנחנו נקריא את הסעיף ואז יהיו הערות

אבישי פדהצור: יש לנו סעיף דומה לזה גם בחוק הטיס

אבישי פדהצור:  זו חובה כללית על אדם לבדוק שהמערכת היא כשירה להפעלה בטוחה

בועז טופורובסקי: מאה אחוז

בועז טופורובסקי:  תקריא את כל 11א ואז על כל זה נשאל שאלות

בועז טופורובסקי: הערות, 11 ו-11א

בועז טופורובסקי:  בבקשה

יובל סגל: אני אעיר קודם כל הערה טכנית מאוד

יובל סגל:  11א(2)(ג), 'לגבי מערכת הנעה על בסיס כוח חשמלי, ירידה בקיבולת מקור הכוח החשמלי', מהיום הראשון שיוצא מהאריזה זה כבר קורה, ישי ירידה בקיבולת בכל הכלים

יובל סגל:  יש פה אנשי מקצוע שיכולים להעיד על זה

יובל סגל:  אגב כמו הטלפון שלנו שהוא כבר לא ב-100% אחרי יומיים, הוא לא יודע להיות ב-100% יותר

אבישי פדהצור: אז מה לדעתך המבחן המקצועי המתאים במקום סתם ירידה?      

קריאה: ירידה מהותית?      

קריאה: מעל 50%

עומר דהן: אין איך לבדוק את זה

עומר דהן:  צריך בסוף לוודא שיש אנרגיה מספיקה לביצוע הטיסה הנדרשת

בועז טופורובסקי: המשימה

בועז טופורובסקי:  בדיוק

קריאה: וחזרה בטוחה

בועז טופורובסקי: אולי ירידה מסוכנת?      

עמי וייס: הכוונה היא מתי אתה מחליט שכבר אפשר לזרוק את הסוללה לפח

עמי וייס:  תגדיר

קריאה: אני לא רוצה להחליט, אני רוצה שאתה תחליט

עמי וייס: אני לא יכול להחליט, אנחנו שואלים אתכם מה אתם מציעים

שמעון מנטאל: אני יכול להגיד לכם מה אנחנו עושים אצלנו, כי אין הוראת יצרן לכל הנושא הזה של שימוש בסוללות

שמעון מנטאל:  אנחנו למדנו בזה שאנחנו מטיסים עשרות אלפי סוללות בשנה שבערך אחרי 150 סייקלים מה שנקרא הסוללה הזאת כבר מתחילה לאבד אחוזים ניכרים מהקפסיטי שלה

שמעון מנטאל:  אנחנו החלטנו במשטרה שלא עולים לטיסה אם אין 87% בסוללה

שמעון מנטאל:  כמו שאמר עומר, כדי שתהיה לנו אפשרות לטוס בטוח וגם לחזור הביתה

שמעון מנטאל:  זה אנחנו

שמעון מנטאל:  אם זה 85%, 82%, הסוללה הזאת פסולה, אנחנו לא מתעסקים איתה יותר

אבישי פדהצור: אז אולי, שוב יכול להיות שאני אומר פה הבל, אז תקנו אותי, ירידה בקיבולת מקור כוח חשמלי המונעת או שלא מאפשרת הפעלה בטוחה של מערכת הכטב"ם הקטן

עומר דהן: בסדר

קריאה: השיקול והאחריות היא של המפקד המטיס

אבישי פדהצור: יש בהמשך הוראה שאחד מהתנאים להפעלה זה שיש לכם מספיק הספק לביצוע ההפעלה

עומר דהן: כן, זה הגיוני

בועז טופורובסקי: מעולה, קיבלנו

בועז טופורובסקי:  מה ההערה הבאה?      

עומר דהן: אני רוצה להעיר על 11א, 'לא יפעיל מטיס-מפקד מערכת כטב"ם קטן ולא יתיר', שורה תחתונה הוא אחראי על תקינות הכטב"ם

עומר דהן:  אבל יש מערכות במשקלים האלה שיש איתם טכנאי, אנחנו עובדים בחברות שיש גם טכנאי שהוא בסוף בודק את הכלי

עומר דהן:  במערכות שהן יותר מורכבות אני כמטיס אין לי מושג ירוק איך מרכיבים את הכלי

עומר דהן:  יותר מזה, אסור לי

בועז טופורובסקי: כן, אבל גם טייס במטוס יש לו אחריות למרות שהוא לא הטכנאי

עומר דהן: נכון, אבל עדיין אני יכול לקבל אישור שמישות טכנית מטכנאי שהוסמך למערכת ועל בסיס זה אני יכול לקבוע שהוא שמיש ולעשות walk around קטן סביב המטוס, לראות שבאמת לא פספס משהו, אבל אני לא טכנאי בבסיס שלי ואין לי את הידע המקצועי, במיוחד כשמדובר במערכות מורכבות

עומר דהן:  במערכות יותר קטנות, מוצרי מדף, אני יכול לקבל את הטענה, אבל לפחות לתת את האפשרות להשתמש בגורמי מקצוע

אבישי פדהצור: לדעתי זה עניין של החלטה אישית שלך איך אתה מממש את האחריות שלך בתור המטיס המפקד

אבישי פדהצור:  אתה יכול להסתכל על המערכת ולהגיד ואללה, אני מבין אותה, בקי בה, לוקח הכול על עצמי

אבישי פדהצור:  ואתה יכול, כמו באלף ואחת החלטות שאנחנו עושים כשגרה בחיים שלנו להגיד רגע, אני רוצה שיבוא אליי טכנאי, אני רוצה שיבוא אליי רגע המהנדס, אני מתקשר לרב או לקאדי או לכומר שאני מתייעץ איתו לפני הפעלות מורכבות בשביל לקבל ממנו חוות דעת

אבישי פדהצור:  זה עניין שנתון לשיקול דעתך

עומר דהן: זה ממש לא

יובל סגל: תחשוב רגע על רזולוציה של עובד בחברה שהיה רוצה שהטכנאי שעבר על הכלי בבוקר יגיד לו: שמיש

עומר דהן: יותר מזה

עומר דהן:  אבישי, אתה מתייחס לפשט

אבישי פדהצור: אני מנסה להבין מה החלופה, שאתה לא תהיה אחראי?      

עומר דהן: אני אתן לך דוגמה

עומר דהן:  כשאני יוצא לטיסת ניסויים בתעשיות כאלה ואחרות, אנחנו צוות של 20 מהנדסים, טכנאי, עוד שני מטיסים, צילום, כל העולם ואחותו, ובסוף אני לא ניגש לכלי אלא לעשות סיבוב לוודא שבאמת הדברים קרו

אבישי פדהצור: מי אחראי בסוף אם תוך כדי שאתה - - -     

עומר דהן: האחריות הבסיסית היא של המטיס, אבל תאפשר את הבדיקות הטכניות שאני יכול להאציל סמכות

בועז טופורובסקי: זה לא מונע

אבישי פדהצור: זה לשיקול דעתך

אבישי פדהצור:  אני לא אומר לך מה כן לעשות, מה לא לעשות

אבישי פדהצור:  שכל ישר

בועז טופורובסקי: יש טעם להוסיף הבהרה?      

נעמה דניאל: אפשר לכתוב, בדק בעצמו או באמצעות מי מטעמו

אבישי פדהצור: אני אסביר, כי יש לזה גם השלכות רוחב

אבישי פדהצור:  גם בחוק הטיס לגבי כלי הטיס המאוישים האחריות היא של המטיס המפקד

אבישי פדהצור:  איך הוא מגשים אותה? יש נוהלי חברה, יש לו אחריות אישית

אבישי פדהצור:  אם אני אוסיף פה הסדר שכאילו אני אחראי, אבל בח'אווה, כי יש לי טכנאי והתייעצתי איתו ובדקתי ואפרמל את זה, יכולות להיות לזה השלכות רוחב ובסופו של יום כן, המטיס המפקד הוא אחראי

אבישי פדהצור:  גדול עליך לממש את האחריות? לך הביתה, אל תטיס

אבישי פדהצור:  אתה מרגיש צורך להתייעץ עם רב, קאדי, כומר, טכנאי, מהנדס טיסה, אבל לקבוע כבר בתקנות דילול של שיקול הדעת באמצעות זה, בעצמו או באמצעות אחר? זה לא חוק השליחות פה

אבישי פדהצור:  האחריות שלך, תבצע אותה

אבישי פדהצור:  גדול עליך? אל תבצע אותה

עומר דהן: אבל זה לא רק זה

עומר דהן:  גם בתקנות, לצורך העניין באולטרה לייטים, עדיין מי שיכול לבצע פעולות אחזקה או בדיקה זה טכנאי בדק כלי טיס ולטייס, כשהוא בא לפני טיסה, יש את המינימום שהוא בודק

עומר דהן:  אם ניכנס פה לסעיפים, סדקים או בקעים, לאיזה רמה? אני צריך לבוא עם אולטרסאונד לבדוק? אז אני יכול לרדת להתפלפלות, ברור לי שזו לא הכוונה שלכם, אני רק מבקש לאפשר את היכולת ומבחינת אחריות, שאם יש גורם מקצוע שהוסמך על ידי היצרן, כי כרגע רת"א לא מסמיכה טבכ"טקים, טכנאי בדק כלי טיס לעניין כטב"ם, תאפשרו

אבישי פדהצור: התקנות לא אוסרות את זה

אבישי פדהצור:  תעשה מה שאתה רוצה, אתה אחראי

עומר דהן: אבל אני אחראי

קריאה: הבעיה היא מה אני אחראי

קריאה: אבל, עומר, זה שלך, זה לא של כולם פה

קריאה:  זה לא יכול להיות בתוך תקנה

אבישי פדהצור: אם אתה לא אחראי מי אחראי? כי בסוף - - -      

עומר דהן: בא טכנאי שהוסמך על ידי יצרן המערכת ואמר שהכלי שמיש ונשבר באוויר

שמואל כץ: אדוני היושב ראש, אפשר לענות?      

בועז טופורובסקי: כן

שמואל כץ: א', אנחנו מתנגדים לכל נוסח שהוא לא הנוסח הזה בסעיף הספציפי הזה

שמואל כץ:  אם אני מחלק את האחריות למישהו אחר אני גם צריך לוודא כרגולטור שהגורם האחראי האחר עובר רישוי, עובר מבחנים ונמצא בכללים ואני לא רוצה לעשות את זה

שמואל כץ:  אנחנו לא מונעים את ההתייעצות המקצועית של המפקד המטיס עם מי שהוא רוצה, וחזקה עליו שאם הוא לא בקי במשהו שיעשה את זה, אבל מרגע שאני מחלק את האחריות עם מישהו אחר זה מטיל עליי חובות כרגולטור לתת לו רישיון, להסמיך אותו, לבצע עליו תהליכי פיקוח וכך הלאה

שמואל כץ:  זה ממש בניגוד לכוונת התקנות

בועז טופורובסקי: מאה אחוז

בועז טופורובסקי:  עוד הערות? אז אני מעלה קודם כל את תקנה 11 להצבעה

בועז טופורובסקי:  אנחנו בעד, חבר הכנסת ברוכי?      

נעמה דניאל: כולל התיקון שהוזכר בפסקה (א)(2)(ג)

בועז טופורובסקי: זה ב-11א

בועז טופורובסקי:  זה שתי תקנות

בועז טופורובסקי:  11 אושרה

בועז טופורובסקי: אושר

בועז טופורובסקי: 11א, כולל התיקון ב-(2)(ג), בפסקה 11א(א)(2)(ג), אנחנו מאשרים את זה, בסדר?      

בועז טופורובסקי: אושר

בועז טופורובסקי: מאה אחוז

בועז טופורובסקי:  אושר

בועז טופורובסקי:  תקנה 12, בבקשה

בועז טופורובסקי: די, נו, עכשיו אי אפשר להטיס שיכור?      

אבישי פדהצור: שוב, אנחנו בעולם של הכטב"מים ניסו ליצור את ההתאמה לעולם המאויש

אבישי פדהצור:  בהקשר הזה מבחינתנו הדרישות הן יחסית בסיסיות

אבישי פדהצור:  קודם כל בתעופה האזרחית יש לנו מושג שקוראים לו תעודה רפואית

אבישי פדהצור:  בשביל להטיס מטוס אתה צריך לעבור סדרה של בדיקות רפואיות, אתה מקבל תעודה רפואית שאומרת שאתה בריא וכשיר ככלל, עם תנאים, עם מגבלות, יש רמות שונות של תעודות רפואיות

קריאה: על ידי רופא תעופתי

אבישי פדהצור: על ידי רופא תעופתי וזה וואחד מיזם שהוא נחמד כשאתה מטיס כלי טיס ואולי יש בכלי הטיס הזה עוד אנשים וכו'

בועז טופורובסקי: אף פעם לא ראיתי טייס במטוס שותה

בועז טופורובסקי:  אף פעם לא

בועז טופורובסקי:  נגיד ביקרתי אותם, אמרתי להם שלום וזה, איזה יופי, נעים מאוד, לא ראיתי אותם שותים

אבישי פדהצור: הם החביאו את זה כי הם לא רצו לשתף

קריאה: טייס אוטומטי

אבישי פדהצור: הרעיון הוא, שוב, לא לדרוש פה ככלל תעודה רפואית כמו לגבי כלי טיס מאוישים, אלא להסתפק באיזה שהיא קביעה או הצהרה כללית שאומרת: אדוני, קח אחריות על ההפעלה הזאת

אבישי פדהצור:  אם אתה חושב שמטעמים בריאותיים או נפשיים אתה לא מסוגל למלא את התפקיד שלך כמו שצריך תימנע מההפעלה

אבישי פדהצור:  הרצון לקבוע פה אמות מידה רפואיות גם מאוד מאוד מכביד, גם אין היום כאלה, אבל - - -      

בועז טופורובסקי: סליחה, אבל מה זה משקה? אם בן אדם שותה במהלך העבודה בירה הוא לא יכול להטיס? בירה

קריאה: בגדול לא

בועז טופורובסקי: מה זאת אומרת? בן אדם יכול לנהוג עם בירה אחת

בועז טופורובסקי:  כאן משקה משקר, זה לא נשמע בירה

אבישי פדהצור: יש הגדרה חוקית - - -     

עומר דהן: 0

עומר דהן: 05%, או איך שזה לא מוגדר

אבישי פדהצור: יש בחוק הטיס הגדרות של מה זה נתון תחת השפעה ויש לך בתקנה 11 בתקנות ההפעלה קביעות של שיעורים מדידים ושל פרקי זמן מוגדרים, אם אני לא טועה שמונה שעות או משהו כזה

אבישי פדהצור:  זאת אומרת זה לא הסדר חלול, זה לא שאתה אומר אם הסיידר הזה הוא משקה משכר או לא, יש אמות מידה די - - -     

בועז טופורובסקי: זה אמות מידה כמו בנהיגה?      

קריאה: בנהיגה זה מספרית, 0

קריאה: 25%

אהרן גולדשטיין: נתון תחת השפעה זה הגיוני ונכון, אבל כל השאר לא

אהרן גולדשטיין:  אם הוא שתה בירה לפני שלוש שעות הוא לא נתון תחת השפעה והוא יכול גם על פי משטרת ישראל לנהוג ברכב

אבישי פדהצור: לא, המבחן של נתון תחת השפעה הוא מבחן רפואי כמותי, יש הגדרה של זה, ואם תסתכלו בתקנה 11 לתקנות ההפעלה יש שם כימות של הדבר הזה

קריאה: רק את הסיפה תוריד, ולאחר ששתה

אבישי פדהצור: למה? למה נראה לכם הגיוני, או אם מישהו בחדר חולק עליי זה בסדר - - -     

קריאה: כי אם מישהו שתה כוס בירה לפני שש וחצי שעות - - -     

עומר דהן: אז הוא לא נחשב תחת

אבישי פדהצור: אם הוא לא נופל להגדרה של תחת השפעה לפי השיעורים והשעות אז בסדר, אז הוא יכול לעשות את זה כי הוא לא נופל בגדר התקנה, אבל אם הוא נופל מבחינת ריכוז האלכוהול או מבחינת חלוף הזמן - - -      

ניר שדה: אבל כתוב בהגדרה שאתה - - -      

אבישי פדהצור: לא, רבותיי, כמו שקיים לנו גם בהוראות אחרות בחוק הטיס, התשובה היא לא, זה לא עניין של מי שמרגיש או לא מרגיש

בועז טופורובסקי: זה סתם

בועז טופורובסקי:  אנחנו כנראה - - - אתה מדמיין יושב ראש שהוא בעד כמה שיותר אלכוהול, בעד סמים קלים, בעד כל מה שאתה רוצה? אז אם מישהו לקח שלוק מבירה, אני לא רוצה שהוא יעבור על התקנות

בועז טופורובסקי:  אז אנחנו נדבר על התקנה הזאת, בואו נמשיך לתקנה 13

עומר דהן: רגע, אפשר לשאול לגבי תעודה רפואית? האם זה לא יחול גם על waver'ים והטסות פנים?      

אבישי פדהצור: שם כן, כשנגיע להרשאה להפעלה חריגה אתה תראה שלא תמיד, אבל בנסיבות המתאימות המנהל רשאי אם הוא סבור שזה נדרש לצורך הבטחת הפעלה בטוחה לדרוש הוכחת ידע עיוני, הוכחת מיומנות מקצועית ודרישות רפואיות

בועז טופורובסקי: אני רק רוצה להדגיש לגבי סעיף 12, אנחנו לא בעד שאנשים יטיסו שיכורים חלילה או תחת השפעה, אבל אנחנו לא רוצים - - -      

קריאה: כמות מותרת

בועז טופורובסקי: בדיוק, אנחנו לא בתקופת היובש

שמואל כץ: אני מציע שאנחנו נכניס לתקנה, אבישי, שזה יהיה ברור, את ההפניה לתקנה בתקנות הטיס ואז יש שם הגדרה מדויקת

בועז טופורובסקי: אין בעיה, מי ששיכור לעלות על אוטו ברור לי - - -      

שמואל כץ: לא, זה נותן מענה לכוס בירה

שמואל כץ:  אפשר לשתות כוס בירה, אין שום בעיה

אבישי פדהצור: עדיין הנושא של שמונה שעות הוא רלוונטי

אבישי פדהצור:  עדיין המבחן של שמונה השעות הוא קבוע בתקנה

בועז טופורובסקי: הוא קבוע באיזה תקנה?      

אבישי פדהצור: בתקנה הזאת, זאת שקראנו אותה

בועז טופורובסקי: התקנה הזאת, עוד לא הצבענו עליה

בועז טופורובסקי:  שמונה שעות, קצת קשה לי עם זה

בועז טופורובסקי:  שמונה שעות זה כמעט יום עבודה, זה שעות עבודה

ברק דור: אני רוצה לחזור לתעודה רפואית

ברק דור:  כרגע עד ארבעה קילו אין צורך בתעודה רפואית, יש צורך רק בהצהרה אישית

ברק דור:  עד 25 צריך תעודה מרופא

קריאה: גם לא, לא צריך שום תעודה מרופא

עומר דהן: היום אין צורך בתעודה רפואית

קריאה: הצהרה רפואית בלבד

ברק דור: הצהרה רפואית לקשר עין - - -     

קריאה: לקשר עין לא צריך כלום

בועז טופורובסקי: חברים, בואו נמשיך

בועז טופורובסקי:  תקנה 13

אבישי פדהצור: אני אסביר, ברשות אדוני

אבישי פדהצור:  בגדול, כמו שאמרנו קודם, יש אדם אחד שמממש את האחריות לגבי ההפעלה הבטוחה של כלי הטיס וזה המטיס-המפקד ולכן קיימת חשיבות מאוד מאוד גדולה בהגדרה של מי זה ובהגדרה של איך ומתי ממנים אותו

אבישי פדהצור:  שלא יהיו לנו ספקות, חלילה אם אירע משהו, מי היה המטיס המפקד ומי היה האחראית

בועז טופורובסקי: אין ספק, מקובל

בועז טופורובסקי:  יש הערות?      

קריאה: לא

בועז טופורובסקי: אז אנחנו יכולים להצביע על זה

נעמה דניאל: רגע, היה לנו דין ודברים לגבי המפעיל האווירי ומי ממנה את המטיס המפקד

נעמה דניאל:  אבישי, אולי כדאי שתסבירו גם לגבי איזה הוראות מכוח החוק חלות על האנשים שאנחנו עוסקים בהם כאן, המטיס, המטיס המפקד, בעלים רשום של כטב"ם קטן, התצפיתן

אבישי פדהצור: בגדול אני אגיד, יש לנו לפי חוק הטיס כמה בעלי תפקיד, יש לנו אנשים שהם עובדי טיס, שיש להם רישיונות טיס, ויש אנשים שהם אנשי צוות, זאת אומרת הגם שאין להם רישיונות טיס הם הוצבו בידי המפעיל האווירי לשמש בתפקיד באותה טיסה

אבישי פדהצור:  השכיח יותר זה למשל דיילים או צלמים שהם, שוב, לא עובדי טיס, אבל הם כן מוצבים על ידי המפעיל האווירי והם כולם חלק מצוות ההפעלה של כלי הטיס

אבישי פדהצור:  ברגע שהם ישנם אז המטיס המפקד אחראי על ההפעלה ואחראי עליהם במסגרת ההפעלה הזאת

אבישי פדהצור:      בהקשר הזה, באופן עקרוני חוק הטיס מטיל את החובות בהקשר הזה על מי שמכונה המפעיל האווירי וחוק הטיס מגדיר מפעיל אווירי, בהפעלה כללית זה הבעלים הרשום, החוכר או מי שהורשה מטעמם, זאת אומרת הוא משרשר את האחריות, ולגבי הפעלה מסחרית מי שיש לו רישיון הפעלה אווירי

אבישי פדהצור:  בתקנות האלה, אחד מהמוסדות של התקנות האלה זה לפטור הפעלות מסחריות מהצורך ברישיון הפעלה אווירי, שזה מיזם אסדרתי לא מבוטל עם הרבה מאוד עלויות, ולכן יוצא שכאילו אין לנו מפעיל אווירי בהקשר של הפעלה מסחרית, לכן את האחריות של המפעיל האווירי בהקשר הזה הטלנו במפורש בתקנות על הבעלים הרשום

אבישי פדהצור:  זאת אומרת גם בהפעלה מסחרית וגם בהפעלה כללית הוא זה שצריך לשאת באחריות ולממש אותה

נעמה דניאל: בעצם החובות שחלות על טייס מפקד, לפי החוק, לטעמכם חלות גם על המטיס המפקד

אבישי פדהצור: המטיס המפקד הוא מבחינתנו הטייס המפקד, זאת אותה הגברת בשינוי אדרת

אבישי פדהצור:  אם גם מסתכלים בהגדרה של טייס-מפקד בחוק הטיס יש שם - - -     

בועז טופורובסקי: טייס, יש הוראות שאם הוא עובר עליהן הוא נכנס לכלא

בועז טופורובסקי:  אני מקווה שאין - - -     

קריאה: תקנה 17

אבישי פדהצור: עוד לפני תקנה 17, תקנה 17 זה לגבי רישיון הפעלה אווירית, אבל ההגדרה של טייס-מפקד, הטייס ובכלל זה מי שמטיס כלי טיס בלתי מאויש, המפקד על הטיסה והאחראי לניהולה הבטוח

אבישי פדהצור:  זאת אומרת שחוק הטיס נותן כבר מענה לזה והתשובה היא כן, המטיס המפקד הוא הטייס המפקד, ולא רק על דרך הפרשנות

בועז טופורובסקי: טייס, אני יכול להבין שאם הוא עושה עבירות מסוימות הוא נכנס לכלא

בועז טופורובסקי:  יכול להיות שאנחנו לא רוצים שמטיס, אם הוא עושה בטעות עבירות כאלה, או לא בטעות, לא בטוח שזה כניסה לכלא, כי אתה מטיס כטב"ם ולא מטוס עם נוסעים

אבישי פדהצור: אני עוד לא שולח אף אחד לכלא

בועז טופורובסקי: כן, אבל אתה מפנה לחוק של טייס

בועז טופורובסקי:  יש שם הוראות של מאסר?      

נעמה דניאל: ההוראות הן, לרוב הפרה של התקנות או של החוק הן פליליות

נעמה דניאל:  יש עונשי מאסר או קנס, יש גם עיצומים כספיים שאפשר להטיל

בועז טופורובסקי: אני לא רוצה שיקרה

בועז טופורובסקי:  אני יכול לדמיין שאם טייס לוקח מטוס ומנחית אותו באדמה ומתרסק והוא שורד מזה איך שהוא שיש כאן איזה שהוא משהו שאולי הוא גם צריך להיות בכלא, אבל אם מישהו לוקח כטב"ם ומפיל אותו על עץ, אני לא בטוח שהוא צריך להיכנס לכלא

אבישי פדהצור: אני אסביר, אדוני

אבישי פדהצור:  קודם כל ננסה רגע להפריד בין האחריות לבין ההתנהגויות האסורות לבין העונשים על ההתנהגויות האסורות, זה לא אותו דבר

אבישי פדהצור:  זאת אומרת לא כל מצב דברים שבו משהו קורה תחת אחריותי הוא בהכרח הפרה של הוראות הטיס, עוולה נזיקית או עבירה פלילית

אבישי פדהצור:  יש משהו שצריך להגדיר את ההתנהגות שלי כהתנהגות אסורה

אבישי פדהצור:       למשל יש לנו סעיף בחוק הטיס, סעיף 142(ב)(6) או (7), אני לא זוכר את מספרו, שאומר שמי שהפעיל כלי טיס בניגוד להוראות לפי החוק באופן שיש בו כדי לסכן חיי אדם או רכוש דינו שלוש שנות מאסר

אבישי פדהצור:  אז אם אני המטיס המפקד מטיס את זה באופן שיש בו כדי לסכן חיי אדם או רכוש, אז אני עובר את העבירה הזאת

אבישי פדהצור:  שווה בנפשך, אדוני, חלילה שהסיכון הזה מתממש ואני פוגע לילד או לאדם בראש ופוגע בו

אבישי פדהצור:  חוק הטיס לא קובע בהקשר הזה האם תהיה חקירה משטרתית, האם יוגש כתב אישום, האם יקרו כל הדברים האלה, הוא רק אומר, אדוני, שים לב, ההתנהגות הזאת היא אסורה ואם אתה תעשה אותה אז אני יכול להטיל עליך עיצום כספי, אני יכול לקחת לך רישיון ואני יכול - - -     

בועז טופורובסקי: אפשר להמשיך לדון על הנושאים הפליליים בהמשך? יש סעיף שמדבר על זה?     

אבישי פדהצור: זה תמיד יחזור, אדוני, כי כמעט כל ההתנהגויות לפי החוק, ברמה כזאת או אחרת, הן מופללות כי כמעט כל ההוראות - - -      

בועז טופורובסקי: אין לי בעיות על התנהגות פלילית, אבל זה לא אותו דבר כשבן אדם מרסק מטוס ובן אדם שמרסק כטב"ם

בועז טופורובסקי:  יכול להיות שזה יכול לגרום לנזק וזה נזק, אבל זה עדיין לא אותו דבר

בועז טופורובסקי:  יום אחד נגיע שזה יהיה אותו דבר

אבישי פדהצור: אבל אני אחדד, אדוני

אבישי פדהצור:  השאלה על מה מגישים כתב אישום או לא היא שאלה נפרדת, שזה נמצא בידי - - -     

בועז טופורובסקי: אין בעיות, אבל אנחנו כנבחרי ציבור, אני לא רוצה לקחת על עצמי שאנחנו עושים אסדרה ואז בסוף, עומר ספציפית לא אכפת לי, אבל מישהו מהם ייכנס לכלא בגלל שהוא, לא יודע, נמאס לו ואין לו כוח עכשיו לקנות בטרייה הוא זרק את הרחפן על איזה – אז יכול להיות שהוא צריך לקבל קנס כי הוא עשה את זה וזה לא לעניין וזה פלילי, אבל אם רשום - - -      

אבישי פדהצור: אדוני, השאלה הבסיסית זה אם אסור לו לזרוק ככה סתם את הכטב"ם

בועז טופורובסקי: ברור שאסור לו

אבישי פדהצור: לא, זה בכלל לא ברור

אבישי פדהצור:  אדוני אומר שברור, אבל אם אין תקנה שאומרת לו, שאוסרת עליו את מאפיין ההפעלה הזה, אז הוא לא עבר שום עבירה, הוא לא עשה שום עוולה, אין שום בעיה חוקית עם זה

אבישי פדהצור:  לעומת זאת, להבדיל אלף אלפי הבדלות, חס וחלילה, אם הוא עכשיו מטיס את הכטב"ם שלו והורג ילד, וזה יכול להיות, היה לנו את זה עם טיסן לפני כמה שנים, אז כן, אז יש פה הפעלה פזיזה או רשלנית ויש פה אולי גרם מוות ברשלנות והוא צריך להיכנס לכלא ולשבת שם, כמו מישהו שהרג את אותו ילד חלילה עם כלי טיס מאויש

אבישי פדהצור:  מה שחשוב פה זה מי שניזוק והערך המוגן ולא אם זה היה כלי טיס מאויש

בועז טופורובסקי: מאה אחוז

בועז טופורובסקי:  נתקדם, תקרא את 13 עד 14

נעמה דניאל: רק לא סיימנו עם מי ממנה את המטיס המפקד לפי התקנות, ויש כאן איזה שהיא דלתא שנוצרת מול החוק ומי ממנה את הטייס המפקד, והשאלה אם אתם רוצים להשוות את הדלתא הזאת

נעמה דניאל:  כלומר לפי החוק המפעיל האווירי בהפעלה כללית הוא בעל כלי הטיס, שוכר של כלי הטיס, או מי שהורשה לבצע הפעלה מטעמו של מי מהם, והשאלה אם כל אחד מהם יכול למנות מטיס-מפקד גם לפי התקנות או לא

אבישי פדהצור: להבנתנו המקצועית, ושוב תודה על הערת היועצת המשפטית של הוועדה, אני חושב שבהקשר הזה השלב הבסיסי בהפעלה, צריכים להשוות את זה להגדרה של מפעיל אווירי בהפעלה כללית בחוק הטיס, זאת אומרת שלא רק הבעלים הרשום הוא זה שיכול למנות את המטיס המפקד, אלא גם שוכר או חוכר מטעמו

אבישי פדהצור:       אני אתן את הדוגמה להמחיש את זה, אולי זה מעט פחות שכיח בעולם הבלתי מאויש, אבל יכול להיות שזה יקרה בעתיד

אבישי פדהצור:  היום יש לנו הרבה מאוד כלי טיס מאוישים שהבעלים שלהם הוא בכלל לא מתחום התעופה, בנקים למשל שמכניסים את זה כנכסים, חברות השקעות כאלה או אחרות

אבישי פדהצור:  אם אני מטיל פה חובה על בעלים רשום זה אומר שחברת אבישי ובנותיו, שהיא בכלל בנק, אולי בגלגול הבא, צריכה עכשיו בכל הפעלה למנות את המטיס המפקד של ההפעלה הקונקרטית למרות שהיא החכירה או השכירה את הכטב"מים שלה למשה כהן

אבישי פדהצור:  זו דרישה שהיא מופרכת ולא הגיונית

אבישי פדהצור:  לכן ברגע שאני מאפשר פה גם לחוכר או למי שהורשה על ידי הבעלים הרשום למנות את המטיס המפקד, לדעתי זה מאפשר לנו את הוודאות החוקית מצד אחד וכן את הגמישות התפעולית מצד שני, אחרת זה באמת יהיה מגוחך, בוודאי כשהכלים האלה יהפכו לנכסים

בועז טופורובסקי: מאה אחוז, מקבלים את זה

איציק בן שבת: כן, אבל לצורך זה בעצם יש את המפעיל האווירי

אהרן גולדשטיין: אין מפעיל אווירי, הוא בוטל

קריאה: הוא חוסל

איציק בן שבת: זה לא נכון להיות מחוסל, זה הם חיסלו

איציק בן שבת:  זה לא אומר שהוא חוסל

אהרן גולדשטיין: אדוני היושב ראש, מילה אחת לגבי הנושא הפלילי, זה נורא חשוב

אהרן גולדשטיין:  אני ממש שמח שהעלית את הנושא, אני לא יודע מתי זה יעלה ואיך זה יעלה, אבל אני אגיד את זה ככה, לעשות עבודה קלה ולהגיד שכטב"ם של 300 או 400 גרם דומה למטוס 747 וזה כלי טיס ומפה ואילך הרבה חוקים חלים, זה פשוט לא נכון

אהרן גולדשטיין:  להפליל מטיסי רחפנים קטנים או כטב"מים, איך שתקראו לזה, בעבירות פליליות, זה ממש הרבה מעבר לקרמבו

בועז טופורובסקי: בסדר, אל תשכח שגם אם אתה עובר מהירות מותרת בנהיגה זה עבירה פלילית

אהרן גולדשטיין: אני מבין, אבל יש מדרג

אהרן גולדשטיין:  אם אני עשיתי את זה עם משאית או סמיטריילר - - -      

בועז טופורובסקי: נכון, בגלל זה אני רוצה להבין את המדרג

בועז טופורובסקי:  אנחנו נעשה בסוף, היום לא נסיים לדעתי את כל התקנות, אני רוצה לבדוק את המדרג הזה

יובל סגל: שאלה קצרה אם אפשר לייעוץ המשפטי, כי את נגעת פה בנקודה שמאוד מאוד מטרידה אותי

יובל סגל:  התקנות האלה, אני יכול לעמוד בכל התקנות האלה ובכל מיני סעיפים אני אעבור על חוק הטיס

יובל סגל:  אני מאוד אשמח לדעת איך זה עומד

יובל סגל:  למשל אני אתן דוגמה קטנה, סעיף 17 בחוק הטיס אומר הפעלה מסחרית תהיה תחת רישיון הפעלה אווירית, לדוגמה, אני אהיה פטור אם אני עומד בתקנות אבל לא בחוק?      

נעמה דניאל: לדעתי יש תקנה ספציפית שמחריגה את - - -      

יובל סגל: תקנה יכולה להחריג חוק? זה מה שאני שואל

נעמה דניאל: כן

אבישי פדהצור: אני אסביר

אבישי פדהצור:  בגדול חוק הטיס מאפשר לך, ב-168(א) משהו, הוא מסמיך את השר לקבוע כלי או מתקן שלא ייחשב כלי טיס לצורך ההוראות לפי חוק זה

אבישי פדהצור:  זאת אומרת השרה יכולה בתקנות לקבוע שדבר מסוים, למרות שהוא עונה על ההגדרה הפיזיקלית של כלי טיס לא ייחשב כלי טיס לצורך החוק, כולו או מקצתו

אבישי פדהצור:       אנחנו בתוקף הסעיף הזה קבענו בתקנות, אנחנו נראה את זה בהמשך, זה שלב מאוחר יותר, כמה הוראות שלא יחולו על כטב"ם קטן, למשל סעיף 17 לחוק הטיס שדורש רישיון הפעלה אווירית

אבישי פדהצור:  למשל סעיף 60 ולא זוכר כמה, שוב אל תתפוס אותי על המילה, שדורש תעודת כושר טיסה כתנאי

אבישי פדהצור:  זאת אומרת איפה שמצאנו לנכון לקבוע שחובות לפי חוק הטיס שחלות על כלי הטיס המסורתיים לא יחולו על כטב"מים כתבנו את זה במפורש

אבישי פדהצור:  אם חלילה פספסנו משהו אנא תקנו אותנו, אבל לדעתי כן יצרנו איזה שהוא מאגר שאומר שההפעלה הזאת, זה קצת פיקציה של משפטנים, אבל זה מה שמאפשר לך לחיות את היום יום, הדבר הזה הוא כלי טיס לעניין א', אבל הוא לא כלי טיס לעניין ב'

אבישי פדהצור:  זה מה שמאפשר לך את הגמישות

בועז טופורובסקי: מקובל עליך? קיבלת תשובה?      

יובל סגל: אם זה מקובל עליכם, כי אני לא מספיק מבין בחוק

יובל סגל:  אני לא משפטן

בועז טופורובסקי: עליי זה נראה מקובל, אבל אנחנו עוד נבדוק את זה

בועז טופורובסקי:  אני מאוד לא רוצה שילד שיפעיל - - -      

יובל סגל: אנחנו לא בחובבים, אנחנו לא בילדים

בועז טופורובסקי: לא משנה, אבל גם אם הוא לוקח את הכטב"ם, עושה איזה טעות, זה לא כמו לקחת רכב ולנסוע בכביש

ברק דור: יש לי עוד שאלה

ברק דור:  תפיסת המפעיל האווירי כרגע אומרת שאני יכול או לטוס לפי הרישיון או לטוס לפי ההחרגות של המפעיל האווירי שלי, שזה עיריית קרית אונו, שמותר לי לטוס בהם באזור מאוכלס, מן הסתם בעירייה אנחנו חייבים את זה

ברק דור:  מה אני עושה כרגע עם המתנדבים שלי? האם אני יכול לתת להם את ההכשרה הנכונה והרישיון או שאני צריך להחריג אותם אישית כל אחד מהם?      

צבי דינשטיין: לגבי השאלה הזאת, זה גם יופיע אחרי זה בהרשאות

צבי דינשטיין:  אפשר לבקש את ההרשאה, לצורך העניין מתאגיד או ארגון, לא חייב שכל אחד ספציפית, יהיו מוגדרים בהרשאה החריגה מה הקריטריונים

צבי דינשטיין:  לצורך העניין אם ההטסה היא עכשיו מחוץ לקשר עין 100 קילומטר אז יכול להיות שנדרוש שמי שמטיס עם כלי הטיס הזה בהפעלה הזאת צריך כשירויות א' ב' ג', ואם הוא מטיס בקשר עין ובאזור מאוכלס צריך א' ב' ג'

צבי דינשטיין:  נתנו את הדוגמה לפני זה, אלביט, אבל יש להם עכשיו הרשאה חריגה על כלי טיס מסוים להטיס מחוץ לקשר עין, הם לא צריכים שכל 80 המטיסים שלהם יבקשו כל אחד הרשאה חריגה

ברק דור: כלומר אני כרגע כמאושר הטסה באזור מאוכלס יכול להמשיך עם זה או שאני אצטרך מחדש?      

צבי דינשטיין: בהוראות המעבר נאפשר

שמואל כץ: מה שקיבלת נשאר איתך

אבישי פדהצור: אבל צריך לזכור, שוב, היום העולם הזה, אני לא חושב שהוא בהיר לכולם עד הסוף

אבישי פדהצור:  מי שיכול לבקש הרשאה להפעלה חריגה זה הבעלים הרשום, רוצה לומר אם אתה, אבישי, שוב ניקח את חברת אבישי ובנותיו, אני מכנס תחתיי את אברהם, יצחק ויעקב עם הכטב"מים שלהם, אז הואיל ואני לא הבעלים הרשום אני לא יכול לבקש בשמם את ההרשאה להפעלה חריגה

אבישי פדהצור:  הבעלים הרשום הוא מי שמבקש את ההרשאה להפעלה החריגה

ברק דור: אם כך זה בעיה ואני רוצה להתייחס לזה

אבישי פדהצור: אז אולי כדאי שתתייחס כשנגיע לזה

בועז טופורובסקי: עוד מעט נגיע לזה ותתייחס

בועז טופורובסקי:  עו"ד פדהצור, בבקשה, 13א

נעמה דניאל: אולי להגיד מה הם אומרים, בקצרה

אבישי פדהצור: פרק ז' זה פרק החקירות, אם אני לא טועה

אבישי פדהצור:  פרק ג' זה מה שקשור להפעלת כלי טיס, למעט מה שהחרגנו, זאת אומרת הסימון והרישום והמגבלות האלה

אבישי פדהצור:  פרק ד' זה המרחב והפיקוח התעופתי, זאת אומרת זאת החובה הכללית לציית להוראות יחידת נת"א לקיים את הוראות שירותי המידע התעופתי

בועז טופורובסקי: מה זה פרק ז' עוד פעם?      

אבישי פדהצור: פרק ז' זה הפרק של החקירות הבטיחותית, זה פרק שהוא כתוב בחוק הטיס, אבל רת"א לא מאסדרת אותו וזה הפרק שקובע בגדול את החובה של אדם לדווח על מעורבות שלו או על עדות שלו לאירוע בטיחותי ומקים שם את כל המנגנון של החוקר הראשי וחקירת התאונות האוויריות וכו' וכו'

אבישי פדהצור:  אנחנו מביאים את זה כחובתנו כלפי הרשות החוקרת, אבל זה לא משהו שרת"א מרשיינת, מפקחת או אוכפת אותו

אבישי פדהצור:  אבל זה כן צריך להיות פה כי זה חלק מהתפיסה השלמה הכוללת של האחריות לבטיחות

נעמה דניאל: אני חושבת ש'עלולים לגרום להתנגשות' כאן מיותר, כי לדעתי זה כבר מופיע ב –      

אבישי פדהצור: מופיע בהגדרה של מפגע, נכון

נעמה דניאל: מפגע בטיחות

אבישי פדהצור: נכון

אבישי פדהצור:  אנחנו נמחק את זה

בועז טופורובסקי: הערות

אבישי פדהצור: עכשיו ההסברים

בועז טופורובסקי: לא הסברים, שאלות

יובל סגל: שלוש הערות טכניות

יובל סגל:  13א(ב)(1), מצוין שם במקרה של אובדן שליטה וזה קצת מכשול בפני עיוור

יובל סגל:  זה לא ישים להגיד למטיס שהוא צריך לדאוג לבטיחות במקרה של אובדן שליטה של הכלי, כי הכלי הוא במצב של אובדן שליטה, הוא לא יכול לשלוט בזה שלא יקרה כלום

יובל סגל:  זה אובדן שליטה

אבישי פדהצור: ולכן הנוסח הוא יתכנן את הפעלת המערכת כך שבמקרה של אובדן שליטה וכו'

אבישי פדהצור:  הרי יש לך דפ"אות, אחת מהדפ"אות שאתה מתכנן איתה טיסה זה דפ"א של אובדן שליטה ואתה אומר – שנייה, אני רק מסיים את ההסבר ואז תגיד לי למה אתה לא מסכים איתי

אבישי פדהצור:  אחד מהדברים שכרוכים בזה זה לתכנן מה קורה אם אני מאבד שליטה, זאת אומרת האם בהכירי את המערכת ואני יודע שיש לה מערכת הנחתה אוטומטית או שהכטב"ם נשאר לרחף במקום או כל דבר אחר, שוב, אתה המטיס המפקד, אתה מכיר את המערכת, המתווה של ההפעלה שאני מתכנן הוא בטוח, כי, כמו שאומרים בלעז, שיט הפנדס

אבישי פדהצור:  אתה לא יכול לשלול לחלוטין את התרחיש שהוא בעינינו הכי בעייתי בהקשר הזה של אובדן שליטה

אבישי פדהצור:       לכן כשאתה מתכנן את זה, כמו, לא יודע, מי שיורד עם משאית את הירידה לים המלח ויש שם את הרמפות, מה יקרה אם אני מאבד את הברקסים

אבישי פדהצור:  אותו דבר פה

אבישי פדהצור:  זאת לא חובה שאומרת שאתה צריך לשלוט בו כשהוא מאבד שליטה, אלא רק סוף מעשה במחשבה תחילה, זה כלל עברי ידוע

אבישי פדהצור:  תכנן את ההפעלה שלך - - -      

בועז טופורובסקי: כן, אבל התכנון הוא תכנון בסגנון של נהיגה ברכב או תכנון בסגנון של מטיס מטוס? כי להטיס מטוס אני צריך לקבוע מסלולים ולקבוע זה

בועז טופורובסקי:  לנסוע ברכב, ברור שאני צריך למנוע

צבי דינשטיין: אני אתן דוגמה

צבי דינשטיין:  יש מערכות שאתה מטיס שאתה קובע שנגיד כשאין שליטה או יש בעיה בתקשורת המטוס חוזר בצורה בטוחה לנחות

צבי דינשטיין:  חלק מהדברים של תכנון, חלק מהחבר'ה מכירים את זה, אם עכשיו אנחנו יודעים שאנחנו נמצאים במקום מסוים, לא לתת לו עכשיו נתיב שינמיך ויתנגש בבניין

צבי דינשטיין:  זה חלק מהדברים שאתה יכול באובדן שליטה

צבי דינשטיין:  או שאתה מתכנן את המערכת כמובן

יובל סגל: אובדן שליטה זה כותרת מאוד מאוד רחבה ואתה מטיל פה אחריות על מקרים שלא בהכרח בשליטת התכנון מראש

יובל סגל:  קח את הדוגמה הכי פשוטה שיש היום, כל יום כולנו חווים אותה, אנחנו מאבדים קליטות לוויינים והכלים מתחילים לטייל

אבישי פדהצור: זה טוב?      

עומר דהן: אבל זה לא אובדן שליטה

אבישי פדהצור: קודם כל זה כן אובדן שליטה, כי - - -      

יובל סגל: לא, זה לא אובדן שליטה, זה לא מדבר על טוב או לא טוב, אני לא יכול להבטיח מראש שזה לא יקרה

צבי דינשטיין: אתה יכול להבטיח שזה יקרה

אבישי פדהצור: אני מוכן לקבל את ההערה במקרה של תקלה

עומר דהן: בסדר, במקרה של תקלה

אבישי פדהצור: מבחינתי זה הגיוני, זה אפילו עוד יותר מרחיב

קריאה: אבל שיבוש GPS זה גם תקלה

עומר דהן: יש תקלות שהכלי נשלט לחלוטין וזה בסדר

אבישי פדהצור: אז מקובל עלינו שבמקום 'אובדן שליטה' 'במקרה של תקלה'?      

עומר דהן: כן

צבי דינשטיין: אבל, שוב, הסעיף הזה אומר שאתה מתכנן את ההפעלה שגם אם דבר כזה יקרה הסיכון יהיה מזערי לצורך העניין

צבי דינשטיין:  אפילו הדוגמה הטובה שנתת של GPS, אם אתה עכשיו הטסת עשרה מטרים וראית שיש הרבה בעיות ואתה רוצה לעשות הטסה נוספת באזור אז אתה מתכנן את הדבר הזה שגם אם הדבר הזה יקרה לצורך העניין הנזק יהיה מזערי

יובל סגל: זה נכון, צחי, אבל זה לא משהו שאפשר לתכנן

צבי דינשטיין: מדובר פה על תכנון, כמובן שיכול להיות מצב שתכננתי, עשיתי את כל הדברים שאני צריך וקרתה איזה שהיא תקלה שעדיין נוצר נזק

צבי דינשטיין:  זה לא אומר שאתה חורג מהתקנה כי כן תכננת את זה

יובל סגל: אבל זה כן, כי אני לא יכול לתכנן הכול

יובל סגל:  אני יכול להגיד, אוקיי, הנה החירומים שאני צופה שיכולים לקרות, אבל בסוף אני לא יודע הכול מה יכול לקרות

צבי דינשטיין: גם בטיסה של מטוס מאויש הטייס יכול להיות הכי כשיר בעולם והכלי הכי כשיר בעולם ובסוף יהיה אירוע שייגרם נזק

צבי דינשטיין:  זה לא אומר שהוא לא תכנן את - - -     

בועז טופורובסקי: צחי, אבל זה לא שאני צריך להגיש תוכניות טיסה, כן? אני מטיס-מפקד, אני יכול להגיד, שימי לב שיש שם בניינים של אם הבטרייה עוד עשר דקות תחזיק, שלא - - -      

צבי דינשטיין: דוגמה מצוינת

בועז טופורובסקי: זה בסדר, נכון?      

צבי דינשטיין: כן

אבישי פדהצור: וזה להבדיל מ: טוסי, בעזרת ה' ועל הבאב-אללה ויהיה בסדר

אבישי פדהצור:  'יהיה בסדר' זה לא בסדר

בועז טופורובסקי: בישראל מישהו אומר כזה דבר?      

יובל סגל: יש לי עוד שתי הערות

יובל סגל:  לגבי סעיף (ג), מטיס-מפקד שסטה מהוראות לפי החוק, יש לזה סעיפים בחוק הטיס, אני לא כל כך מבין למה זה מופיע פה ספציפית פה בתקנות

יובל סגל:  סעיף 76

אבישי פדהצור: אני אסביר למה כתבנו את זה כאן, זה דבר שאולי יחזור על עצמו עוד מעט, אבל בגדול מה זה ההסדר הזה? ההסדר הזה הוא נגזרת של האחריות של המטיס המפקד

אבישי פדהצור:  אני אמרתי קודם שהמטיס המפקד אחראי להכול מכל כל ולכן יכול להיות שבמסגרת האחריות הזאת שלו הוא יצטרך להפר את התקנות, לפעול בניגוד לתקנות

אבישי פדהצור:  למשל פתאום יש איזה שהיא תקלה, בוודאי בכלי טיס מאוישים, ויש לו תוכנית טיסה והוא חייב לטוס לפי תוכנית הטיסה, אבל בשביל לטפל באותה תקלה ולהציל את הנוסעים הוא חייב להפר את תוכנית הטיסה

אבישי פדהצור:  זה הגנת הכורח או הצורך או הדברים האלה במשפט הפלילי

אבישי פדהצור:      בחוק הטיס, בשביל לאפשר למטיס המפקד או לטייס המפקד לממש את האחריות שלו הוא אומר לו מותר לך לעשות את זה, אבל רק תדווח ותעשה את זה מסודר בשביל שזה לא יהיה שכל פעם שלא בא לך לטוס לפי ההוראות של הבקר אז אתה עושה מה שעולה לך ואחרי זה אומר זה היה חירום, זה היה חירום

אבישי פדהצור:       הסיבה שאנחנו כותבים את זה גם כאן בנוסף על חוק הטיס, זה חלק מהתפיסה, שוב, של להפוך את התקנות האלה, וזה דבר שחוזר על עצמו, למכלול שלם

אבישי פדהצור:  כי אם לא הייתי כותב את זה פה אז היה בן אדם בא ומקשה, וגם שמענו את זה מקרב ציבור בעלי העניין כשכתבנו את התקנות ועברנו איתכם על הערות הציבור, חבר'ה, אל תשלחו אותי ללקט הוראות מחוק הטיס, כאילו לעניין אלכוהול וסמים תלך לפרק זה ולעניין טייס-מפקד תלך לזה, תנסו עד כמה שאתם יכולים במגבלות החוקיות והניסוחיות שלכם לכלול לי בקובץ הזה את הכול, שאני לא אצטרך לטרוח ולהתאמץ יותר מדי

אבישי פדהצור:       אז גם אם חוקית אתה צודק, ואני חושב שאתה צודק, לא השוויתי את הטקסטים עד הסוף, אבל יש היגיון במה שאתה אומר, אני חושב, שוב, שחלק מהשירות שאנחנו מנסים לעשות פה זה לכלול את ההוראות הרלוונטיות תחת אותה קורת גג

יובל סגל: אני מקבל את התשובה, אבל השאלה אם זה נכון לגבי הכול

יובל סגל:  האם אתה אומר, זה התקנות שלי ואני לא פותח שום מסמך אחר, או שאתה אומר, אבל יש גם חוק הטיס?      

אבישי פדהצור: אלא אם כן הפנינו אותך

יובל סגל: אלא אם כן הפנית אותי, מקובל

יובל סגל:  תשובה טובה

בועז טופורובסקי: אבישי, רק אפשר שהדיווח למנהל יהיה, זו הערה של חבר הכנסת ברוכי, הערה נכונה, במקוון, לא רק בכתב, שלא תבקשו פקס או דואר

אבישי פדהצור: אני לא יודע איך זה עובד היום בפועל

יובל סגל: זה מקוון היום

עומר דהן: זה עובר דרך משרד לחקירות בטיחות בתעופה וזה עובר ישירות לרת"א

יובל סגל: יש כפל דיווח במקוון

בועז טופורובסקי: אבל אפשר לעשות את זה מקוון פעם אחת במקום –? לא יודע

בועז טופורובסקי:  אני רואה בכתב אני מודאג

אבישי פדהצור: אם אומרים שיש לזה תמיכה מקוונת אפשר לעשות את זה באופן מקוון ואז אפשר בכתב באופן מקוון ולא בכתב ובאופן מקוון, אבל חוקית הדיווח לחוקר הראשי ולרת"א אלה שני דיווחים שונים, זה נקבע בחקיקה ראשית, זה לא משהו שאני יכול לשנות בתקנות

אבישי פדהצור:  אבל לקבוע פה שהדיווח למנהל יהיה באופן מקוון, אם אין התנגדות מקצועית אז בוודאי שמשפטית אין שום מניעה

יובל סגל: הערה אחרונה

יובל סגל:  לגבי 13א(ב)(5)(א)

יובל סגל:  הנושא הזה של מטיס-מפקד יסרוק את המרחב האווירי

יובל סגל:  אני לא מבין איך זה ישים, לסרוק מרחב אווירי

אבישי פדהצור: שוב, השאלה מה זה מרחב אווירי

אבישי פדהצור:  אף אחד לא מצפה ממך לראות את כל השמים בכל ישראל, את כל המרחב התעופתי של ישראל, וגם כתוב פה במפורש, 'המרחב האווירי בו מופעל הכטב"ם הקטן', מה שנקרא אתה צריך להסתכל על הבועה שסביבך ולראות שאין שם פתאום מסוקים של המשטרה שעובדים, או שאין שם פתאום איזה שני עגורנים שהיתמרו שלא היו שם אתמול

אבישי פדהצור:  אתה לא אמור לראות עכשיו, אם אתה עומד נניח על גג משכן הכנסת אתה לא אמור לראות, כשאתה מפעיל, שוב, כטב"ם קטן בקשר עין, מה קורה בבאר שבע

יובל סגל: לא, דיברתם פה על האזור שבו מופעל הכטב"ם, אבל עדיין לסרוק לפני

יובל סגל:  אולי היה שם מסוק קודם?      

שמעון מנטאל: אבל זה א'-ב' של מטיס כטב"ם

שמעון מנטאל:  אני לא מצליח להבין מה אתם רוצים

שמעון מנטאל:  יושב ראש הוועדה, אני חייב להגיד משהו מהצד - - -     

בועז טופורובסקי: המשטרה תצטרך לאכוף את כל זה אז כדאי להקשיב

שמעון מנטאל: יש פה איזה שהיא תחושה, שאני רואה את זה כאן מהצד האוכף והמצד של האחריות האישית, רוצים שהמטיסים יטיסו כטב"מים אבל שלא תהיה עליהם שום אחריות ושום דבר

שמעון מנטאל:  אי אפשר

שמעון מנטאל:  אתה הולך ומטיס כטב"ם, אתה לא מסתכל בשמים לראות אם אין מטוס ריסוס שמרסס? אתה לא מסתכל אם אין איזה שהיא אנטנה? זה א'-ב' של מטיס כטב"ם

שמעון מנטאל:  אי אפשר לא לרשום את הכלי, לא לעבור את הזה, לא - - -     

יובל סגל: אתה צודק, אני אסביר למה אני אומר את זה

יובל סגל:  כי אנחנו בסעיף שמדבר על המטיס-מפקד ולא על המטיס

יובל סגל:  המטיס-מפקד יסרוק את השמים

יובל סגל:  כשאני שולח עובד, המטיס-מפקד הוא לפעמים לא המטיס

איציק בן שבת: בסדר, זה כמו שאתה נותן לתצפיתן ואתה אומר לו תסתכל ותראה

איציק בן שבת:  זה היינו הך

שמעון מנטאל: אבל טיפה גם אחריות שלנו

בועז טופורובסקי: לגבי מה שהוא אומר על מטיס-מפקד, בעצם הוא חייב להיות באזור

בועז טופורובסקי:  אלא אם כן זה הרשאה חריגה

עומר דהן: באזור, אבל הוא לא תצפיתן

עומר דהן:  זאת אומרת יכול להיות פה מצב שהוא הסמיך מישהו ויושב ליד

בועז טופורובסקי: אז אנחנו מקבלים את ההסמכה, זה בסדר

קריאה: כן, זה יכול להיות גם ילד בן עשר

עומר דהן: יש לי שאלה לגבי 13א

עומר דהן:  אבישי, זו התקנה שמגדירה את העניין שלפיו אני רושם שעות טיסה? שעות הטסה?      

אבישי פדהצור: לדעתי לא

אבישי פדהצור:  כל הנושא של רישום שעות טיסה והטסה, לדעתי, צחי, תקן אותי כשאטעה, הוא לא רלוונטי יותר

עומר דהן: אבל הוא יכול להיות רלוונטי אם אני רוצה להוכיח ניסיון לצורך הפעלה שהיא יותר מורכבת

אבישי פדהצור: לצורך הרשאה להפעלה חריגה, אין דרישות פורמליות

עומר דהן: אין דרישות פורמליות, אבל איך אני מחר בא - - -     

קריאה: אין לך סע"מ, איפה אתה רוצה לרשום?      

עומר דהן: זה לא קשור לסע"מ, זה קודם כל לוג-בוק של מטיס, דבר שני, אנחנו מנהלים עדיין לוג-בוק של מערכת, מי שעובד במסודר, כדי לדעת כמה היא טסה ולנהל אותה בטיחותית, דבר שלישי, מחר אני אבוא ואבקש פטור ממשהו ויגידו תוכיח שצברת ניסיון X אני צריך לדעת איך אני מתעד אותו

עומר דהן:  פה רשום שמרגע שהכטב"ם הקטן מוכן לתזוזה לצורך המראה ועד עצירתו המלאה, בסוף להפעלה וכיבוי מערכת ההנעה העיקרית שלו

עומר דהן:  האם לצורך העניין לזה אני מתייחס כשאני רושם שעות? מי שלא רוצה שלא ירשום

אבישי פדהצור: זו שאלה שהיא בכלל לא קשורה לתקנות האלה, כי יש הוראה מאוד מאוד דומה לכלי הטיס המאוישים, שם אני לא יודע איך הולך הרישום

עומר דהן: ופה שונה לגבי האחריות של כמטיס

אבישי פדהצור: הנפקות פה היא שברגע שאין לי בתקנות אלה חובת רישום וכל הרישום, כמו שאתה אומר, נעשה לצרכים פנימיים, אז בראייתי מה שהכי חשוב זה שכשאתה עושה את הרישום שהוא ישקף את מה שהיה

אבישי פדהצור:  זאת אומרת אם אתה רוצה לבוא לרת"א עם 100 שעות שבהן היית מטיס-מפקד לפי 13א, אל תכתוב הייתי 100 שעות ניסיון בתור זה, תכתוב 100 שעות ניסיון כמטיס-מפקד לפי 13א

אבישי פדהצור:  שזה יהיה ברור שזה מהרגע ועד הרגע, זאת אומרת תשקף את המציאות

עומר דהן: בסדר, אני רק רוצה שרת"א יקבלו את זה

עומר דהן:  אני אתן לך מצב קצת הזוי, אם מחר, בגלל שהגדרה בחוק הטיס לטייס-מפקד כוללת את מטיס הכטב"ם אני מחר יכול לבוא אליך עם שעות טוטאל טיים שנצברות ל-1,500 שעות ולבקש ATPL

אבישי פדהצור: אבל כמו שאמרתי מקודם, הואיל ואין דרישות פורמליות בתקנות האלה לצבירת ניסיון וזה רלוונטי אולי במשתמע לצורך הרשאה להפעלה חריגה, אז אתה צריך להפעיל את השכל הישר שלך ולעשות את הרישומים שלך ורת"א מן הסתם תפרסם איך מחשבים את זה ובא לציון גואל

עומר דהן: בסדר גמור

בועז טופורובסקי: חבר הכנסת ברוכי, אנחנו יכולים להצביע על סעיף 13 ו-13א

בועז טופורובסקי: אושר

בועז טופורובסקי: 13 אנחנו בעד

בועז טופורובסקי: אושר

בועז טופורובסקי: 13א אנחנו בעד, עם התיקונים כמובן

בועז טופורובסקי:  בבקשה, 13

אבישי פדהצור: 14, השלכה או ריסות

אבישי פדהצור:  על (א) אנחנו מוותרים כי מחקנו

אבישי פדהצור:  אני גם יכול להסביר למה מחקנו

בועז טופורובסקי: לא, נמחק

בועז טופורובסקי: למה רק חקלאי? אתה לוקח בחשבון שרק חקלאי יטיל משהו?      

אבישי פדהצור: תיכף נסביר

בועז טופורובסקי: אם יהיה כטב"ם שמטיל פליירים לחברות שיווק והוא יאושר?      

אבישי פדהצור: יש הסדר אחד ויש הסדר שיגיע בחסות, תיכף אני אפרט, אבל היועצת המשפטית אמרה, בצדק, שלא סיימתי את ההקראה

אבישי פדהצור: נתחיל, ננסה לעשות את זה בסדר ובבהירות

אבישי פדהצור:  קודם כל אני אסביר למה ויתרנו על תקנת משנה (א)

אבישי פדהצור:  בגדול יש לנו בחוק הטיס הוראה כללית שאוסרת הפעלת כלי טיס באופן שיש בו כדי לסכן חיים ורכוש וכו' וההוראה הזאת חלה בלאו הכי ולכן בהקשר הזה לא מצאנו לנכון – לכתחילה כתבנו אותה גם בתקנות האלה ואז אמרנו שזה מיותר כי בלאו הכי היא כתובה שם באופן מאוד מאוד ברור, אז אין צורך בביאורים ובהתאמות דווקא להקשר הזה של כטב"ם קטן

חן רייז: סליחה, אבישי, לא אמרנו שאנחנו כותבים פה בתוך התקנות שהכול יהיה ברור?      

אבישי פדהצור: אז זאת אחת מהדילמות, כמו שאמרתי קודם

אבישי פדהצור:  האיסור על הפעלה פזיזה או מסוכנת הוא איסור שקיים לנו בחוק הטיס עצמו וזה חל על כל כלי טיס, זה איסור שקיים לנו כעבירה פלילית ב-338 לחוק העונשין, אז לא ראינו צורך משפטי וגם הנגשתי, בהקשר הזה כשאנחנו מדברים על הנגשת התקנות לציבור, בלהוסיף את החובה הכללית הזאת גם לתקנות האלה באופן פרטני

אבישי פדהצור:  זה נראה לנו משהו, שוב, אין בו נזק משפטי, אבל גם אני לא חושב שיש בו בהקשר הספציפי הזה איזה שהיא תועלת

חן רייז: לדעתי דווקא זה יכול יותר להועיל מלגרוע, כי אם ביקשו מכם שכל האסדרה תהיה בתקנות אז עדיף שכבר יהיה בתקנות ולא יגידו לך, אה, אבל לא ידעתי כי אמרנו שכל מה שבתקנות יהיה רק בתקנות

אבישי פדהצור: על זה אני אגיד שני דברים, חוץ מזה שאת צודקת, אבל, ויש אבל

אבישי פדהצור:  אחת, החזון שלנו שרוב ההוראות תהיינה גם בתקנות האלה הוא חזון, כי יש הרבה מאוד הוראות כלליות שלא נמצאות כאן, למשל לא העתקנו לכאן את כל פרק ז' לחוק הטיס שנוגע לחקירות, לא העתקנו לכאן את כל פרק ד' שנוגע למרחב האווירי ובהרשאה להפעלה חריגה לא העתקנו לכאן את כל תקנות התיעוד שרלוונטיות

אבישי פדהצור:  זאת אומרת שעדיין יש הפניות למסמכים חיצוניים

אבישי פדהצור:  בראייתנו האיסור להפעיל באופן שיש בו כדי לסכן חיים או רכוש של אחר הוא כל כך טבוע באדם ובמהות שלנו כאנשים שלא רוצים להזיק לאחר שלכתוב אותו כאן שוב פעם זה לא משהו שמבאר או מעיר את ה - - -     

בועז טופורובסקי: כן, אבל היא כמשטרה צריכה, עכשיו מישהו יסכן חיים, הוא יבוא יגיד לה: איפה זה רשום?      

אבישי פדהצור: מבחינת המשטרה איפה זה רשום, אני מכיר לפחות שני מקומות בשלוף, אחד זה 338 לחוק העונשין, ששם כתוב שלא יפעיל אדם בין היתר כלי טיס באופן שיש בו כדי לסכן חיי אדם או רכוש, ובנוסף יש לנו עבירה פלילית בחוק הטיס, 142(ב)(6) או (7), אני לא זוכר את מספרה - -      

נעמה דניאל: (7)

אבישי פדהצור: - - שאומרת שמי שמפעיל כלי טיס, וכטב"ם הוא כלי טיס, בניגוד להוראות לפי החוק באופן שיש בו כדי לסכן חיי אדם או רכוש דינו מאסר שלוש שנות מאסר

בועז טופורובסקי: אני חלום שלי לראות מרדף משטרתי, אבל של כטב"מים, כטב"מים עם צ'קלקה

נעמה דניאל: אפשר להוסיף את זה

נעמה דניאל:  זה צריך להיות נוסח זהה למה שיש בחוק, כי אני חושבת שאחת ההערות הייתה שהנוסח לא היה בדיוק זהה למה שיש בחוק ואז זה יוצר איזה פער שלא ברור איזה –      

אבישי פדהצור: אז אם מוסכם על כולם שנוסיף, אני רק אקרא את ההוראה מתוך החוק

בועז טופורובסקי: החוק תמיד גובר

בועז טופורובסקי:  רק שזה יהיה כמו החוק, אבל זה באמת לא כל כך משנה

בועז טופורובסקי:  אם זה חשוב לכם כמשטרה, בסופו של דבר תמיד יבואו אליכם בטענה על כל מה שלא - - -      

חן רייז: כן, וזו גם המהות בעצם של האכיפה המשטרתית, המשטרה תאכוף את מה שמסכן חיים

בועז טופורובסקי: אין בעיה

בועז טופורובסקי:  אם המשטרה מבקשת יש מקום כן להוסיף את זה, אבל בהתאם לחוק

אבישי פדהצור: אז רק נסכים שזה אותו נוסח שמופיע היום בחוק הטיס בסעיף –      

נעמה דניאל: 72(א)

עמרי בישור: אני רוצה להוסיף עוד משהו לעניין פגיעה באדם או ברכוש

עמרי בישור:  בסופו של דבר יש הפעלות שכן יכולות לפגוע ברכוש, למשל הפעלה חקלאית

עמרי בישור:  אנחנו טסים מעל שדה של אדם X ויכול להיות שבגלל משב רוח פוגעים בשטח Y

עמרי בישור:  אם אנחנו עלולים לסכן בני אדם זה לא בסדר, אנחנו צריכים להימנע מהטיסה, אבל אם יכול להיגרם כאן נזק לרכוש, בסופו של דבר צריך לפצות

עמרי בישור:  אבל אי אפשר להימנע מכל טיסה שיכולה לגרום נזק לרכוש

עמרי בישור:  ההשלכה עצמה, אנחנו מטילים חומר הדברה לצורך העניין

אבישי פדהצור: אם זאת הערה שהיא קונקרטית לתקנה הזאת אז, כמו שאמרנו, תנהל את הסיכונים שלך

אבישי פדהצור:  הטיעון הזה לפיו אני הולך לעשות עכשיו משהו לצרכיי או אפילו לפרנסתי ולמחייתי ואם זה יכול להזיק למישהו אחר אז לא נורא, הכי הרבה הוא יתבע אותי ואני אפצה אותו, זה משהו שלי כמאסדר מאוד מאוד קשה להגיד ואללה, נשמע לי הגיוני

אבישי פדהצור:  בראייתנו, בראייה של כל בטיחות התעופה האזרחית, אני חושב כל היחסים של בן אדם לחברו, מה ששנוא עליך אל תעשה לחברך

אבישי פדהצור:  אתה לא יודע לעשות את ההפעלה בצורה בטוחה תימנע ממנה

עמרי בישור: אמרת בעצמך קודם לכן שאי אפשר להימנע מכל הסיכונים

אבישי פדהצור: אתה לא אמרת שיכול להיות אחד למיליון שאיזה משב רוח בלתי צפוי, למרות שעברתי את בחינות המטאורולוגיה ובדקתי את התחזיות ואת התצפיות הרלוונטיות פלוס תחנת מזג אוויר פרטית שלי, תבוא ותוכיח לי שבמקרה הזה – תוכיח לעצמך קודם כל שבמקרה הזה היה משב רוח של 1 ל-5,000 שנה, אף אחד לא מצפה ממך למנוע את הסיכון הזה, אבל אתה דיברת כאילו בתום לב, שזה בסדר, אני מבין את הראייה המקצועית שלך, שאני טס ב-א' ויכול להיות שאני אזלוג ל-ב' או ל-ג'

אבישי פדהצור:  זה משהו שאני כמאסדר לא יכול לבוא ולהגיד לך: סבבה, תכה את רון כמה שבא לך כל עוד לא באמת כואב לו

אבישי פדהצור:  מבחינת החוק ומבחינת התקנות ומבחינת החברה, כאתוס מוסרי, אל תזיק, do no harm

שמואל כץ: אני רוצה עוד פעם משהו להכניס אתכם לתמונה

שמואל כץ:  אנחנו מאסדר, החובה שלנו לדאוג לציבור, אם ניקח מטוס מרסס, מטוס מאויש שעושה ריסוס חקלאי, אם הוא חושב שבמהלך הריסוס שהוא מרסס חלקה א' הוא יגרום נזק לחלקה ב', אז א', שלא יטוס, ב', שיטוס ושינקוט בכל צעדי הזהירות, שיגיד לחקלאי שהוא מרסס לו את החלקה: תקשיב, בפאתים של החלקה אני לא מרסס, זה תעשה ריסוס עם טרקטור, למה? כי אני יכול לפגוע במישהו אחר

שמואל כץ:  בדיוק אותו דבר בשביל לשמור על הרכוש של הציבור זה מה שאנחנו דורשים מכם

שמואל כץ:  אם אתה חושב שיש סיכוי שתגרום למישהו אחר, אל תעבוד, תגיד לו שירסס עם טרקטור

שמואל כץ:  אתה חושב שאתה יכול לנקוט בצעדי אפחות שיקטינו את הסיכון? תעשה את זה

שמואל כץ:  אבל לפטור אותך בתקנות מנזק לרכוש? מה עם טובת הציבור? מה עם החקלאי שנמצא בחלקה ליד? מי ישמור עליו?      

קריאה: שוב פעם, אחריות המטיס

עמרי בישור: יש בסוף אחריות ויש עניין של פיצוי אם קורה נזק, וחבל שיצא מכאן טל, נציג חברת הביטוח, אבל אחת התביעות הכי נפוצות בעולם החקלאי זה זליגה של חומר לחלקה סמוכה

עמרי בישור:  אי אפשר לצמצם את זה במאת האחוזים

שמואל כץ: כאחד עם רקע חקלאי תאמין לי כשאתה זורע, שותל, שום נזק כספי לא יפצה אותך על הנזק

שמואל כץ:  אני כמאסדר, אני כמדינה, צריך לדאוג לחקלאי שהחלקה שלו משיקה לחלקה שאתה עושה עליה עבודת ריסוס

שמואל כץ:  זה התפקיד שלי, לא לשמור עליך, לשמור עליו

שמואל כץ:  אני מטיל עליך במסגרת התקנות את החובה, אני לא רוצה להחיל עליך חובת SMS וחובות זה, אתה יודע מה המשמעויות של כל הדברים האלה, אבל מעצם זה שאני אומר לך בתקנה שאתה צריך להימנע מנזק לרכוש ואתה צריך לעשות, מה לעשות אתה אמור לדעת, אם אתה חושב שאתה לא יודע אז תגיד לזה שהזמין את העבודה שאתה לא יודע לעשות את העבודה

עמרי בישור: יודעים לעשות את זה, פשוט יש מקרים שהם מקרים חריגים

בועז טופורובסקי: היועצת המשפטית רוצה להתייחס לנקודה הזאת

נעמה דניאל: בדיוק לנקודה הזאת וגם להסב את תשומת לב הוועדה, הכלל שמבקשים לקבוע כאן זה שאדם לא ישליך חפץ ולא ירסס חומר מכטב"ם קטן, מטיס-מפקד לא יתיר השלכה או ריסוס כאמור אם יש בכך כדי לסכן חיים או רכוש של אחר

נעמה דניאל:  אני רק רוצה להסב את תשומת הלב שלפי התקנות היום זה לא הכלל, כלומר הכלל הוא שאסור להשליך או לרסס אלא אם כן מנהל רת"א התיר לעשות את ההשלכה או את הריסוס

נעמה דניאל:  אז קודם כל להפנות את תשומת הלב לפער בין הנורמות שנקבעות כאן

בועז טופורובסקי: עכשיו מותר כל עוד לא מסכנים מישהו אחר

בועז טופורובסקי:  מקודם לא היה מותר בכלל אלא אם כן הוא אישר, עכשיו מותר אלא אם כן מסכנים אחרים

שמואל כץ: זה מה שאנחנו אומרים, שבאנו להקל

שמואל כץ:  אין ספק שכלי טיס בלתי מאויש לריסוס, גם נכניס את זה לפרופורציות, הם לא מרססים כמו שמרססים מטוסי ריסוס, הם מרססים ביחס למה שעושים מטוסי ריסוס, אני מקווה שבעתיד הם יעשו את מה שעושים מטוסי ריסוס, זו צריכה להיות השאיפה, שכלי טיס בלתי מאוישים יעברו מעל חוטי חשמל ולא אנשים במטוסים, זה לפחות החזון שלי

שמואל כץ:  אבל אתם עושים ריסוסים ביולוגיים, עושים השלמות של ריסוסים, אני יודע בדיוק מה אתם עושים, הייתי בשדה תימן, ראיתי בדיוק מה אתם עושים - - -      

עמרי בישור: אני לא יודע מי יש בשדה תימן, ההיקפים שאנחנו עושים לא קטנים מכימניר ותלם, מכיר את זה צחי, מכיר את זה עמי

שמואל כץ: אני חושב שלא, אבל לא משנה, לא נתווכח על זה כאן

עמרי בישור: יש עובדות

שמואל כץ: אני לא חושב שאתם עושים יותר ממה שעושים כימניר ותלם, אולי אתם מתקרבים, אבל בטח שאתם לא עושים יותר מהם

שמואל כץ:  מה שאני מתכוון להגיד זה רק את הדבר הבא, דווקא מכיוון שאנחנו חושבים שכלי הטיס הבלתי מאויש זה משהו שהוא מדויק, שאפשר לתכנן אותו כמו שצריך, שפוטנציאל הנזק שלו ניתן לשליטה, בניגוד למה שיש בפרק 11, אם אני לא טועה, שהוא חייב לקבל הרשאה ממני באופן אישי, כאן אני אומר לא, אתה לא צריך לקבל ממני הרשאה באופן אישי, אבל לצד זה חלה עליך חובת הזהירות כדי לא לפגוע ברכוש של מישהו אחר

בועז טופורובסקי: אבישי, שאלה לגבי סעיף (ד)

בועז טופורובסקי:  קודם כל להוסיף גופי הצלה אנחנו רוצים, בכלל

אבישי פדהצור: לגבי העניין הזה, בשביל שהנורמה תהיה מדויקת אנחנו צריכים להבין מי הם אותם גופי הצלה

בועז טופורובסקי: זה לפי חוק

אבישי פדהצור: אני אסביר את הרציונל ואז אולי נתפור את החליפה לפי המידות של הקליינט

אבישי פדהצור:  הרציונל פה בתקנת משנה (ד) זה שיש אירועי חירום שבהם מופעלים כלי טיס על ידי כל מיני רשויות ביטחון או גופי עזרה ראשונה, שבהם יש גם מגזר שלישי

אבישי פדהצור:  הכלל אומר ברגע שאתה כמטיס מזהה כזה אירוע שמור מרחק, אין לך מה לחפש שם

אבישי פדהצור:  אם אתה לא חלק אורגני - - -      

בועז טופורובסקי: חמישה קילומטרים, תיכף נדבר על זה, אלא אם כן יש אישור של הגוף

בועז טופורובסקי:  אני לא יודע איך יש אישור של הגוף

בועז טופורובסקי:  נגיד אני מטיס, פתאום יש שריפה, איך אני יודע שיש שריפה?      

יובל סגל: אתה שואל שאלה מדהימה ואפשר בבקשה לתת פה הערה? יש NOTAM'ים לדבר הזה

יובל סגל:  אני מזכיר, אנחנו לא מדברים פה על חובבים

שמואל כץ: לא, לא, לא

יובל סגל: שנייה, אנחנו מדברים פה לא על חובבים שסתם מטיסים רחפנים, אנחנו מדברים פה על ציבור של מטיסים מקצועיים, היה רק אירוע אחד בינתיים בהיסטוריה של המדינה הזאת והוא היה בין הכבאות למשטרה, אף אחד לא הפריע להם לעבוד, וזה בסדר שזה קרה, כולם ניסו לעשות רק טוב

שמואל כץ: אתה טועה

יובל סגל: אני שמח על התיקון

יובל סגל:  בכל מקרה מטיס מקצועי מחויב לקרוא NOTAM'ים, אם יש סגירה אווירית איפה שהוא הוא לא טס

שמואל כץ: לא, אל תטעה

שמואל כץ:  אני מבקש שלא תטעה

יובל סגל: תקן אותי

שמואל כץ: עכשיו יש תאונה, מה, נראה לך שאחרי דקה מוציאים NOTAM?      

עומר דהן: זאת המערכת שאמורה להיות

עומר דהן:  איך אני אמור לדעת?      

אהרן גולדשטיין: איך אני אמור לדעת אם יש ברדיוס שלי תאונה?      

עומר דהן: זה קומונסנס, בן אדם רואה כלי טיס הוא צריך להפריד מהם, זה קשר עין

שמואל כץ: חבר'ה, אני רוצה לשאול אתכם שאלה, כתבתם פעם NOTAM? לא, נכון?      

עומר דהן: כן, האמת יצא לי

עומר דהן:  בסגירות אוויריות יצא לי

שמואל כץ: תקשיב, עכשיו הייתה תאונה בצומת פצאל, א', מודיעין טיס יושב בנתב"ג, הוא בכלל לא יודע שיש תאונה בצומת פצאל

שמואל כץ:  מגיע גורם ביטחון ולוקח אחריות על האירוע, משטרת ישראל בדרך כלל או אם זה שריפה כב"ה באמצעות משטרת ישראל

שמואל כץ:  מהרגע שזה קורה עד הרגע שזה מגיע למודיעין טיס, מפרסמים את ה-NOTAM ועד שאתה קורא כבר פינו את הפצועים לבית חולים, כבר הרופא ניתח אותם

שמואל כץ:  זה לא עובד ככה

שמואל כץ:  כשקורה אירוע חירום בזמן אמיתי, ואתה רואה, אתה נמצא שם - - -     

אהרן גולדשטיין: חמישה קילומטר - - -      

שמואל כץ: חלה החובה עליך

שמואל כץ:  אל תגיד לי NOTAM ושמה-NOYAM, חלה החובה עליך

שמואל כץ:  דרך אגב חובת זהירות של כל בן אדם

עומר דהן: אתה צודק, ובשביל זה יש הפרדה - - -      

שמואל כץ: ראית? תתרחק

שמואל כץ:  לאן להתקשר? מה המספר של המשטרה? 100

שמואל כץ:  מה המספר של כב"ה? אתה יודע, נכון? מה המספר של מד"א, אלה המספרים, כל אזרח במדינת ישראל יודע לאן להתקשר, תתקשר, תשאל שאלה תקבל תשובה

אהרן גולדשטיין: אבל חמישה קילומטר אני לא רואה

עומר דהן: אנחנו לא יודעים את זה

יובל סגל: אתה יודע אם יש עכשיו שריפה חמישה קילומטר מפה?      

בועז טופורובסקי: בסדר, זה לאו דווקא אם הוא יודע, רשום כאן נוכח

עומר דהן: מה זה נוכח?      

שמואל כץ: חבר'ה, חבל שאני אומר את כל הדברים האלה, אבל באמת יושבים פה חברי כנסת, יש שריפה עכשיו, מחליטה משטרת ישראל לאור בקשה של כב"ה להטיס מטוסי ריסוס

שמואל כץ:  כמו שאתם יודעים, מטוסי ריסוס לא מגיעים לריסוס בצורה אנכית, הם טסים, תופסים גובה, עושים יעף של זה וזה

שמואל כץ:  אז כן, הוא לא מגיע מתוך השריפה, הוא מגיע ממגידו או מקדמה, חמישה קילומטרים אתה נמצא ממנו, הוא יורד נמוך בשביל להגיע ליעף של שריפה, אתה יכול לסכן אותו

עומר דהן: אין לנו ויכוח, רק איך אנחנו יודעים איפה זה?      

אהרן גולדשטיין: מאיפה אני יודע שהוא שם? שיש שריפה?      

שמואל כץ: למה חמישה קילומטר ולא ארבעה וחצי?      

עומר דהן: מדורה זה שריפה?      

שמואל כץ: למה שני קילומטרים ולא שלושה קילומטרים? למה? ככה

שמואל כץ:  כי זה ניהול הסיכונים שאנחנו עשינו

שמואל כץ:  כשתהיו במקום שלנו תעשו את ניהול הסיכונים שלכם ותגידו משהו אחר

שמואל כץ:  מישהו צריך לתכלל

שמואל כץ:  חבר'ה, על מה אנחנו מדברים? אנחנו מדברים על אירוע חירום

שמואל כץ:  התקנה היא תקנה לאירוע חירום

יובל סגל: אנחנו לא נגד

שמואל כץ: באירוע חירום גופי החירום פועלים להצלת חיי אדם, זה אומר הצלת חיי אדם, לא תעמוד על דם רעך, הם עוברים על תקנות, כי עכשיו מה שמעניין אותם זה להציל חיי אדם

שמואל כץ:  יש שריפה בפתאים של יישוב, מה אתה חושב, שהוא קורא את חוק הטיס? הוא הולך לטוס בשביל להציל חיי אדם, עכשיו הוא גם צריך לקחת בניהול סיכונים שלו שיש כטב"מים חמישה קילומטרים מהאזור שלו והוא טייס שהולך למשימה של חיי אדם? החובה עליכם כי אתם לא עכשיו במשימת חיי אדם, אתם במשימה שגרתית, מסחרית, כל התכלית שלה זה לתת שירותים לאנשים ולעשות כסף

שמואל כץ:  החובה עליכם ולא על מישהו אחר

איציק בן שבת: אני מסכים עם מנהל רת"א כשהוא אומר שהחובה היא בעצם על המטיס, על זה אין ספק, לדעתי, אין פה ספק

איציק בן שבת:  יכול להיות שאני מבין למה פה החבר'ה התכוונו, כי לצורך העניין קח את ערוץ 2, ערוץ 1 וכל הערוצים למיניהם, שיש אירוע בטיחותי והם כן רוצים להרים רחפן באותו אזור, השאלה אם יש להם סמכות - - -      

שמואל כץ: לא, אין להם

איציק בן שבת: שנייה, ברשותך, יכול להיות שיש להם – יהיה מישהו שיקבל את הסמכות - - -      

שמואל כץ: שאלת שאלה

איציק בן שבת: אבל לא סיימתי

שמואל כץ: שאלת שאלה ואני נותן לך את התשובה, אין להם

שמואל כץ:  אתה יודע למה אין להם? כי התפקיד שלהם לשדר חדשות, מי שאחראי על פי החוק לטפל באירוע חירום זה גופי חירום

איציק בן שבת: הם לא מטפלים, הם לא אמורים לטפל

שמואל כץ: אם מפקד האירוע יחשוב שהוא יכול לתת להם אז הוא ייתן להם

איציק בן שבת: זו בדיוק הייתה הכוונה, לאפשר את זה

איציק בן שבת:  שמפקד האירוע, לצורך העניין אם זה כב"ה או משטרת ישראל - - -      

אהרן גולדשטיין: זה קיים וזה רשום בתקנות, שוטר מחליט במקום אם הוא מאפשר או לא מאפשר גם לתקשורת

בועז טופורובסקי: גם היועצת המשפטית דאגה לתקן שזה לא חוק, תראו את התיקון

בועז טופורובסקי:  זה רק אם שמים לב, אף אחד לא חושב שאנחנו אמורים להיות עם חושים על טבעיים

אהרן גולדשטיין: מאה אחוז

בועז טופורובסקי: אנחנו מעלים את תקנה 14 להצבעה, זה בסדר?      

אבישי פדהצור: אדוני, רגע, עלתה שאלה לגבי ההכללה של גופי העזרה הראשונה שהם לא מד"א

בועז טופורובסקי: אמרנו, גופי הצלה ייכנסו שם

אבישי פדהצור: כן, אבל בשביל זה אמרנו שאנחנו צריכים למצוא הגדרה חד משמעית וברורה של הדבר הזה, שלא אגודת ה - - -      

אייזיק כץ: יש לך, גופי הצלה לפי פקודת המשטרה, לפי סעיף 90א, שם הם מוגדרים

אבישי פדהצור: אני לא מכיר

אבישי פדהצור:  אנחנו צריכים לבדוק את זה

שמואל כץ: אני מבקש להביא לתשומת לב הוועדה, האירוע הזה של מד"א ואיחוד הצלה, אתם חברי כנסת, אתם יודעים לאן שהוא הגיע

שמואל כץ:  מכיוון ששרבבו את רת"א לתוך העניין הזה, אני לא רוצה להיכנס לאירוע הזה, אני מבחינתי, אני לא אומר את זה סתם, אלא יודע מתוך היכרות עמוקה עם הגופים האלה, גם עם מד"א וגם עם איחוד הצלה, מבחינתי כמנהל רת"א, לא מבחינת המדינה, איחוד הצלה הוא מציל חיי אדם, מבחינתי הוא ארגון הצלה

שמואל כץ:  לא מעניין אותי כל המלחמות האלה בין – הוא הולך להציל חיי אדם, מבחינתי הוא ארגון הצלה

אייזיק כץ: איחוד הצלה, זה זק"א גם כן, שמשתמשים לחיפושי נעדרים, בשריפות וכל מיני כאלה

קריאה: סיירת הרחפנים

שמואל כץ: יבוא מישהו ויגיד זה, אני מכיר, כולם מכירים, משרד הבריאות זה רק מד"א, עזבו אותי

עמרי בישור: יש אפשרות בנוגע לסעיפים של ההטלה להוסיף את זה לרשימה שהמנהל רשאי לשנות? כי הם לא מופיעים שם?      

אבישי פדהצור: אני לא חושב שיש משמעות למה שאתה אומר, אני אסביר

אבישי פדהצור:  אין משמעות משפטית

אבישי פדהצור:  התקנה היום אומרת אל תטיס באופן שיש בו כדי לסכן חיים או רכוש, אם אני מכניס את זה להרשאה להפעלה חריגה זה אומר שהמנהל יוכל להתיר את זה כשזה מסכן חיים או רכוש

אבישי פדהצור:  אחד מהתנאים לזה שהמנהל ייתן הרשאה להפעלה חריגה זה אם הוא שוכנע שההפעלה תחת הרשאה להפעלה חריגה לא מסכנת חיים או רכוש

עמרי בישור: אני לא מדבר על זה, אלא - - -      

בועז טופורובסקי: אבישי, יש דברים שאני באמת חושב שאתם יכולים לעשות לא בוועדה וזה דיונים, כל אחד עם נושאים ספציפיים

בועז טופורובסקי:  אני באמת רוצה להתקדם

בועז טופורובסקי:  אז אנחנו לא נצביע, בזכותך, אבישי, על 14, תמשיך ל-15

בועז טופורובסקי:  אתה רק מברר לנו איך להכניס את כל גופי ההצלה, זו בקשה חשובה

אבישי פדהצור: אנחנו נבדוק את זה ביחד עם הייעוץ המשפטי לוועדה

בועז טופורובסקי: אבל כל השאר מבחינתנו עברנו, אז רק שימו לב שאנחנו רק מקבלים על זה את זה ומצביעים ברגע שאתם תיתנו לנו

אבישי פדהצור: תקנה 15

אבישי פדהצור:           בגדול על רגל אחת, בגלל שהכלים האלה הם קטנים וקל מאוד להפעיל אותם אז פתאום יש לנו מגוון של הפעלות

אבישי פדהצור:  למשל אני יכול להפעיל את הכטב"ם הקטן שלי - - -      

בועז טופורובסקי: אבל אתה לא יכול לתת לזה הרשאה חריגה?      

אבישי פדהצור: אני יכול

בועז טופורובסקי: זה הכלל ואתה צריך לתת לזה הרשאה?      

אבישי פדהצור: אבל זה הכלל בהרשאה להפעלה חריגה

צבי דינשטיין: לא, גם סעיף (2) אומר, לצורך העניין אתה רוצה את מדבר יהודה - - -     

בועז טופורובסקי: כל עוד זה לא מעל מאוכלס, או בים, אם אתה נוסע בים עם כלי שיט

צבי דינשטיין: אז זה מותר בלי הרשאה חריגה

בועז טופורובסקי: כלי שיט באזור מאוכלס זה נחמד

אבישי פדהצור: אם אתה עושה את זה באזורים שהם לא כאלה

אבישי פדהצור:  15 מופיעה בין אלה שאפשר לקבל לגביהן הרשאה להפעלה חריגה

בועז טופורובסקי: מאה אחוז

בועז טופורובסקי:  הערות?      

נעמה דניאל: מה המשמעות של כלי רכב כאן? זה כולל גם קורקינט ממונע, קורקינט לא ממונע?      

אבישי פדהצור: כלי רכב, אנחנו לא מפנים פה להגדרה חוקית, מבחינתנו זה הכול כולל הכול

אבישי פדהצור:  מה הרציונל? הרציונל הוא שברגע שאני עסוק תוך כדי הטסת הכטב"ם הקטן בתפעול של כלי אחר אז הקשב שלי איננו - - -      

אייזיק כץ: אבל אם אני לא הנהג, אני יושב ברכב ממונע?      

אבישי פדהצור: עדיין

אבישי פדהצור:  מבחינת הפרספקטיבה שלך, הצורך שלך לשמור על קשר עין, כל הזמן הסביבה משתנה, הנטל התפעולי הוא מאוד - - -     

צבי דינשטיין: זה יותר מורכב להטיס מ – גם אם לא אתה הנוהג

צבי דינשטיין:  כמובן שאם אתה נוהג אתה גם לא יכול להטיס

אבישי פדהצור: כי אתה צריך את שתי הידיים על ההגה

צבי דינשטיין: נכון

בועז טופורובסקי: מאה אחוז

בועז טופורובסקי:  אנחנו מאשרים את זה, ברוכי? מעולה

בועז טופורובסקי: אושר

בועז טופורובסקי: תקנה 16

אבישי פדהצור: סעיף (2) מחקנו

בועז טופורובסקי: אני מניח שיש הערות

ארז סימון: ההגבלה של 50 מטר בלילה, אני חושב שזו טעות קשה כי זה דווקא מעלה את הסיכון הבטיחותי

ארז סימון:  יש קווי מתח, גם אם ראית אותם ביום ועשית את הכול, וזה קורה לי גם בתור מתנדב ב'שומר החדש', שאתה מתיז גם - - - יש דברים כמו כבלי מתח שאתה לא תראה

ארז סימון:  ב-50 מטר אתה בתוך תחום סיכון הרבה יותר גבוה מאשר ב-80-70 מטר

שמואל כץ: אני מקבל, מה ההצעה שלך?      

ארז סימון: עד 100 מטר

ארז סימון:  גם נגיע לזה עוד מעט עם חיל האוויר

צבי דינשטיין: היום ההגדרה להטסה ביום, בהמשך נראה את זה, זה 60 מטרים ו-100 מטרים באישור לצורך העניין יחידת נת"א וחיל אוויר

צבי דינשטיין:  רת"א מקצועית לא מתנגדת שתהיה אותה הגדרה גם ללילה כמו ביום, זה אומר 60 ו-100 ולא 50 גורף, אבל, שוב, כל נושא הגבהים מותנה באישור ושיקול משרד הביטחון, לצורך העניין חיל האוויר בהקשר הזה

בועז טופורובסקי: חיל האוויר, מה אתם אומרים?      

אהרן גולדשטיין: אז שיהיה נוכח בדיון

בועז טופורובסקי: חיל האוויר כאן

אהרן גולדשטיין: סליחה, אתם הייתם כל כך שקטים עד עכשיו

עמרי גרובר: גם אנחנו דואגים לבטיחות המטוסים, אבל רת"א עושים את זה עד עכשיו מצוין

עמרי גרובר:  מבחינת חיל האוויר כמובן שהנושא של הגובה הוא נושא כואב לכולם וגם לנו

עמרי גרובר:  רוב המקומות שבהם העניין של הציבור, חיל האוויר פחות מעוניין, בתוך הערים, במרכזים האורבניים וכו'

עמרי גרובר:  המקומות שיותר מדאיגים אותנו זה אזורי שדות התעופה ששם מן הסתם בצורה טבעית יש לנו פעילות כלי טיס בגובה נמוך, אזורים שמסוקים מגיעים לנחיתה, אם זה לאימון בשטח ואם זה למנחתי המסוקים של בתי החולים, אזורים שבהם אנחנו מנווטים בגובה נמוך ושם, גם אם החברה יסתכלו מסביב, היכולת שלהם לזהות כלי טיס שמגיע במהירות כמו מטוס קרב ובגובה נמוך, היכולת לאפחת שם את הסיכון היא מאוד מאוד מוגבלת

עמרי גרובר:  אלה המקומות שבהם אנחנו חוששים

שמעון מנטאל: אז למה התקנה מדברת על באופן גורף? אם כל המדינה ב-60 מטר מוגבלת?      

בועז טופורובסקי: הם לא נגדנו

בועז טופורובסקי:  רגע, זו פעם ראשונה שהם דיברו

בועז טופורובסקי:  הם נתנו דווקא הסבר מאוד יפה, אין להם בעיה למעט המקומות המסוכנים

קריאה: אבל כל שדות התעופה גם ככה מוחרגים

עמרי גרובר: ולכן התקנה, ועוד לפני שהגענו לכאן, לפני כשנה וחצי-שנתיים רת"א כבר קיבלו מפה מאיתנו שפילחה את מדינת ישראל לקוביות של 200 ו-200 מטר, רזולוציות מאוד מאוד נמוכות, או גבוהות, תלוי מאיפה אתה מסתכל, אבל ירדנו לפרטים

עמרי גרובר:  מסביב לכל הערים סימנו בירוק וסביבתם המיידית, כי שם חיל האוויר לא רוצה להיות בגבהים האלה בכל מקרה, אנחנו לא רוצים לעשות רעש לתושבים, אנחנו - - -      

ארז סימון: אז תוציאו את זה בצורה דיגיטלית לציבור ותגידו: במקומות האלה - - -     

עמרי גרובר: אני לא מנגיש לאזרחים דברים, זה עובר דרך רת"א

בועז טופורובסקי: צחי, איך אנחנו יכולים להכניס את ה-60 עד 100 כמו בשאר הדברים יחד עם הדרישה של חיל האוויר? כי אנחנו לא רוצים לפעול בניגוד

צבי דינשטיין: ננסה לעשות סדר

צבי דינשטיין:  המפה שיש לנו היום זה מפה שאומרת או אסור לך להטיס, או מותר לך להטיס עד 60 מטר

צבי דינשטיין:  הדרישה פה של החבר'ה של המסחריים אומרים א', לגבי הלילה, הם לא רוצים 50, אלא רוצים 100-60 ובאופן כללי הם היו מאוד רוצים - - -      

בועז טופורובסקי: הם אומרים שזה גם יותר בטיחותי

צבי דינשטיין: בחלק מההיבטים כן, בחלק לא

צבי דינשטיין:  להיתקע במנוף, ברור שעדיף לטוס גבוה יותר

אבישי פדהצור: להיתקע במטוס קרב, עדיף לטוס נמוך

בועז טופורובסקי: הראשון שייתקע במטוס קרוב מקבל ממני את המקום שלי בכנסת

בועז טופורובסקי:  בואו נמשיך

קריאה: אבישי, שיביאו סטטיסטיקה, שיראו תאונה אחת שהייתה

קריאה:  היו עשרות אלפי טיסות, לא הייתה תאונה אחת

אבישי פדהצור: ים המלח

צבי דינשטיין: אם אפשר להשלים

צבי דינשטיין:  שוב, אני לא מדבר בשם חיל האוויר, יש שתי אופציות או שני פתרונות להקשר של 100 מטר

צבי דינשטיין:  כיום לפי התקנות האלה מי שרוצה להטיס 70 מטר צריך לפנות ולקבל אישור מחיל האוויר

צבי דינשטיין:  המטרה, גם של רת"א, גם אני חושב של האזרחים וגם של חיל האוויר, שלא יציקו להם כל הזמן שהם רוצים לעשות ואז יש שתי אופציות להסדיר את זה

צבי דינשטיין:  שוב, אני לא מדבר בשם חיל אוויר, כי זו לא החלטה שלנו

צבי דינשטיין:  או להגדיר אזורים בצורה הוליסטית, להגדיר אזורים מאוכלסים או לא מאוכלסים, ובהם מותר לטוס עד 100 מטר באישור גורף

צבי דינשטיין:  או לעשות מפה נוספת שבה יש אזורים שמותר להטיס עד 100 מטר והם לא צריכים לקבל אישור

בועז טופורובסקי: כרגע בתקנות זה 60 עד 100? אז אני רוצה שסעיף (5) יהיה יחד עם כל הדברים, בואו לא נסבך את זה

בועז טופורובסקי:  אחר כך אם יבקשו - - -     

שמעון מנטאל: יש לנו התנגדות גם ל-60 מטר

שמעון מנטאל:  אני חייב לומר משהו

שמעון מנטאל:  רת"א, אנחנו עובדים ביחד ובכלל כל התקנות האלה באות לטובת האזרח בצורה מדהימה ושאפו לרת"א על כל העניין, אבל לנושא המבצעי של משטרת ישראל שמטיסה, אני רק אתן לכם מספר קטן, 10,600 שעות טיסה ב-2023, כאשר הגובה הממוצע של טיסה בין 85 ל-100 מטר

שמעון מנטאל:  יש לנו גם המון החרגות, מ-100 מטר ל-250, ל-300 ול-400 שאותם אנחנו עושים באמת בסגירה אווירית מול מודיעין טיס או ביב"א בזמן אמת

שמעון מנטאל:  להוריד עכשיו את הגובה באופן גורף ל-60 מטר, אני שם דרגות, סוגר את העסק והולך הביתה

בועז טופורובסקי: אבל אני לא חושב שזה אמור לגעת בענייני המשטרה

שמעון מנטאל: לא, זה אמור לגעת

עמרי גרובר: כל הכוכביות ששמת של הסגירה האווירית ושל התיאום עם יב"א, גם עכשיו זה נשאר

שמעון מנטאל: נכון, אבל עכשיו אני עושה את זה מ-100 ומעלה

שמעון מנטאל:  אם אני צריך לעשות את זה מ-61 מטר, א', אני אקריס את מודיעין טיס, כי אני אבקש בערך 60 בקשות ביום - - -     

בועז טופורובסקי: אתם מצליחים להגיע לאיזה שהוא משהו מוסכם? כי אנחנו יכולים לעשות את זה ככה עוד חצי שעה

שמעון מנטאל: אנחנו רוצים להשאיר את זה ב-100 מטר

בועז טופורובסקי: לא, אבל אני רוצה שאתם תגיעו למשהו מוסכם

בועז טופורובסקי:  אני לא רוצה שזה יהיה ככה

שמעון מנטאל: זה המינימום של עבודה מבצעית

שמעון מנטאל:  אי אפשר פחות מ-100 מטר

בועז טופורובסקי: צחי, אני לא חושב שמשטרה, צבא וזה צריכים ככה - - -      

קריאה: גם לא אזרחי

צבי דינשטיין: נושא הגבהים, אמרנו, עמדה מקצועית של רת"א שהם יכולים להטיס עד 100 מטר, לא 60

צבי דינשטיין:  כשאנחנו מקדמים תקנות אנחנו צריכים אישור של שר הביטחון ומתייעצים וצריכים לקבל אישור מגורמים אחרים שהם גם בעלי עניין, או אפילו הם מחליטים - - -      

אהרן גולדשטיין: אבל אין סיבה לשנות את ה-100 מטר

אהרן גולדשטיין:  גם חיל האוויר אומר - - -      

שמואל כץ: אתם מתווכחים עם מישהו שהוא לא רלוונטי

אהרן גולדשטיין: אז תשאירו את זה 100 מטר ובאותם מקומות שחיל האוויר הגדיר, כמו ששמענו פה, היום גם לנו אסור לטוס, לא בגישה לשדות תעופה וכדומה - - -      

קריאה: אתה ראית את המפה שלכם, אמיר? כולה אדומה

בועז טופורובסקי: חבר'ה, שקט

בועז טופורובסקי:  כן, שמואל

שמואל כץ: התקנות האלה, טרם הגעתן לוועדה עברו התייעצות בין שרת התחבורה לשר הביטחון, חזקה על שר הביטחון שהוא התייעץ עם חיל האוויר ועם גורמי אמ"צ, זו עמדתה של מערכת הביטחון

אהרן גולדשטיין: 60 מטר?      

בועז טופורובסקי: 50 מטר

אהרן גולדשטיין: 60 מטר גורף בכל הארץ?      

צבי דינשטיין: כן

אהרן גולדשטיין: אי אפשר לעבוד ככה

אהרן גולדשטיין:  זה מה שמערכת הביטחון אמרה?     

שמואל כץ: כן

אהרן גולדשטיין: טוב, יש פה נציגים של מערכת הביטחון שהם לא אומרים את זה

אהרן גולדשטיין:  אז אני לא יודע מה היה בין השרה לבין השר, אבל אנחנו עובדים מול מודיעין טיס, אנחנו מדברים עם חיל האוויר, זה ממש לא עמדת חיל האוויר

בועז טופורובסקי: חברים, סעיף 16(ג)(5), אני רוצה שתמצאו לזה פתרון, חבל שאנחנו נעשה את זה כאן

בועז טופורובסקי:  תמצאו לזה פתרון, נמשיך, בבקשה

אורן אלרן: גם יש לך את גובה ההטסה מעל מכשולים, שהוא לא רלוונטי, אף אחד לא מסתובב מתחת לגובה מכשולים

אורן אלרן:  זה משהו שבהגדרה שלו לא רלוונטי לאף אחד

אהרן גולדשטיין: בועז, הסעיף שאנחנו דנים בו עכשיו והסעיף בסעיף 15 זה אותו סעיף

בועז טופורובסקי: סעיף 16 אני מדבר

בועז טופורובסקי:  סליחה

אהרן גולדשטיין: בדיוק, זה אותו סעיף

אהרן גולדשטיין:  בסופו של דבר זה אותו סעיף, גם הם לא צריכים להיות שונים לילה ויום ואין שום הצדקה, לא בטיחות, לא מקצועית, להוריד את זה ל-60 מטר

בועז טופורובסקי: רת"א וחיל האוויר, אחר כך תנסו למצוא משהו

בועז טופורובסקי:  הבנו את המוד, בואו נעשה משהו שהוא יהיה כמה שיותר אחיד

צבי דינשטיין: בועז, נושא הגבהים עיכב את התקנות בשנה, זה לא דיון של עכשיו סוגרים, בוא נסגור 100

צבי דינשטיין:  זו העמדה המקצועית של משרד הביטחון, זה לא קשור לרת"א

שמעון מנטאל: זה לא מערכת הביטחון, זה חיל האוויר

אהרן גולדשטיין: חבר'ה, חיל האוויר לא מנהל את השמים האזרחיים, רת"א מנהלת את השמים האזרחיים ויש תיאום

שמואל כץ: יש לי חדשות בשבילך, מי שמנהל זה רשות שדות התעופה ולא רת"א, רת"א זה רגולטור, אבל מה לעשות, טנקים לא טסים בשמים, רק חיל האוויר טס בשמים, אז חיל האוויר אחראי על שמי המדינה, מה לעשות?      

אהרן גולדשטיין: זו תקנה שהציבור לא יוכל לעמוד בה

בועז טופורובסקי: אני מבין, אני נוטה לקבל משהו אחיד שאם אני לא מבין מה הסיבה יהיה 100 מטר

בועז טופורובסקי:  אנחנו לא עושים כרגע הצבעה, אני קצת מלחיץ את חיל האוויר, לכו תדברו בבקשה אחרי זה

בועז טופורובסקי: הערות

בועז טופורובסקי:  אתה בעד, ברוכי? יופי

בועז טופורובסקי: אושר

בועז טופורובסקי: תקנה 17 אושרה

בועז טופורובסקי:  תקנה 18

נעמה דניאל: 15 גם אושרה

בועז טופורובסקי: 15 אושרה, ב-16 יש לנו רק את סעיף (5) וגם (ג)(3)(2) על תיעוד

בועז טופורובסקי:  יש שם משהו של תיעוד, אני לא בטוח שצריך לתעד לפני טיסה, אבל זה אתם תגידו

שמואל כץ: הכוונה בתיעוד למשהו אחר, אנחנו נדייק את הנוסח של תיעוד

שמואל כץ:  התכוונו למשהו אחר

בועז טופורובסקי: מאה אחוז, מעולה

בועז טופורובסקי:  תקנה 17 אושרה

בועז טופורובסקי:  תקנה 18

בועז טופורובסקי: הערות

נעמה דניאל: אני רוצה רק להגיד באופן כללי, אתם רואים שיש פה כל מיני תיקונים, בעצם עשינו עבודה מול עו"ד פדהצור ואנשי המקצוע ברת"א לנסח את התקנות ככה שנקבץ כמה שאפשר את החובות שחלות על כל אדם ואדם כמה שאפשר בתוך אותה תקנה או בתקנות סמוכות וכו'

נעמה דניאל:  בהזדמנות הזאת אני אבקש מהוועדה גם להסמיך אותנו לעשות פיצולים בתקנות או לשנות מיקום

בועז טופורובסקי: מה שצריך שיפשט את זה ושהבן אדם הסביר יקרא ויבין במה מדובר

בועז טופורובסקי:  אין בעיות, רק שזה לא יעכב

בועז טופורובסקי:  אנחנו רוצה להתקדם

נעמה דניאל: זה לא יעכב

נעמה דניאל:  נעשה את זה אחר כך

נעמה דניאל:  כן רציתי אם תוכלו להסביר מה המעמד של תצפיתן לפי החוק והתקנות, בתור מה הוא נחשב לפי החוק ובעצם מה החובות שחלות עליו, כי החובות שלו לא מוטלות עליו באופן ישיר

נעמה דניאל:  חוץ מהחובה לא להיות תחת השפעת אלכוהול, שלא אושרה כאן עדיין, אין עליו חובות ישירות

אבישי פדהצור: אני אסביר

אבישי פדהצור:  קודם כל נתחיל מהסטטוס שלו ואחרי זה נדבר קצת על החובות שלו וכו'

אבישי פדהצור:  בראייתנו, כפי שאנחנו מפרשים את חוק הטיס נכון להיום, התצפיתן הוא איש צוות

אבישי פדהצור:  יש לנו בסעיף 1 לחוק הטיס, זה סעיף ההגדרות הכללי, הגדרה של איש צוות, אחד מאלה: אדם הממלא תפקיד בכלי טיס בזמן הטיסה, אף אם אינו עובד טיס, שהוצע לו התפקיד האמור בידי המפעיל האווירי של כלי הטיס

אבישי פדהצור:       יש פה איזה שהיא שאלה פרשנית שנובעת מהטרמינולוגיה של אדם הממלא תפקיד בכלי טיס, אבל לא בכטב"ם קטן

אבישי פדהצור:  מעצם מהותו והגדרתו אין אדם בכלי הטיס

אבישי פדהצור:  אז בראייתנו מבחינה מהותית ההגדרה הזאת, מבחינת הלשון היא סובלת את הפרשנות שלנו, מבחינת התכלית היא מגשימה, לכן בראייתנו התצפיתן הוא איש צוות

אבישי פדהצור:      כך או כך, עיקר החובות, הדלות אם יורשה לי, שנקבעו לגבי התצפיתן בתקנות האלה חלות עליו בין שהוא איש צוות ובין שהוא לא איש צוות

אבישי פדהצור:  יש מקומות אחרים שבהם יש חובות כלליות לגבי איש צוות, כך שגם אם הן לא תחולנה הן פחות רלוונטיות לעניין שלנו, שוב, למעט אולי נושא האלכוהול, שעליו אפשר לדבר אם לקבוע אותו במפורש או לא

אבישי פדהצור:  יש לו שתי חובות לפי התקנות האלה והן חלות עליו ולכן גם אם באיזה שהיא פרשנות, שלדעתנו אין לה בסיס, אם מישהו יבוא ויגדיר שהוא לא נחשב כאיש צוות בגלל שהוא לא בכלי טיס, אז מבחינת החובות המהותיות שיש עליו היום זה לא יגרע את מצבו כי החובות האלה מוחלות עליו במפורש כתצפיתן ולאו דווקא כאיש צוות

אבישי פדהצור:  לכן מבחינתנו זה סוגר את העניין, למרות ששוב לכתחילה העמדה שלנו היא שהוא איש צוות

נעמה דניאל: אבל איפה החובות? הן לא מעוגנות כל כך

אבישי פדהצור: כי בגדול, שוב, לא הטלנו עליו חובות ישירות גם מהטעם הפשוט שהוא לא עובד טיס

אבישי פדהצור:  אנחנו לא עוברים איזה שהוא תהליך של הכשרה רפואית או מקצועית שלו, כל מה שהוא צריך זה החובה הרפואית או האיסור הרפואי למלא את תפקידו אם הוא לא כשיר למלא אותו באופן שמאפשר הפעלה בטוחה

אבישי פדהצור:  הדוגמה המטופשת כמובן, התצפיתן שצריך משקפיים ששכח את המשקפיים בבית

אבישי פדהצור:  הוא לא יכול בריאותית למלא את תפקידו וזאת החובה אכן

אבישי פדהצור:       אבל מעבר לזה באמת איש התצפיתן בעיניו יבחר

אבישי פדהצור:  רוצה גבוה, נמוך, גבר, אישה, כל עוד הוא יכול לקיים את קשר העין, שהרי זה התפקיד שלו, לקיים את קשר העין, אז אני מאוד מאוד דל בחובות לגביו ואני כן רוצה לאפשר לתעשייה את המגוון הזה

אבישי פדהצור:  אז חובות אלכוהול כן וכשירות בריאותית כן, אבל מעבר לזה התקנות מגדירות לו את התפקיד ומגדירות את האחריות של המטיס-המפקד והמטיס לגביו, אבל החובות לגביו חוץ מכמו שאמרנו, כשירות בריאות וזה, אינן

בועז טופורובסקי: מאה אחוז

בועז טופורובסקי:  אנחנו מאשרים את תקנה 18

בועז טופורובסקי:  לא הייתה הערה

בועז טופורובסקי: אושר

בועז טופורובסקי: תקנה 19

בועז טופורובסקי: אבל איך אתם מאפשרים?      

צבי דינשטיין: הרשאה חריגה

בועז טופורובסקי: רק הרשאה חריגה? כל מה שיש קבוצת רחפנים?      

אבישי פדהצור: נכון מאוד, אדוני

אליהו ברוכי: כל זמן שהוא לא בקשר עין, זה לאורך כל הדרך

בועז טופורובסקי: לא, כאן יכול להיות שהם כולם בקשר עין, אבל אם זה ארבעה רחפנים - - -      

אבישי פדהצור: זה יכול להיות בקשר עין, אבל אם הקשב שלך מפוזר על א' ו-ב' ו-ג' - - -     

בועז טופורובסקי: ואתם בסדר עם זה? הערות? אוקיי

בועז טופורובסקי:  אנחנו מאשרים את תקנה 19

בועז טופורובסקי: אושר

בועז טופורובסקי: תקנה 20

בועז טופורובסקי: כל זה הרשאה חריגה? חקלאות וזה?      

אבישי פדהצור: לא, חקלאות זה לא חומר מסוכן

אבישי פדהצור:  יש בחוק הטיס הגדרה של מהו חומר מסוכן גם בהקשר הזה

בועז טופורובסקי: אז למה אני שוטף ירקות ופירות?      

אבישי פדהצור: זה צריך לשאול את המומחים של משרד החקלאות

אבישי פדהצור:  ההגדרות שלנו של חומרים מסוכנים נובעות מהתקינה של אמנת שיקגו וכו'

אבישי פדהצור:  יכול להיות שיש ממשק, יכול להיות שאין ממשק

עמרי בישור: אפשר להוסיף את לרשימה של הסמכות של מנהל רת"א?      

אבישי פדהצור: אז אני אסביר למה זה לא מתאים בבסיס להרשאה להפעלה חריגה ואיזה כלי משפטי כן אפשר להשתמש בו אם זה ישים

אבישי פדהצור:  בגדול קובע חוק הטיס באופן כללי לגבי כלל כלי הטיס הוראות לגבי נשיאת חומרים מסוכנים

אבישי פדהצור:  בגלל המורכבות של זה חומר מסוכן כזה יכול להפיל מטוס, אם יש דליפה של סוללה או השד יודע מה, עמי פה יידע להרחיב הרבה יותר טוב ממני, ולכן באופן עקרוני וכללי אסור לשאת חומרים מסוכנים אלא אם כן למי שמטיס אותם יש רישיון הפעלה אווירית ומתקיימת שורה ארוכה של הוראות לפי חוק הטיס לגבי אריזה וסימון ויידוע ושינוע וכו' וכו' וכו'

אבישי פדהצור:  זה מיזם אסדרתי מאוד מאוד מאוד משמעותי

בועז טופורובסקי: אז אי אפשר, אז לא תיתנו - - -      

אבישי פדהצור: אבל יש לנו סעיף בחוק הטיס שמאפשר לתת פטור מההוראות הספציפיות של החומרים המסוכנים

אבישי פדהצור:  מה זה פטור? פטור זאת לא הרשאה להפעלה חריגה ואני אסביר ואם זה מטרחן יותר מדי אז אני אחדד או שאני אקצר

בועז טופורובסקי: לא, אני רוצה בקצרה

בועז טופורובסקי:  נגיד בן אדם רוצה לעשות רחפן ששומר ויכול לירות טייזר

עמרי בישור: לא, זה פשוט מזה

עמרי בישור:  חומרי הדברה שהם מוגדרים כחומ"ס, סוללות, גם סוללה היא חומ"ס לצורך העניין

אבישי פדהצור: סוללה זה לא בהכרח חומרים מסוכנים כי יש חריג בהוראות של החומרים המסוכנים לגבי מה שנדרש לצורך ההפעלה של כלי הטיס, אבל לענייננו, מי שירצה לטיס חומרים מסוכנים כפי שהם מוגדרים כאן יצטרך לבוא למנהל רת"א, לבקש ממנו פטור לפי אותו סעיף, 70 ו-90 ולא זוכר כמה, שעוסק בחומרים מסוכנים, להסביר למה זה נדרש לצורך ביטחון המדינה, הגנה - - -     

בועז טופורובסקי: ואז בעצם מנהל רת"א יחליט שזה לא חומר מסוכן לצורך העניין?      

צבי דינשטיין: לא, הוא מחליט שהוא מאשר את ההפעלה

אבישי פדהצור: ואז מנהל רת"א מחליט, אף שזה חומר מסוכן אני מרשה לך להטיס אותו בכטב"ם הקטן למרות שהכלל אומר שאל תטיס בכטב"ם חומר מסוכן, ואז מנהל רת"א וגורמי המקצוע תופרים לו את החליפה, תארוז אותו ככה, אל תשים אותו על אנשים, כן תשים אותו על אנשים וכו'

אבישי פדהצור:  זאת אומרת שיש מענה, אבל צריך להבין שזה לא - - -      

בועז טופורובסקי: הבנתי

בועז טופורובסקי:  יש הערות?      

עמרי בישור: אבל סעיף 20 לא מופיע ברשימה של הסעיפים המותרים לשיקול דעתה של רת"א

אבישי פדהצור: נכון, בגלל זה חידדתי שזה לא הרשאה להפעלה חריגה, כמו אצל האמריקאים וכמו לדעתי גם ב-EASA, הטסת חומרים מסוכנים בכטב"ם קטן, בגלל ההקשר של ההפעלה וגם בגלל הדרישות, זה לא משהו שהוא טריוויאלי

אבישי פדהצור:  אתה לא עובר שום רישוי בדבר הזה, שום רגולציה, ולכן אם כבר אירע מצב הדברים, זה חלק מהביזנס קייס שלך כי אתה משנע בהגדרה חומרים מסוכנים וכו', אז אתה צריך להגיע למנהל, לא כהרשאה להפעלה חריגה אלא כפטור

אבישי פדהצור:  אני חושב שהאגרה אפילו יותר נמוכה, אבל זה לא מה שמעניין אותנו, ושם להסביר למה התקנה היא לא סבירה או לא מתאימה בנסיבות העניין ולהראות מה אמצעי האפחות שאתה נוקט בשביל - - -      

בועז טופורובסקי: אבל למה אתם לא עושים את זה בהרשאה חריגה? מה זה משנה? אם זה הרשאה חריגה בכל זאת זה מנהל רת"א

אבישי פדהצור: אני אסביר לך למה, אדוני

אבישי פדהצור:  כי מבחינת המתווה החוקי ומבחינת הנטל על המנהל זה שונה לחלוטין

אבישי פדהצור:  בשביל לקבל פטור אני צריך לעשות שניים או שלושה דברים

אבישי פדהצור:  יש עיקרון לפי חוק הטיס שככלל אתה צריך לציית לתקנות, אם אתה לא מציית לתקנות אתה צריך שתהיה לך סיבה מאוד מאוד מאוד מיוחדת לדבר הזה ואז אתה מבקש פטור ואתה מסביר למנהל למה התקנה לא מתאימה או לא סבירה בנסיבותיך ומראה לו למה למרות שהיא לא תחול עליך אתה יכול להראות אותה ברמת בטיחות שוות ערך

אבישי פדהצור:       הרשאה להפעלה חריגה לא מתבססת על זה שאתה צריך להוכיח למנהל שהתקנה היא לא מתאימה או לא סבירה, הרשאה להפעלה חריגה אומרת שיש לך דרך אחרת לקיים את התקנה הזאת ולכן אתה לא צריך להראות למנהל שהתקנה היא לא סבירה או לא מתאימה, אתה רק צריך להראות לו איך אתה - - -     

בועז טופורובסקי: אין בעיה, אז למה לא יפעיל אדם כטב"ם קטן הנושא חומר מסוכן אלא באישור מנהל רת"א?      

אבישי פדהצור: כי זה מה שמובנה בסעיף 165 לחוק הטיס ואין צורך לחזור על זה שוב בהקשר הזה כי זה כבר קיים שם

אבישי פדהצור:  אם רוצים להעתיק את המנגנונים שקיימים ב-165 לחוק הטיס כפי ש - - -      

בועז טופורובסקי: לא, אני רוצה לגרום לזה שהבן אדם הסביר, יש לו רעיון, הוא רוצה רחפן שיורה באנשים והוא רוצה לעשות את זה חוקי משום מה, אם הוא קורא את התקנות הוא אומר אי אפשר, הוא לא יודע ללכת לחוק הטיס

עמרי בישור: אפילו אם מדובר במערכת שמונעת מסוללה נפרדת

עמרי בישור:  סוללה נפרדת זה מוצק מתלקח שהוא עדיין מסווג כחומר מסוכן

אבישי פדהצור: אבל, שוב, כשזה חלק מהתכן שאין - - -      

עמרי בישור: זה לא חלק מהתכן של המערכת, זה רכיב נוסף שנמצא על המערכת

עמרי בישור:  זה פיילוד, לצורך העניין, אולי יחדד עמי, שמונע מסוללה נפרדת

עמרי בישור:  הסוללה הנפרדת היא חומר מתלקח והוא כן מסווג כחומר מסוכן

עמי וייס: עמרי, אנחנו נבדוק את זה, אבל זאת לא הכוונה

עמרי בישור: אני מבין שזאת לא הכוונה, לכן אנחנו מחפשים - - -      

עמי וייס: בהטסה של חומרים מסוכנים הכוונה היא ל - - -     

בועז טופורובסקי: אוקיי, סעיף 20, תבדקו את זה

בועז טופורובסקי:  עוד פעם, זה בסדר, זה טוב שאתם מגנים מפני הטסה של חומרים מסוכנים, אנחנו רק לא רוצים לסבך משהו שאולי לא היה צריך לסבך

בועז טופורובסקי:       נעצור כאן

בועז טופורובסקי:  חברים, תודה רבה

בועז טופורובסקי:  אנא תבואו עם כל הפתרונות ונתקתק את זה, תודה רבה ובהצלחה